

**"Қазақстан Республикасының кейбір заңнамалық актілеріне Қазақстан Республикасында кәсіпкерлік қызмет үшін жағдайды түбегейлі жақсарту мәселелері бойынша өзгерістер мен толықтырулар енгізу туралы" Қазақстан Республикасы Заңының жобасы туралы**

Қазақстан Республикасы Үкіметінің 2014 жылғы 29 тамыздағы № 956 Қаулысы

      Қазақстан Республикасының Үкіметі **ҚАУЛЫ ЕТЕДІ:**

      «Қазақстан Республикасының кейбір заңнамалық актілеріне Қазақстан Республикасында кәсіпкерлік қызмет үшін жағдайды түбегейлі жақсарту мәселелері бойынша өзгерістер мен толықтырулар енгізу туралы» Қазақстан Республикасы Заңының жобасы Қазақстан Республикасының Парламенті Мәжілісінің қарауына енгізілсін.

*Қазақстан Республикасының*

*Премьер-Министрі                      К. Мәсімов*

Жоба

 **ҚАЗАҚСТАН РЕСПУБЛИКАСЫНЫҢ**
**ЗАҢЫ       Қазақстан Республикасының кейбір заңнамалық актілеріне Қазақстан Республикасында кәсіпкерлік қызмет үшін жағдайды түбегейлі жақсарту мәселелері бойынша өзгерістер мен толықтырулар енгізу туралы**

      **1-бап**. Қазақстан Республикасының мына заңнамалық актілеріне өзгерістер мен толықтырулар енгізілсін:

      1. 2003 жылғы 20 маусымдағы Қазақстан Республикасының Жер кодексіне (Қазақстан Республикасы Парламентінің Жаршысы, 2003 ж., № 13, 99-құжат; 2005 ж., № 9, 26-құжат; 2006 ж., № 1, 5-құжат; № 3, 22-құжат; № 11, 55-құжат; № 12, 79, 83-құжаттар; № 16, 97-құжат; 2007 ж., № 1, 4-құжат; № 2, 18-құжат; № 14, 105-құжат; № 15, 106, 109-құжаттар; № 16, 129-құжат; № 17, 139-құжат; № 18, 143-құжат; № 20, 152-құжат; № 24, 180-құжат; 2008 ж., № 6-7, 27-құжат; № 15-16, 64-құжат; № 21, 95-құжат; № 23, 114-құжат; 2009 ж., № 2-3, 18-құжат; № 13-14, 62-құжат; № 15-16, 76-құжат; № 17, 79-құжат; № 18, 84, 86-құжаттар; 2010 ж., № 5, 23-құжат; № 24, 146-құжат; 2011 ж., № 1, 2-құжат; № 5, 43-құжат; № 6, 49, 50-құжаттар; № 11, 102-құжат; № 12, 111-құжат; № 13, 114-құжат; № 15, 120-құжат; 2012 ж., № 1, 5-құжат; № 2, 9, 11-құжаттар; № 3, 27-құжат; № 4, 32-құжат; № 5, 35-құжат; № 8, 64-құжат; № 11, 80-құжат; № 14, 95-құжат; № 15, 97-құжат; № 21-22, 124-құжат; 2013 ж., № 1, 3-құжат; № 9, 51-құжат; № 14, 72, 75-құжаттар; № 15, 77, 79, 81-құжаттар; 2014 ж., № 2, 10-құжат; № 8, 44-құжат; № 11, 63, 64-құжаттар; № 12, 82-құжат; 2014 жылғы 9 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы):

      1) 14-баптың 1-тармағының 16) тармақшасы алып тасталсын;

      2) 145-баптың 2-тармағының үшінші абзацы алып тасталсын.

      2. 2003 жылғы 9 шілдедегі Қазақстан Республикасының Су Кодексіне (Қазақстан Республикасы Парламентінің Жаршысы, 2003 ж., № 17, 141-құжат; 2004 ж., № 23, 142-құжат; 2006 ж., № 1, 5-құжат; № 3, 22-құжат; № 15, 95-құжат; 2007 ж., № 1, 4-құжат; № 2, 18-құжат; № 19, 147-құжат; № 24, 180-құжат; 2008 ж., № 6-7, 27-құжат; № 23, 114-құжат; № 24, 129-құжат; 2009 ж., № 2-3, 15-құжат; № 15-16, 76-құжат; № 18, 84-құжат; 2010 ж., № 1-2, 5-құжат; № 5, 23-құжат; № 24, 146-құжат; 2011 ж., № 1, 2, 7-құжаттар; № 5, 43-құжат; № 6, 50-құжат; № 11, 102-құжат; № 16, 129-құжат; 2012 ж., № 3, 27-құжат; № 14, 92-құжат; № 15, 97-құжат; № 21-22, 124-құжат; 2013 ж., № 9, 51-құжат; № 14, 72, 75-құжаттар; № 15, 79, 82-құжаттар; № 16, 83-құжат; 2014 ж., № 1, 4-құжат; № 2, 10-құжат; № 7, 37-құжат; № 10, 52-құжат):

      1) 37-баптың 1-тармағының 28) тармақшасы алып тасталсын;

      2) 75-баптың 3 және 4-тармақтары мынадай редакцияда жазылсын:

      «3. Осы баптың 2-тармағының 1) және 2) тармақшаларында көзделген арнайы су пайдалануға рұқсаттан айыру үшін негіздер су қорын пайдалану мен қорғау саласындағы мемлекеттік бақылау барысында анықталады.

      Арнайы су пайдалануға құқығынан айыру Қазақстан Республикасының Әкімшілік құқық бұзушылық туралы кодексіне сәйкес жүзеге асырылады.

      4. Арнайы су пайдалану құқығын тоқтату туралы шешім су пайдалану шартын бұзу үшін негіз болып табылады.».

      3. 2007 жылғы 9 қаңтардағы Қазақстан Республикасының Экологиялық кодексіне (Қазақстан Республикасы Парламентінің Жаршысы, 2007 ж., № 1, 1-құжат; № 20, 152-құжат; 2008 ж., № 21, 97-құжат; № 23, 114-құжат; 2009 ж., № 11-12, 55-құжат; № 18, 84-құжат; № 23, 100-құжат; 2010 ж., № 1-2, 5-құжат; № 5, 23-құжат; № 24, 146-құжат; 2011 ж., № 1, 2, 3, 7-құжаттар; № 5, 43-құжат; № 11, 102-құжат; № 12, 111-құжат; № 16, 129-құжат; № 21, 161-құжат; 2012 ж., № 3, 27-құжат; № 8, 64-құжат; № 14, 92, 95-құжаттар; № 15, 97-құжат; № 21-22, 124-құжат; 2013 ж., № 9, 51-құжат; № 12, 57-құжат; № 14, 72, 75-құжаттар; 2014 ж. № 1, 4-құжат; № 2, 10-құжат; № 7, 37-құжат; № 10, 52-құжат; № 12, 82-құжат; 2014 жылғы 9 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы):

      1) 17-бапта:

      мынадай мазмұндағы 28-9) тармақшамен толықтырылсын:

      «28-9) Қалдықтардың қауіптілік деңгейін анықтау және қалдықтарды кодтау әдістемесін бекітеді;»;

      38) тармақша алып тасталсын;

      2) 40-баптың 1-1-тармағы мынадай редакцияда жазылсын:

      «1-1. Өндірістік объектілерді санитариялық сыныптауға сәйкес қауіптілік сыныптарына жатпайтын қызмет түрлері IV санат объектілері ретінде сыныпталады.»;

      3) 50-бап мынадай редакцияда жазылсын:

      «50-бап. Мемлекеттiк экологиялық сараптама жүргiзу мерзімдері

      1. Мемлекеттiк экологиялық сараптама жүргiзу мерзімі мемлекеттiк экологиялық сараптаманы жүзеге асыратын органдарға қажеттi барлық құжаттама берiлген кезден бастап I санаттағы объектілер үшін екі айдан, II санаттағы объектілер үшін бір айдан, III, IV санаттардағы объектілер үшін он жұмыс күнінен аспауға тиіс.

      Қайтадан мемлекеттiк экологиялық сараптама жүргізу мерзімі тіркелген күнінен бастап I санаттағы объектілер үшін бір айдан, II санаттағы объектілер үшін он жұмыс күнінен, III, IV санаттардағы объектілер үшін бес жұмыс күнінен аспауға тиіс.

      2. Мемлекеттік экологиялық сараптама қорытындысын беретін орган тіркелген күнінен бастап I санаттағы объектілер үшін бес жұмыс күнінен аспайтын мерзімде және II, ІІІ және IV санаттағы объектілер үшін үш жұмыс күнінен аспайтын мерзімде құжаттарды олардың толықтығы тұрғысынан тексереді. Табыс етiлген құжаттама толық болмаған жағдайда ол табыс еткен тұлғаға қайтарылуға тиіс.»;

      4) 70-бапта:

      1-тармақтың 5) тармақшасы алып тасталып, 4) тармақша «жоспарын» деген сөзден кейін «қамтитын, белгіленген үлгідегі құжаттар жиынтығы болып табылады.» деген сөздермен толықтырылсын;

      1-1-тармақ алып тасталсын;

      5) 71-баптың 2-1-тармағы мынадай редакцияда жазылсын:

      «2-1. Өндірістік объектілердің санитариялық сыныпталуына сәйкес сыныпталмайтын қызмет түрлері IV санатқа жатады.»;

      6) 72-бап мынадай редакцияда жазылсын:

      «72-бап. Қоршаған ортаға эмиссияларға рұқсат алу үшiн табыс

               етiлетiн материалдар

      1. Табиғат пайдаланушы қоршаған ортаға эмиссияларға рұқсат алу үшiн рұқсат беретін органға қажеттi құжаттар топтамасын табыс етедi.

      2. I, II және III санаттағы объектiлерi бар табиғат пайдаланушылар үшiн қоршаған ортаға эмиссияларға рұқсат алу үшiн құжаттар топтамасы:

      1) рұқсат алуға өтiнiмдi;

      2) эмиссиялар нормативтерінің жобаларына мемлекеттік экологиялық сараптама қорытындысын;

      3) қоршаған ортаны қорғау жөнiндегi iс-шаралар жоспарын қамтиды.

      3. Жаңадан енгізілетін IV санаттағы объектiлерi бар табиғат пайдаланушылар үшiн қоршаған оpтаға эмиссияларға рұқсат алу үшiн құжаттар топтамасы:

      1) рұқсат алуға арналған өтінімді;

      2) қоршаған ортаға эмиссиялардың есептік немесе аспаптық жолмен белгіленген және негізделген нормативтерін қамтиды.

      4. Қоршаған ортаға эмиссияларға рұқсат алуға өтiнiмнің нысанын қоршаған ортаны қорғау саласындағы уәкілетті орган бекітеді.»;

      7) 74-бап мынадай редакцияда жазылсын:

      «74-бап. Қоршаған ортаға эмиссиялар үшiн өтiнiмдер беру, қарау

               және рұқсат беру мерзiмдерi

      1. Өтiнiмдер беру:

      I санаттағы объектілер үшін қолданыстағы рұқсат мерзiмi аяқталғанға дейiн не жаңа объект пайдалануға берiлгенге дейiн екі айдан кешіктірілмей;

      IІ санаттағы объектілер үшін қолданыстағы рұқсат мерзiмi аяқталғанға дейiн не жаңа объект пайдалануға берiлгенге дейiн бір айдан кешіктірілмей;

      ІIІ санаттағы объектілер үшін қолданыстағы рұқсат мерзiмi аяқталғанға дейiн не жаңа объект пайдалануға берiлгенге дейiн он жұмыс күнінен кешіктірілмей;

      ІV санаттағы объектілер үшін жаңа объект пайдалануға берiлгенге дейiн он жұмыс күнінен кешіктірілмей жүзеге асырылады.

      2. Рұқсат беретін орган өтінім тіркелген күннен бастап І және ІІ санаттағы объектілер үшін күнтізбелік он бес күннен аспайтын мерзімде, ІІІ санаттағы объектілер үшін күнтізбелік бес күннен аспайтын мерзімде өтінімді оның толықтығы және осы Кодекстің талаптарына сәйкестігі тұрғысынан қарайды.

      Белгіленген мерзім өткеннен кейін өтінім қарауға қабылданады не табыс етілген материалдардың жеткіліксіздігі салдарынан және (немесе) оның осы Кодекстің талаптарына сәйкес келмеуіне байланысты қабылданбайды.

      Өтінім қабылданбаған жағдайда табиғат пайдаланушыға қабылданбаудың себептері дәлелді түрде негізделіп, бас тарту жіберіледі.

      3. Рұқсат беретін орган қабылданған өтінімдерді:

      I санаттағы объектілер үшін өтінім тіркелген күннен бастап екі айдан аспайтын мерзімде;

      ІІ санаттағы объектілер үшін өтінім тіркелген күннен бастап бір айдан аспайтын мерзімде;

      ІІI санаттағы объектілер үшін өтінім тіркелген күннен бастап 10 жұмыс күнінен аспайтын мерзімде;

      IV санаттағы объектілер үшін өтінім тіркелген күннен бастап бес жұмыс күнінен аспайтын мерзімде қарайды.

      4. Қарау қорытындылары бойынша қоршаған ортаға эмиссияларға рұқсат беріледі.»;

      8) 75-бап мынадай редакцияда жазылсын:

      «75-бап. Қоршаған ортаға эмиссияларға рұқсат беру үшiн негiздер

      1. Табиғат пайдаланушыға I, II және III санаттағы объектiлерге мына шарттар сақталған жағдайда:

      1) осы Кодекстiң 72-бабына сәйкес қажеттi құжаттар мен материалдар табыс етiлсе;

      2) қоршаған ортаны қорғау жөнiндегi iс-шаралар жоспары Қазақстан Республикасының экологиялық заңнамасында белгiленген экологиялық талаптар мен нормаларға сәйкес келсе және қоршаған ортаға эмиссиялар нормативтерiне қол жеткiзудi қамтамасыз етсе, қоршаған ортаға эмиссияларға рұқсат берiледі.

      2. Табиғат пайдаланушы қажетті өтінімді және қоршаған ортаға эмиссияларға нормативтерді табыс етсе, оған IV санаттағы объектіге қоршаған ортаға эмиссияларға рұқсат берілуге тиіс.»;

      9) 76-бап мынадай редакцияда жазылсын:

      «76-бап. Қоршаған ортаға эмиссияларға рұқсаттардың қолданылу

               мерзiмдерi

      1. Қоршаған ортаға эмиссияларға рұқсаттар қолданыстағы рұқсатта көрсетiлген табиғат пайдаланудың қолданылатын технологиялары мен шарттары өзгергенге дейiнгі, бiрақ бес жылдан аспайтын мерзiмге берiледi.

      2. IV санаттың объектілері үшін қоршаған ортаға эмиссияларға рұқсат қолданыстағы рұқсатта көрсетiлген табиғат пайдаланудың қолданылатын технологиялары мен шарттары өзгерген жағдайларды қоспағанда, мерзімсіз негізде беріледі.»;

      10) 198-баптың 2-тармағы мынадай редакцияда жазылсын:

      «2. Мыналар:

      1) мемлекеттiк экологиялық сараптаманың;

      2) эпидемиялық маңыздылығы жоғары объект жобаланған жағдайда санитариялық-эпидемиологиялық сараптаманың оң қорытындысы жоқ жобаларды қаржыландыруға және iске асыруға тыйым салынады.»;

      11) 202-баптың 1-тармағы мынадай редакцияда жазылсын:

      «1. Кәсiпорындарды, құрылыстармен және өзге де объектiлердi салу және реконструкциялау мемлекеттiк экологиялық сараптаманың және санитариялық-эпидемиологиялық сараптаманың оң қорытындылары болған кезде (эпидемиялық маңыздылығы жоғары объектілерді салған және реконструкциялаған жағдайда) және қоршаған орта сапасының нормативтерiне сәйкес жүзеге асырылады. Бекiтiлген жобаны немесе жұмыстардың құнын қоршаған ортаны қорғауға залал келтiре отырып, өзгертуге жол берiлмейдi.»;

      12) 218-бап мынадай редакцияда жазылсын:

      «218-бап. Жер қойнауын пайдалану жөнiндегі операцияларды

                жүргiзу үшiн экологиялық негiздеме

      1. Эпидемиялық маңыздылығы жоғары объектілердің жобалау құжаттамаларының мемлекеттік экологиялық сараптамасының, санитариялық-эпидемиологиялық сараптамасының оң қорытындылары және экологиялық рұқсат жер қойнауын пайдалану жөнiндегі операцияларды жүргiзу үшiн экологиялық негiздеме болып табылады.

      2. Жер қойнауын пайдаланушы:

      1) мемлекеттік экологиялық сараптамаға;

      2) эпидемиялық маңыздылығы жоғары объектілердің санитариялық-эпидемиологиялық сараптамасына жоспарланған қызметтiң қоршаған ортаға тигiзетiн әсерiн бағалауды қамтуға және «Қоршаған ортаны қорғау» бөлiмiн қамтуға тиіс жобалау алдындағы және жобалау құжаттарын табыс етуге міндетті.»;

      13) 224-баптың 4-тармағы мынадай редакцияда жазылсын:

      «4. Су объектiлерiнiң жай-күйiне әсер ететiн кәсiпорындар мен басқа да құрылыстарды салу, реконструкциялау, пайдалану, консервациялау, жою, қоршаған ортаны қорғау, су қорын пайдалану және қорғау саласындағы уәкiлеттi мемлекеттiк органдардың және санитариялық-эпидемиологиялық қызмет мемлекеттiк органының (эпидемиялық маңыздылығы жоғары объектілерге жатқызылған объектілерге) оң қорытындылары болған кезде жүзеге асырылады.»;

      14) 267-баптың 1-тармағы мынадай редакцияда жазылсын:

      «1. Каспий теңізіне өсімдіктер мен жануарлар дүниесі объектілерінің кездейсоқ кіруін болғызбау үшін бұрын өзге су бассейндерінде жұмыс істеген жабдық пен аппаратураны, сондай-ақ кемелерді экологиялық тексеруден өткізбей пайдалануға тыйым салынады.»;

      5) 277-баптың 2-тармағы мынадай редакцияда жазылсын:

      «2. Өндірістік радиациялық бақылау жүргізудің әдістемесі санитариялық қағидалармен айқындалады.»;

      16) 287-баптың 4-тармағы мынадай редакцияда жазылсын:

      «4. Қалдықтардың қауіптілік деңгейін айқындау және қалдықтарға код белгілеу қоршаған ортаны қорғау саласындағы уәкілетті орган бекіткен қалдықтар жіктегішінің негізінде жүргізіледі. Жіктегіште қалдықтардың осы түрі болмаған жағдайда қауіптілік деңгейі мен код белгілеу Қалдықтардың қауіптілік деңгейін айқындау және оларды кодтау жөніндегі әдістемеге сәйкес айқындалады.»;

      17) 288-1-баптың 8-тармағы алып тасталсын;

      18) 291-баптың 2 және 4-тармақтары мынадай редакцияда жазылсын:

      «2. Қалдықтарды орналастыру объектісі салынатын жерді айқындау мемлекеттік экологиялық, санитарлық-эпидемиологиялық (эпидемиялық маңыздылығы жоғары объектілерді салу кезінде) сараптамалардың және Қазақстан Республикасының жер қойнауы және жер қойнауын пайдалану туралы заңнамасына сәйкес жүргізілетін сараптаманың оң қорытындылары болған кезде арнайы (инженерлік-геологиялық, гидрогеологиялық және өзге) зерттеулер негізінде жүзеге асырылады.»;

      «4. Қалалық және басқа да қоныстардың, орман саябақтарының, курорттық, емдеу-сауықтыру аумақтарында, рекреациялық аймақтарда, тарихи-мәдени мұра объектілеріне жатқызылған аумақтарда, сондай-ақ су қорғау аймақтарында, ауыз су және шаруашылық-тұрмыстық сумен жабдықтау мақсаттарында пайдаланылатын жерасты су объектілерінің су жинау алаңдарында қалдықтарды көмуге тыйым салынады.»;

      19) 292-баптың 2-тармағы мынадай редакцияда жазылсын:

      «2. Коммуналдық қалдықтармен жұмыс істеу кезінде қойылатын экологиялық талаптардың сақталуын бақылауды жергілікті атқарушы органдар, қоршаған ортаны қорғау саласындағы уәкілетті орган қамтамасыз етеді.»;

      20) 298-баптың 4-тармағы мынадай редакцияда жазылсын:

      «4. Қалдықтар полигондарын орналастыру мен салу жобалары:

      1) мемлекеттік экологиялық сараптамадан;

      2) эпидемиялық маңыздылығы жоғары объектілерді салу кезінде осы Кодексте және Қазақстан Республикасының өзге де нормативтік құқықтық актілерінде белгіленген тәртіппен мемлекеттік санитариялық-эпидемиологиялық сараптамадан өткізілуге жатады.»;

      21) 306-баптың 4-тармағы мынадай редакцияда жазылсын:

      «4. Полигонның иесі жобаның талаптарына сәйкес полигонды (полигонның бір бөлігін) рекультивациялауды орындағаннан кейін және орындалған жұмыстар қоршаған ортаны қорғау саласындағы уәкілетті орган қатысып, қабылдау комиссиясының актісімен қабылданғаннан кейін иелік етуші қоршаған ортаға мониторинг жүргізуді тоқтатады.».

      4. 2007 жылғы 15 мамырдағы Қазақстан Республикасының Еңбек кодексіне (Қазақстан Республикасы Парламентінің Жаршысы, 2007 ж., № 9, 65-құжат; № 19, 147-құжат; № 20, 152-құжат; № 24, 178-құжат; 2008 ж., № 21, 97-құжат; № 23, 114-құжат; 2009 ж., № 8, 44-құжат; № 9-10, 50-құжат; № 17, 82-құжат; № 18, 84-құжат; № 24, 122, 134-құжаттар; 2010 ж., № 5, 23-құжат; № 10, 48-құжат; № 24, 146, 148-құжаттар; 2011 ж., № 1, 2, 3-құжаттар; № 11, 102-құжат; № 16, 128-құжат; 2012 ж., № 3, 26-құжат; № 4, 32-құжат; № 5, 41-құжат; № 6, 45-құжат; № 13, 91-құжат; № 14, 92-құжат; № 15, 97-құжат; № 21-22, 123-құжат; 2013 ж., № 2, 13-құжат; № 3, 15-құжат; № 7, 36-құжат; № 9, 51-құжат; № 10-11, 56-құжат; № 14, 72, 75-құжаттар; № 15, 78, 81-құжаттар; № 16, 83-құжат; 2013 ж., № 2, 13-құжат; № 3, 15-құжат; № 7, 36-құжат; № 9, 51-құжат; № 10-11, 56-құжат; № 14, 72, 75-құжаттар; № 15, 78, 81-құжаттар; № 16, 83-құжат; № 23-24, 116-құжат; 2014 ж., № 2, 10-құжат; № 7, 37-құжат; № 8, 44, 49-құжаттар; № 11, 67-құжат; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      1) 16-баптың 25) тармақшасы алып тасталсын;

      2) 17-баптың 5) тармақшасы мынадай редакцияда жазылсын:

      «5) жұмыс берушілерде еңбек қауіпсіздігін және еңбекті қорғауды қамтамасыз етуге жауапты адамдардың білімін тексеруді жүргізеді;»;

      3) 313-баптың 4-тармағы мынадай редакцияда жазылсын:

      «4. Өндірістік қызметті жүзеге асыратын ұйымдардың еңбек қауіпсіздігін және еңбекті қорғауды қамтамасыз етуге жауапты адамдары мерзімді, үш жылда кемінде бір рет кадрларды кәсіптік даярлауды, қайта даярлауды және олардың біліктілігін арттыруды жүзеге асыратын ұйымдарда еңбек қауіпсіздігі және еңбекті қорғау мәселелері бойынша оқудан және білімін тексеруден өтуге міндетті.

      Оқуға және білімін тексеруден өтуге тиіс адамдардың тізімі жұмыс берушінің актісімен бекітіледі.»;

      4) 317-баптың 1-тармағының 5) тармақшасы мынадай редакцияда жазылсын:

      «5) еңбек қауіпсіздігін және еңбекті қорғауды қамтамасыз етуге жауапты адамдардың және жұмыскерлердің еңбек қауіпсіздігі және еңбекті қорғау мәселелері бойынша білімдерін тексеруді ұйымдастыруға;».

      5. «Салық және бюджетке төленетін басқа да міндетті төлемдер туралы» 2008 жылғы 10 желтоқсандағы Қазақстан Республикасының Кодексіне (Салық кодексі) (Қазақстан Республикасы Парламентінің Жаршысы, 2008 ж., № 22-I, 22-II, 112-құжат; 2009 ж., № 2-3, 16, 18-құжаттар; № 13-14, 63-құжат; № 15-16, 74-құжат; № 17, 82-құжат; № 18, 84-құжат; № 23, 100-құжат; № 24, 134-құжат; 2010 ж., № 1-2, 5-құжат; № 5, 23-құжат; № 7, 28, 29-құжаттар; № 11, 58-құжат; № 15, 71-құжат; № 17-18, 112-құжат; № 22, 130, 132-құжаттар; № 24, 145, 146, 149-құжаттар; 2011 ж., № 1, 2, 3-құжаттар; № 2, 21, 25-құжаттар; № 4, 37-құжат; № 6, 50-құжат; № 11, 102-құжат; № 12, 111-құжат; № 13, 116-құжат; № 14, 117-құжат; № 15, 120-құжат; № 16, 128-құжат; № 20, 151-құжат; № 21, 161-құжат; № 24, 196-құжат; 2012 ж., № 1, 5-құжат; № 2, 11, 15-құжаттар; № 3, 21, 22, 25, 27-құжаттар; № 4, 32-құжат; № 5, 35-құжат; № 6, 43, 44-құжаттар; № 8, 64-құжат; № 10, 77-құжат; № 11, 80-құжат; № 13, 91-құжат; № 14, 92-құжат; № 15, 97-құжат; № 20, 121-құжат; № 21-22, 124-құжат; № 23-24, 125-құжат; 2013 ж., № 1, 3-құжат; № 2, 7, 10-құжаттар; № 3, 15-құжат; № 4, 21-құжат; № 8, 50-құжат; № 9, 51-құжат; № 10-11, 56-құжат; № 12, 57-құжат; № 14, 72-құжат; № 15, 76, 81, 82-құжаттар; № 16, 83-құжат; № 21-22, 114, 115-құжаттар; № 23-24, 125-құжат; 2014 ж. № 1, 9-құжат; № 4-5, 24-құжат; № 7, 37-құжат, № 8, 44, 49-құжаттар; № 10, 52-құжат; № 11, 63, 64, 65, 69-құжаттар; № 12, 82-құжат; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      1) мазмұны мынадай мазмұндағы 37-2-баптың тақырыбымен толықтырылсын:

      «37-2-бап. Қызметін аудиторлық ұйымның тарату қорытындысының

                 нәтижелері бойынша тоқтататын, таратылатын резидент

                 заңды тұлғалар мен дара кәсіпкерлердің жекелеген

                 санаттарының салық міндеттемесін орындау

                 ерекшеліктері

      2) 14-баптың 1-тармағының 6) тармақшасы мынадай редакцияда жазылсын:

      «6) дара кәсіпкердің кәсіпкерлік қызметті, жекеше нотариустың, жеке сот орындаушысының, адвокаттың, тұрақты мекеменің, резидент емес заңды тұлғаның қызметті тоқтатуына, заңды тұлғаның бөліну жолымен қайта ұйымдастырылуына және (немесе) таратылуына (осы Кодекстің 37-1, 37-2 және 43-баптарында белгіленген жағдайларды қоспағанда) байланысты құжаттық тексеруді жүргізу туралы салық органына салықтық өтініш беруге;»;

      3) 37-баптың 14-тармағы мынадай редакцияда жазылсын:

      «14. Осы баптың ережелері осы Кодекстің 37-1, 37-2-баптарына сәйкес таратылатын резидент заңды тұлғаның салық міндеттемесін орындаудың ерекшеліктері қолданылған жағдайда резидент заңды тұлғаларға қолданылмайды.»;

      4) мынадай мазмұндағы 37-2-баппен толықтырылсын:

      «37-2-бап. Қызметін аудиторлық ұйымның тарату қорытындысының

                 нәтижелері бойынша тоқтататын, таратылатын резидент

                 заңды тұлғалар мен дара кәсіпкерлердің жекелеген

                 санаттарының салық міндеттемесін орындау

                 ерекшеліктері

      1. Таратылатын заңды тұлғалардың және қызметін аудиторлық ұйымның тарату қорытындысының нәтижелері бойынша тоқтататын, дара кәсіпкерлердің жекелеген санаттарының салық міндеттемесін орындауы бір мезгілде мынадай шарттарға сай келуге тиіс:

      1) таратылатын заңды тұлғаның немесе қызметін тоқтататын дара кәсіпкердің жылдық жиынтық табысының жалпы сомасы, талап қою мерзімінің өтуі кезіндегі түзетулер ескеріле отырып, алпыс мың еселенген айлық есептік көрсеткіштен аспауы;

      2) аудиторлық ұйым жасаған тарату қорытындысының болуы;

      3) салық берешегінің және салықтың, бюджетке төленетін басқа да міндетті төлемдердің барлық түрлері, міндетті зейнетақы жарналары, міндетті кәсіптік зейнетақы жарналары мен әлеуметтік аударымдар бойынша, оның ішінде тарату қорытындысының нәтижелері бойынша туындаған салық есептілігін табыс ету жөніндегі міндеттемелері болмауы.

      2. Заңды тұлға тарату туралы шешім қабылданған жағдайда бір мезгілде өзі тұрған жердің салық органына:

      1) қызметін тоқтату туралы салықтық өтінішті;

      2) жекелеген қызмет түрлері бойынша тіркеу есебі болған жағдайда, мұндай есептен алып тастау туралы салықтық өтінішті;

      3) тарату салық есептілігін;

      4) аудиторлық ұйымның тарату қорытындысын;

      5) қосылған құн салығы бойынша тіркеу есебіне қойылғаны туралы куәлікті немесе ол жоғалған немесе бүлінген жағдайда қағаз жеткізгіште түсініктемені;

      6) қосылған құн салығы бойынша тіркеу есебінен алып тастау үшін салықтық өтінішті;

      7) осы Кодекстің 648-бабында белгіленген тәртіппен бақылау-касса машинасын есептен алып тастау туралы салықтық өтінішті табыс етеді.

      Осы тармақтың бірінші бөлігінің 5) және 6) тармақшаларында көрсетілген құжаттар таратылатын заңды тұлға қосылған құн салығы бойынша төлеуші болып табылған жағдайда табыс етіледі.

      Осы тармақтың бірінші бөлігінің 7) тармақшасында көрсетілген құжатты таратылатын заңды тұлға бақылау-касса машинасын салық органында есепке қойған жағдайда табыс етеді.

      3. Дара кәсіпкер қызметін тоқтату туралы шешім қабылданған күннен бастап бір ай ішінде бір мезгілде өзі тұрған жердің салық органына:

      1) қызметін тоқтату туралы салықтық өтінішті;

      2) жекелеген қызмет түрлері бойынша тіркеу есебінен, мұндай есепке алу болған жағдайда, есептен шығару туралы салықтық өтінішті;

      3) тарату салық есептілігін;

      4) аудиторлық ұйымның тарату қорытындысын;

      5) қосылған құн салығы бойынша тіркеу есебіне қойылғаны туралы куәлікті немесе ол жоғалған немесе бүлінген жағдайда қағаз жеткізгіште түсініктемені;

      6) қосылған құн салығы бойынша тіркеу есебінен шығару үшін салықтық өтінішті;

      7) осы Кодекстің 648-бабында белгіленген тәртіппен бақылау-касса машинасын есептен алып тастау туралы салықтық өтінішті табыс етеді.

      Осы тармақтың бірінші бөлігінің 5) және 6) тармақшаларында көрсетілген құжаттар қызметін тоқтататын дара кәсіпкер қосылған құн салығын төлеуші болып табылған жағдайда табыс етіледі.

      Осы тармақтың бірінші бөлігінің 7) тармақшасында көрсетілген құжатты қызметін тоқтататын дара кәсіпкер бақылау-касса машинасы салық органында есепке қойылған жағдайда табыс етеді.

      4. Таратылатын заңды тұлға немесе қызметін тоқтататын дара кәсіпкер төлеуші және (немесе) салық агенті болып табылатын салықтардың, бюджетке төленетін басқа да міндетті төлемдердің түрлері, міндетті зейнетақы жарналары, міндетті кәсіптік зейнетақы жарналары мен әлеуметтік аударымдар бойынша тарату салық есептілігі, қызметін тоқтату туралы салықтық өтініш табыс етілген салық кезеңінің басынан бастап осындай өтініш табыс етілген күнге дейінгі кезең үшін жасалады.

      Егер кезекті салық есептілігін табыс ету мерзімі тарату салық есептілігі табыс етілгеннен кейін басталса, осындай кезекті салық есептілігін табыс ету тарату салық есептілігін табыс ету күнінен кешіктірілмей жүргізіледі.

      5. Таратылатын заңды тұлға немесе қызметін тоқтататын дара кәсіпкер тарату салық есептілігін салық органына табыс еткен күннен бастап күнтізбелік он күннен кешіктірмей тарату салық есептілігінде көрініс тапқан салықтарды, бюджетке төленетін басқа да міндетті төлемдерді төлейді, міндетті зейнетақы жарналарын, міндетті кәсіптік зейнетақы жарналарын, әлеуметтік аударымдарды аударады.

      Егер тарату салық есептілігінің алдында табыс етілген салық есептілігінде көрініс тапқан салықтарды, бюджетке төленетін басқа да міндетті төлемдерді төлеу, міндетті зейнетақы жарналарын, міндетті кәсіптік зейнетақы жарналарын, әлеуметтік аударымдарды аудару мерзімі осы тармақтың бірінші бөлігінде көрсетілген мерзім өткеннен кейін басталса, төлеу (аудару) тарату салық есептілігі салық органына табыс етілген күннен бастап күнтізбелік он күннен кешіктірілмей жүргізіледі.

      6. Аудиторлық ұйымның тарату қорытындысын жасау және беру тәртібін аудиторлық қызмет саласындағы уәкілетті орган айқындайды.

      7. Егер тарату қорытындысының нәтижелері бойынша салықты және бюджетке төленетін басқа да міндетті төлемдерді есептеу және төлеу, міндетті зейнетақы жарналарын, міндетті кәсіптік зейнетақы жарналарын есептеу, ұстап қалу, аудару, әлеуметтік аударымдарды есептеу және төлеу бойынша міндеттемелер туындаса, мұндай міндеттемелерді, таратылатын заңды тұлға немесе қызметін тоқтататын дара кәсіпкер аудиторлық ұйым осындай салық төлеушіге тарату қорытындысын табыс еткен күннен кейінгі күннен бастап он жұмыс күні ішінде орындауға тиіс.

      Таратылатын заңды тұлғаның немесе қызметін тоқтататын дара кәсіпкердің туындаған міндеттемелер жатқызылған салықтық кезеңге қосымша салық есептілігін табыс етуі тарату қорытындысының нәтижелері бойынша туындаған міндеттемелерді орындау болып танылады.

      8. Таратылатын заңды тұлғаның немесе қызметін тоқтататын дара кәсіпкердің салық берешегі болмаған кезде:

      1) салық және бюджетке төленетін басқа да міндетті төлемдердің қате төленген сомалары осы Кодекстің 601-бабына сәйкес белгіленген тәртіппен осы салық төлеушіге қайтарылуға тиіс;

      2) салықтардың, төлемдердің, алымдар мен өсімпұлдардың артық төленген сомалары осы Кодекстің 602-бабына сәйкес белгіленген тәртіппен осы салық төлеушіге қайтарылуға тиіс;

      3) бюджетке төленетін басқа да міндетті төлемдердің төленген сомалары осы Кодекстің 606-бабына сәйкес белгіленген тәртіппен осы салық төлеушіге қайтарылуға тиіс;

      4) айыппұлдардың төленген сомалары осы Кодекстің 605-бабында белгіленген негіздер бойынша және тәртіппен осы салық төлеушіге қайтарылуға тиіс;

      5) кеден органдары алатын кедендік баждардың, салықтардың, кедендік алымдар мен өсімпұлдардың бюджетке артық (қате) төленген сомалары Қазақстан Республикасының кеден заңнамасында белгіленген тәртіппен осы салық төлеушіге қайтарылуға тиіс.

      9. Салық органы осы баптың 2 және 3-тармақтарында көрсетілген құжаттарды алған күннен бастап он жұмыс күнінен кешіктірмей осы Кодекстің 82-тарауында белгіленген тәртіппен камералдық бақылауды жүзеге асыруға міндетті.

      Салық органдары камералдық бақылау нәтижелері бойынша бұзушылықтарды анықтаған жағдайда таратылатын заңды тұлғаға немесе қызметін тоқтататын дара кәсіпкерге осы Кодекстің 84-тарауында белгіленген тәртіппен бұзушылықтарды жою туралы хабарламаны табыс етеді.

      Камералдық бақылау нәтижелері бойынша анықталған бұзушылықтарды жою туралы хабарламаны орындауды таратылатын заңды тұлға немесе қызметін тоқтататын дара кәсіпкер осы Кодекстің 587-бабында белгіленген тәртіппен жүзеге асырады.

      10. Хабарлама орындалмаған және (немесе) салық органдары таратылатын заңды тұлғаға немесе қызметін тоқтататын дара кәсіпкерге қатысты салық төлеуші табыс еткен түсініктемемен келіспеген жағдайда салық органы осы Кодекстің 89-тарауында белгіленген тәртіппен құжаттық салықтық тексеру жүргізеді.

      11. Осы баптың 9, 10-тармақтарында белгіленген ережелер орындалған және салық органы жүргізген камералдық бақылау нәтижелері бойынша бұзушылықтар болмаған жағдайда, таратылатын заңды тұлға өзі тұрған жердегі салық органына:

      1) тарату балансын;

      2) банктің және (немесе) банк операцияларының жекелеген түрлерін жүзеге асыратын ұйымның ондағы банк шоттарын жапқаны туралы анықтамасын табыс етеді.

      Осы баптың 9, 10-тармақтарында белгіленген ережелерді орындаған және салық органы жүргізген камералдық бақылау нәтижелері бойынша бұзушылықтар болмаған жағдайда, қызметін тоқтататын дара кәсіпкер өзі тұрған жердегі салық органына тіркеу есебінен шығару туралы салықтық өтініш береді.

      12. Осы баптың 11-тармағында белгіленген ережелер орындалғаннан кейін салық органы заңды тұлғаларды мемлекеттік тіркеуді, қайта тіркеуді, заңды тұлғалар қызметінің тоқтатылғанын мемлекеттік тіркеуді, құрылымдық бөлімшелерді есепке алып тіркеуді, қайта тіркеуді, есепке алынған тіркеуден шығаруды жүзеге асыратын мемлекеттік органға таратылатын заңды тұлғаның салық берешегінің, міндетті зейнетақы жарналары, міндетті кәсіптік зейнетақы жарналары мен әлеуметтік аударымдар бойынша берешегінің жоқ екендігі (бар екендігі) туралы мәліметтерді осы Кодекстің 598-бабында белгіленген тәртіппен және мерзімде жібереді.

      13. Дара кәсіпкерді салық органында тіркеу есебінен шығару күні осы баптың 11-тармағында көрсетілген құжаттар табыс етілген күн болып табылады.

      Салық органы осы баптың 11-тармағында көрсетілген құжаттар табыс етілген күннен бастап бес жұмыс күнінен кешіктірмей, уәкілетті орган белгілеген нысан бойынша салық төлеушінің тіркеу есебінен шығарылғаны туралы растайтын құжатты береді немесе тіркеу есебінен шығарудан жазбаша нысанда бас тартып, ондай бас тартудың себептерін көрсетеді.

      14. Осы баптың 1, 2, 3 және 11-тармақтарында көзделген ережелерді сақтамау осы бапқа сәйкес заңды тұлғаны таратудан немесе дара кәсіпкердің қызметін тоқтатудан бас тарту үшін негіз болып табылады.»;

      5) 41-баптың 11-тармағы мынадай редакцияда жазылсын:

      «11. Осы баптың ережелері осы Кодекстің 37-2 және 43-баптарына сәйкес қызметі тоқтатылған кезде салық міндеттемесін орындаудың ерекшеліктері қолданылған жағдайда дара кәсіпкерлерге қолданылмайды.»;

      6) 69-бапта:

      2-тармақтың 1) тармақшасы мынадай редакцияда жазылсын:

      «1) салық төлеуші осы Кодекстің 37, 37-2, 38, 40, 41 және 42-баптарына сәйкес салықтық тексеруді жүргізу басталғанға дейін немесе салық органы аудиторлық ұйымнан тарату қорытындысын алғанға дейін қызметін қайта жалғастыру туралы шешім қабылдаған жағдайда таратудың салық есептілігін;»;

      3-тармақтың бірінші бөлігінің 4) тармақшасы мынадай редакцияда жазылсын:

      «4) салық төлеуші осы Кодекстің 37, 37-1, 37-2, 38, 40 – 43-баптарына сәйкес салықтық тексеру жүргізілгеннен, камералдық бақылау аяқталғаннан немесе салық органы аудиторлық ұйымнан тарату қорытындысын алғаннан кейін қызметін қайта бастау туралы шешім қабылдаған жағдайда таратудың салық есептілігін кері қайтарып алу жүргізіледі.»;

      7) 556-бапта:

      4-тармақтың 7) тармақшасындағы «анықтау жүзеге асырылады.» деген сөздер «анықтау;» деген сөзбен ауыстырылып, мынадай мазмұндағы 8) тармақшамен толықтырылсын:

      «8) лицензиар лицензияның қолданысын тоқтата тұрған бұзушылықтарды жою фактісін анықтау жүзеге асырылады.»;

      7-тармақ алып тасталсын;

      8) 581-баптың 12) тармақшасында:

      он бірінші абзац мынадай редакцияда жазылсын:

      «Он екінші абзацты қоспағанда, осы тармақшада көзделген мәліметтер Қазақстан Республикасының Ұлттық Банкімен келісім бойынша уәкілетті орган белгілеген нысанда беріледі;»;

      он бірінші абзацтағы «босатылған адамның банктік шоттарының бар-жоғы және нөмірлері туралы, осы шоттардағы ақша қалдығы және қозғалысы туралы мәліметтер ұсынуға міндетті.» деген сөздер «босатылған адамның;» деген сөздермен ауыстырылып, мынадай мазмұндағы он екінші абзацпен толықтырылсын:

      «республикалық бюджет туралы заңда белгіленген және тиісті қаржы жылының 1 қаңтарына қолданылатын айлық есептік көрсеткіштің 10000 еселенген мөлшерінен астам мөлшерде пайда болған күнінен бастап төрт ай ішінде өтелмеген салық берешегі бар заңды тұлғаның, заңды тұлғаның құрылымдық бөлімшесінің, дара кәсіпкер ретінде тіркеу есебінде тұрған жеке тұлғаның банктік шоттарының бар-жоғы және нөмірлері туралы, осы шоттардағы ақша қалдығы және қозғалысы туралы мәліметтер ұсынуға міндетті.»;

      9) 598-баптың 8-тармағы мынадай редакцияда жазылсын:

      «8. Заңды тұлға таратылған немесе шетелдік заңды тұлғаның филиалы (өкілдігі) қызметiн тоқтатқан жағдайда, мұндай тұлғада салық берешегiнiң, мiндеттi зейнетақы жарналары, мiндеттi кәсіптік зейнетақы жарналары мен әлеуметтiк аударымдар бойынша берешегiнiң болмауы (болуы) туралы мәліметтер осы Кодекстің 37, 37-1 және 37-2-баптарында белгіленген шарттар сақталған кезде Бизнес-сәйкестендіру нөмірлері ұлттық тізілімінің мәліметтері негізінде беріледі.»;

      10) 607-баптың 2-тармағының 7) тармақшасы мынадай редакцияда жазылсын:

      «7) камералдық бақылау нәтижелері бойынша салық қызметі органдары анықтаған бұзушылықтарды жою туралы – осы Кодекстің 37-1-бабының 7-тармағында, 37-2-бабының 9-тармағында және 43-бабының 8-тармағында белгіленген жағдайларды қоспағанда, салық есептілігінде бұзушылық анықталған күннен бастап он жұмыс күнінен кешіктірмей;»;

      11) 645-баптың 1-тармағының төртінші бөлігі мынадай редакцияда жазылсын:

      «Бұл ретте бензиндi (авиациялықты қоспағанда), дизель отынын, алкоголь өнімін көтерме және (немесе) бөлшек саудада өткiзудi жүзеге асыратын салық төлеушілерде осындай бақылау-касса машиналарын қолдану бойынша міндет 2015 жылғы 1 шілдеден бастап туындайды.».

      6. «Халық денсаулығы және денсаулық сақтау жүйесі туралы» 2009 жылғы 18 қыркүйектегі Қазақстан Республикасы Кодексіне (Қазақстан Республикасы Парламентінің Жаршысы, 2009 ж., № 20-21, 89-құжат; 2010 ж., № 5, 23-құжат; № 7, 32-құжат; № 15, 71; № 24, 149,152-құжат; 2011 ж., № 1, 2, 3-құжат; № 2, 21-құжат; № 11, 102-құжат; № 12, 111-құжат; № 17, 136-құжат; № 21, 161-құжат; 2012 ж., № 1, 5-құжат; № 3, 26-құжат; № 4, 32-құжат; № 8, 64- құжат; № 12,83-құжат; № 14, 92, 95-құжат; № 15, 97-құжат; № 21-22, 124-құжат; 2013 ж., № 1,3-құжат; № 5-6, 30-құжат; № 7, 36-құжат; № 9, 51-құжат; № 12, 57-құжат; № 13, 62-құжат; № 14, 72, 75-құжат; № 16, 83-құжат; 2014 ж., № 1, 4-құжат; № 7, 37-құжат; № 10, 52-құжат; № 11, 65-құжат; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне дене шынықтыру және спорт мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      1) мазмұнында 21-1 және 62-1-баптардың мынадай мазмұндағы тақырыптарымен толықтырылсын:

      «21-1-бап. Халықтың санитариялық-эпидемиологиялық саламаттылығы

                 саласындағы рұқсаттар мен хабарламалар»;

      «62-1. Санитариялық-эпидемиологиялық аудит»;

      2) 1-баптың 1-тармағында:

      мынадай мазмұндағы 94-1), 94-2) және 95-3) тармақшалармен толықтырылсын:

      «94-1) санитариялық-эпидемиологиялық қорытынды – мемлекеттік санитариялық-эпидемиологиялық қадағалау объектілерінің халықтың санитариялық-эпидемиологиялық саламаттылығы саласындағы нормативтік құқықтық актілерге және гигиеналық нормативтерге және (немесе) техникалық регламенттерге сәйкестігін (сәйкес еместігін) куәландыратын құжат;

      94-2) санитариялық-эпидемиологиялық аудит – санитариялық-эпидемиологиялық тәуекелдерді анықтау және бағалау тұрғысынан мемлекеттік санитариялық-эпидемиологиялық қадағалауға және аталған объектілерді халықтың санитариялық-эпидемиологиялық саламаттылығы саласындағы нормативтік құқықтық актілердің талаптарына сәйкес келтіру бойынша ұсынымдар әзірлеуге жататын эпидемиялық маңызы бар объектілерді бағалау;»;

      «95-3) өнімнің қауіпсіздік мониторингі – халықтың санитариялық-эпидемиологиялық салауаттылығы саласындағы нормативтік құқықтық актілердің, гигиеналық нормативтер мен техникалық регламенттердің талаптарына сәйкес келмейтін өнімді анықтауға, әкелінуінің алдын алуға және жолын кесуге, өндіруге, қолдануға және өткізуге бағытталған іс-шаралар жүйесі.»;

      121) тармақша мынадай редакцияда жазылсын:

      «121) эпидемиялық маңызы бар объектілер - өндіретін өнімі және (немесе) қызметі Қазақстан Республикасының халықтың санитариялық-эпидемиологиялық салауаттылығы саласындағы заңнамасының талаптары бұзылған кезде халық арасында тағамнан уланудың және (немесе) инфекциялық, паразиттік аурулар таралуының белең алуына әкеп соғуы, және (немесе) өнеркәсіптік және радиоактивтік ластанудан халық денсаулығына зиян келтіруі мүмкін объектілер;»;

      3) 7-баптың 61) және 72) тармақшалары алып тасталсын;

      4) 19-бап мынадай мазмұндағы 6-тармақпен толықтырылсын:

      «6. «Қазақстан Республикасындағы мемлекеттік бақылау және қадағалау туралы» Қазақстан Республикасы Заңында көзделген критерийлерден басқа, мемлекеттік санитариялық-эпидемиологиялық қадағалауға жататын объектілердің тәуекелдер дәрежесін бағалау кезінде кемінде соңғы үш тексеру нәтижесі және (немесе) осы объектілерде өндірістік бақылауды және (немесе) санитариялық-эпидемиологиялық аудитті енгізу және жүргізу және (немесе) үшінші тұлғалардың өмірі мен денсаулығына келтірілген залалдың орнын толтыру міндеттілігімен байланысты азаматтық-құқықтық жауапкершілікті сақтандыру шартының болуы ескеріледі.»;

      5) 21-бап мынадай редакцияда жазылсын:

      «21-бап. Мемлекеттік санитариялық-эпидемиологиялық бақылау

               және қадағалау

      1. Мемлекеттік санитариялық-эпидемиологиялық бақылау және қадағалау Қазақстан Республикасының халықтың санитариялық-эпидемиологиялық салауаттылығы саласындағы заңнамасын бұзушылықтардың алдын алуға, оларды анықтауға, жолын кесуге, сондай-ақ халықтың денсаулығын сақтау және мекендеу ортасын қорғау мақсатында халықтың санитариялық-эпидемиологиялық салауаттылығы саласындағы нормативтік құқықтық актілер мен гигиеналық нормативтердің және техникалық регламенттердің сақталуын бақылауға бағытталған.

      2. Жеке және заңды тұлғалар, үй-жайлар, ғимараттар, өнім, жабдық, көлік құралдары, су, ауа, тамақ өнімдері және қызметі, пайдаланылуы, тұтынылуы, қолданылуы мен іске қосылуы адамның денсаулық жағдайы мен қоршаған ортаға зиян келтіруі мүмкін өзге де объектілер мемлекеттік санитариялық-эпидемиологиялық бақылау және қадағалау объектілері болып табылады.

      Мемлекеттік санитариялық-эпидемиологиялық бақылауға және қадағалауға жататын объектілер (эпидемиялық маңызы бар объектілер) екі топқа бөлінеді:

      1) эпидемиялық маңызы жоғары объектілер;

      2) эпидемиялық маңызы елеулі емес объектілер.

      Эпидемиялық маңызы бар объектілерді топтарға бөлу тәуекелдерді бағалау жүйесі негізінде жүзеге асырылады.

      Өнімдердің және мемлекеттік санитариялық-эпидемиологиялық қадағалауға жататын эпидемиялық маңызы бар объектілердің тізбесін халықтың санитариялық-эпидемиологиялық салауаттылығы саласындағы мемлекеттік орган осы тармақтың екінші бөлігінде көрсетілген топтар бойынша бөле отырып, кәсіпкерлік жөніндегі және қоршаған ортаны қорғау саласындағы уәкілетті органдармен олардың құзыреті шегінде келісе отырып бекітеді.

      3. Халықтың санитариялық-эпидемиологиялық салауаттылығы саласындағы мемлекеттiк бақылау және қадағалау тексеру нысанында және бақылау және қадағалаудың өзге де нысандарында жүзеге асырылады.

      Тексеру «Қазақстан Республикасындағы мемлекеттiк бақылау және қадағалау туралы» Қазақстан Республикасының Заңына сәйкес жүзеге асырылады.

      Эпидемиялық маңызы жоғары объектілерге қатысты тексеру «Қазақстан Республикасындағы мемлекеттік бақылау және қадағалау туралы» Қазақстан Республикасының Заңына сәйкес тәуекелдерді бағалау жүйесіне негізделген кезеңділікпен ерекше тәртіппен жүзеге асырылады.

      Эпидемиялық маңызы елеусіз объектілерге қатысты тек жоспардан тыс тексерулер жүргізіледі.

      Халықтың санитариялық-эпидемиологиялық салауаттылығы саласындағы бақылаудың өзге нысандары, мынадай:

      егер бару объектінің (субъектінің) орналасқан жері бойынша құқықтық статистика және арнайы есепке алу жөніндегі уәкілетті органды барғанға дейін бір тәулік бұрын міндетті түрде хабарлама жасай отырып, рұқсат беру құжаттарын алумен байланысты болған;

      жеке тұлғалардың (үйдегі ауру ошағы) инфекциялық және паразиттік аурулар, тамақтан улану жағдайларында, санитариялық-эпидемияға қарсы (профилактикалық) іс-шараларды ұйымдастыру және жүргізу үшін эпидемиологиялық бақылау жүргізу кезіндегі;

      егер бару өнімнің қауіпсіздік мониторингін жүзеге асыру үшін өнімді іріктеумен байланысты болған жағдайларды қоспағанда, бақылау объектілеріне (субъектілеріне) бармай-ақ қажеттілік және жеткіліктілік қағидаттарына сәйкес жүргізіледі.

      4. Өнімнің қауіпсіздік мониторингі бақылаудың өзге нысаны болып табылады және:

      1) камералдық бақылауды жүргізу;

      2) өнімді таңдау және санитариялық-эпидемиологиялық сараптама жүргізу арқылы жүзеге асырылады.

      5. Камералдық бақылау сыртқы экономикалық қызметке қатысушылар туралы, өнімге сынақ жүргізуге, оның сәйкестігін растауға немесе өнімнің сәйкестігін растау туралы декларацияны тіркеуге, сәйкестікті растау нәтижелерін тануға жүгінген өтініш берушілер туралы, сынақ нәтижелері туралы мәліметтерді зерделеу және талдау негізінде, сондай-ақ кеден органдары, техникалық реттеу саласындағы уәкілетті орган, сәйкестікті растау жөніндегі органдар және сынақ зертханалары (орталықтар) халықтың санитариялық-эпидемиологиялық салуатталығы саласындағы мемлекеттік органға ұсынатын өнімнің сәйкестігін дәлелдеу ретінде ұсынатын өзге де құжаттар негізінде жүзеге асырылады.

      Сыртқы экономикалық қызметке қатысушылар, сәйкестікті растау жөніндегі органдар, сынақ зертханалары (орталықтар), өнімнің заңнама талаптарына сәйкестігін декларациялайтын жеке кәсіпкерлік субъектілері камералдық бақылау объектілері болып табылады.

      Камералдық бақылауды жүзеге асыру үшін қажетті мәліметтердің тізбесін, сондай-ақ кеден органдарының, техникалық реттеу саласындағы уәкілетті органның, сәйкестікті растау жөніндегі органдардың және сынақ зертханаларының (орталықтар) оларды ұсыну тәртібін халықтың санитариялық-эпидемиологиялық салауаттылығы саласындағы мемлекеттік орган айқындайды.

      6. Сыртқы экономикалық қызметке қатысушылар туралы, олардың әкелетін өнімдері және әкелінетін өнімнің сәйкестігін растау құжаттары туралы мәліметті кеден органдары береді.

      Өнімге сынақ жүргізуге, сәйкестікті растауға немесе өнімнің сәйкестігі туралы декларацияны тіркеуге, сәйкестікті растау нәтижелерін тануға жүгінген өтініш берушілер туралы, сынақ нәтижелері туралы, сондай-ақ өнімнің сәйкестігін дәлелдеу ретінде ұсынылған өзге де құжаттар туралы мәліметтерді техникалық реттеу саласындағы уәкілетті орган, сәйкестікті растау жөніндегі органдар және сынақ зертханалары (орталықтар) ұсынады.

      7. Халықтың санитариялық-эпидемиологиялық салауаттылығы саласындағы мемлекеттік орган камеральдық бақылаудың нәтижелері бойынша халықтың санитариялық-эпидемиологиялық салауаттылығы салсындағы нормативтік құқықтық актілердің, гигиеналық нормативтердің және техникалық регламенттердің талаптарын бұзушылықты анықтаған кезде, оның ішінде әкелінген өнімдер мен әкелінген өнімнің сәйкестігін растау бойынша берілген, тіркелген, танылған құжаттар арасындағы мәліметтерді салыстырып талдау негізінде камеральдық бақылау субъектілеріне қатысты мынадай шараларды қабылдайды:

      1) сыртқы экономикалық қызметке қатысушылардың және Қазақстан Республикасының аумағына өнімді әкелумен және (немесе) өткізумен айналысатын, өнімнің заңнама талаптарына сәйкестігін декларациялайтын кәсіпкерлік субъектілердің мекенжайына халықтың санитариялық-эпдемиологиялық салауаттылығы саласындағы нормативтік құқықтық актілердің, гигиеналық нормативтердің және техникалық регламенттердің талаптарын бұзушылықты жою тәртібін міндетті түрде түсіндіре отырып, оны жою туралы нұсқама жібереді;

      2) техникалық реттеу саласындағы уәкілетті органның мекенжайына Қазақстан Республикасының техникалық реттеу саласындағы заңнамасы талаптарының бұзылушылығының нақты фактілерін көрсете отырып, ақпарат жібереді.

      8. Өнімді таңдау және санитариялық-эпидемиологиялық сараптама халықтың санитариялық-эпдемиологиялық салауаттылығы саласындағы нормативтік құқықтық актілердің, гигиеналық нормативтердің және техникалық регламенттердің талаптарының бұзылуын анықтау және алдын алу үшін жүргізіледі.

      Санитариялық эпидемиологиялық сараптаманы жүргізу үшін өнімді таңдап алуды халықтың санитариялық-эпидемиологиялық салауаттылығы саласындағы мемлектетік органның лауазымды адамдары жүргізеді және ол өнімді сатып алу фактісін растайтын құжатпен куәландырылады.

      Халықтың санитариялық-эпидемиологиялық салауаттылығы саласындағы мемлекеттік орган санитариялық-эпидемиологиялық сараптаманың нәтижелері бойынша заңнама талаптарына сәйкес келмейтін өнім анықталған кезде осы баптың 7-тармағында көрсетілген шараларды қабылдайды.

      9. Халықтың санитариялық-эпидемиологиялық салауаттылығы саласындағы мемлекеттік орган халықтың санитариялық-эпдемиологиялық салауаттылығы саласындағы нормативтік құқықтық актілердің, гигиеналық нормативтердің және техникалық регламенттердің талаптарын бұзушылықты жою туралы нұсқамалардың орындалуын бақылауды «Қазақстан Республикасындағы мемлекеттік бақылау және қадағалау туралы» Қазақстан Республикасы Заңына сәйкес жоспардан тыс тексерулерді жүргізу кезінде жүзеге асырады.

      10. Мыналар:

      1) Қазақстан Республикасының Бас мемлекеттік санитариялық дәрігері мен оның орынбасарлары, тиісті аумақтар мен көліктегі бас мемлекеттік санитариялық дәрігерлер, халықтың санитариялық-эпидемиологиялық салауаттылығы саласындағы мемлекеттік органның басшысы айқындайтын олардың орынбасарлары;

      2) халықтың санитариялық-эпидемиологиялық салауаттылығы саласындағы мемлекеттік органның басшылары, олардың орынбасарлары мен мамандары;

      3) халықтың санитариялық-эпидемиологиялық салауаттылығы саласындағы мемлекеттік органның тиісті аумақтардағы және көліктегі аумақтық бөлімшелерінің басшылары, олардың орынбасарлары мен мамандары;

      4) халықтың санитариялық-эпидемиологиялық салауаттылығы саласындағы қызметті жүзеге асыратын өзге де мемлекеттік органдар бөлімшелерінің басшылары мен мамандары осы Кодекске сәйкес мемлекеттік санитариялық-эпидемиологиялық бақылауды және қадағалауды жүзеге асыруға уәкілетті санитариялық-эпидемиологиялық қызметтің лауазымды адамдары болып табылады.

      11. Халықтың санитариялық-эпидемиологиялық салауаттылығы саласындағы уәкілетті органның лауазымды адамдарының:

      1) халықтың пайдалануы мен қолдануына, сондай-ақ кәсіпкерлік және (немесе) өзге де қызметте пайдалану мен қолдануға арналған өнім:

      санитариялық-эпидемиологиялық талаптарға және техникалық регламенттер талаптарына сәйкес келмеген;

      халықтың санитариялық-эпидемиологиялық салауаттылығы саласындағы уәкілетті орган беретін қауіпсіздікті куәландыратын құжат болмаған;

      санитариялық паспорты болмаған (мемлекеттік санитариялық-эпидемиологиялық бақылауға жататын объектіні, көлік құралын пайдаланған немесе қолданған кезде);

      өнімнің жасандылығы анықталған;

      жарамдылық және (немесе) сақтау мерзімі белгіленбеген, жарамдылық және (немесе) сақтау мерзімі аяқталған;

      жәндіктер, кеміргіштер және олардың сол өнімде болған іздері анықталған;

      инфекциялық аурулардың немесе жаппай инфекциялық емес аурулар мен уланулардың пайда болу және таралу қаупі төнгенде, оның ішінде санитариялық-эпидемиологиялық сараптаманың нәтижесі бойынша ол халықтың денсаулығы мен тіршілік ету ортасы үшін қауіпті деп танылған кезде Қазақстан Республикасының аумағына әкелуге, қолдануға және өткізуге тыйым салуға;

      2) Мынадай:

      өндіріс объектілері мен технологиялары санитариялық-эпидемиологиялық талаптарға және техникалық регламенттер талаптарына сәйкес келмеген;

      өндіріс объектісінің санитариялық паспорты болмаған;

      өнімдерді өндірудің технологиялық процесін сақтау үшін қажетті өндірістік және технологиялық жабдық, аппаратура, мүкәммал болмаған;

      халық үшін әлеуетті қауіп төндіретін, өндіріске алғаш рет енгізілетін және бұрын пайдаланылмаған заттар мен олардың негізінде дайындалатын материалдар мен препараттардың мемлекеттік тіркеуі болмаған;

      жаңа өнім өндіруге, технологияға, жабдыққа санитариялық-эпидемиологиялық қорытынды болмаған;

      тыйым салынған тағамдық қоспаларды, ингредиенттер мен шикізаттарды пайдаланған;

      инфекциялық аурулардың немесе жаппай инфекциялық емес аурулар мен уланулардың пайда болу және таралу қаупі төнген;

      мал шаруашылығы өнімдерін өндіретін өндіріс объектісінде ветеринариялық-санитариялық қорытынды болмаған кезде халықтың пайдалануы мен қолдануына, сондай-ақ кәсіпкерлік және (немесе) өзге де қызметте пайдалану мен қолдануға арналған өнімдерді өндіруге тыйым салуға;

      3) адам денсаулығына зиянды әсер ететін балалар тағамы өнімдерін, тағамға тағамдық және биологиялық активті қоспаларды, генетикалық түрлендірілген объектілерді, сумен және тамақ өнімдерімен жанасатын материалдар мен бұйымдарды, химиялық заттарды, өнімдер мен заттардың жекелеген түрлерін қолдануға тыйым салуға немесе қолдануды тоқтата тұруға;

      4) Қазақстан Республикасының халықтың санитариялық-эпидемиологиялық салауаттылығы саласындағы заңнамасын бұзу фактілерін қарау үшін жеке тұлғаларды, заңды тұлғалардың лауазымды адамдарын санитариялық-эпидемиологиялық қызмет органдарына шақыртуға;

      5) халықтың декреттелген топтарына жататын, инфекциялық және паразиттік аурулардың көздері болып табылатын, сондай-ақ міндетті медициналық тексеріп-қараудан уақтылы өтпеген адамдарды жұмыстан уақытша шеттету туралы қаулылар шығаруға;

      6) жекелеген объектілерде Қазақстан Республикасының Үкіметі бекітетін тәртіппен шектеу іс-шараларын, оның ішінде карантинді белгілеуге;

      7) инфекциялық және паразиттік аурулардың ықтимал таратушы көздері болып табылатын, сондай-ақ инфекциялық науқастармен байланысты болған адамдарды зертханалық зерттеп-қарау нәтижелері алынғанға дейін жұмыстан шеттете отырып, медициналық зерттеп-қарауға жіберуге;

      8) инфекциялық және паразиттік аурулардың көздері болып табылатын адамдарды айғақтар бойынша ауруханаға жатқызуға жіберуге;

      9) халыққа міндетті түрде вакцина егуді, үй-жайларда және көлік құралдарында, аумақтарда, инфекциялық және паразиттік аурулар ошақтарында профилактикалық және ошақтық дезинфекция, дезинсекция мен дератизация жүргізуді талап етуге;

      10) халықтың санитариялық-эпидемиологиялық салауаттылығы саласындағы нормативтік құқықтық актілердің және гигиеналық нормативтердің бұзылуы жойылғанға дейін жекелеген жұмыс түрлерін, жұмыс істеп тұрған, салынып жатқан немесе реконструкцияланып жатқан объектілерді пайдалануды Қазақстан Республикасының әкімшілік құқық бұзушылық туралы заңнамасына сәйкес тоқтата тұруға;

      11) адамдардың өмірі мен денсаулығына қауіпті деп танылған жағдайда шикізаттың, өнімнің, химиялық заттардың, технологиялық жабдықтардың, тетіктердің, процестердің, құрал-саймандардың жаңа түрлерін өндіруге, қолдануға және өткізуге тыйым салуға;

      12) санитариялық-эпидемиологиялық сараптама жүргізу үшін сараптама объектісінің қоршаған орта мен халық денсаулығына әсерін бағалауды зерделеуге қажетті материалдарды сұратуға, сондай-ақ осы өнімнің құнын өтеместен, сараптама жүргізуге жеткілікті және оған қажетті көлемнен аспайтын мөлшерде өнімнің сынамасын алуға және үлгілерін іріктеуді жүргізуге;

      13) халықтың санитариялық-эпидемиологиялық салауаттылығы мәселелерін қозғайтын құқықтық актілерді Қазақстан Республикасының халықтың санитариялық-эпидемиологиялық салауаттылығы саласындағы заңнамасына сәйкес келтіру туралы талап қоюға;

      14) Қазақстан Республикасының аумағында халықтың санитариялық-эпидемиологиялық салауаттылығы саласындағы радиациялық бақылауды жүзеге асыруға;

      15) санитариялық-қорғаныш аймақтарын белгілеуге және олардың көлемдерін өзгертуге;

      16) дезинфекция, дезинсекция, дератизация құралдарының және тағамға биологиялық активті қоспалардың енгізілуі мен практикада қолданылуын бақылауға;

      17) жеке және заңды тұлғалар заңды талаптарды немесе санитариялық-эпидемиологиялық қызметтің лауазымды адамдары берген нұсқамаларды, қаулыларды орындамаған немесе тиісінше орындамаған кезде сотқа жүгінуге;

      18) Қазақстан Республикасының әкiмшiлiк құқық бұзушылық туралы заңнамасына сәйкес санитариялық-гигиеналық және эпидемияға қарсы медициналық қызметке берiлген лицензияның қолданылуын тоқтата тұруға;

      19) Қазақстан Республикасының Үкіметі белгілейтін жағдайларды қоспағанда, йодталмаған тұзды өткізуге тыйым салуға құқығы бар.

      12. Санитариялық-эпидемиологиялық қызметтің лауазымды адамдары мемлекеттік санитариялық-эпидемиологиялық қадағалау нәтижелері бойынша шешім қабылдау үшін Қазақстан Республикасының халықтың санитариялық-эпидемиологиялық салауаттылығы саласындағы заңнамасы талаптарының анықталған бұзушылықтарына қарай Қазақстан Республикасының Әкімшілік құқық бұзушылық туралы кодексінде көрсетілген актілерден бөлек мынадай актілер шығарады:

      1) санитариялық-эпидемиологиялық зерттеп-қарау актісі – мемлекеттік санитариялық-эпидемиологиялық қадағалауды жүзеге асыратын лауазымды адам объектінің Қазақстан Республикасының халықтың санитариялық-эпидемиологиялық салауаттылығы саласындағы заңнамасының талаптарына сәйкестігін тексеру нәтижелері бойынша беретін құжат;

      2) Қазақстан Республикасының халықтың санитариялық-эпидемиологиялық салауаттылығы саласындағы заңнамасының талаптарын бұзушылықтарды жою жөніндегі нұсқама;

      3) Қазақстан Республикасының Бас мемлекеттік санитариялық дәрігерінің мемлекеттік санитариялық-эпидемиологиялық қызмет органдары мен ұйымдарының басшыларына тәртіптік жаза қолдану туралы қаулысы;

      4) бас мемлекеттік санитариялық дәрігерлердің:

      санитариялық-эпидемияға қарсы (профилактикалық) іс-шараларды жүргізу;

      жеке тұлғаларды жұмыстан уақытша шеттету;

      халықтың пайдалануы мен қолдануына, кәсіпкерлік және (немесе) өзге де қызметте пайдалану мен қолдануға арналған өнімді әкелуге, өндіруге, қолдануға және өткізуге тыйым салу;

      адамдардың өмірі мен денсаулығына қауіпті деп танылған жағдайда шикізаттың, өнімнің, химиялық заттардың, технологиялық жабдықтардың, тетіктердің, процестердің, құрал-саймандардың жаңа түрлерін өндіруге, қолдануға және өткізуге тыйым салу;

      Қазақстан Республикасының әкімшілік құқық бұзушылық туралы заңнамасына сәйкес дара кәсіпкердің немесе заңды тұлғаның қызметін немесе қызметінің жекелеген түрлерін тоқтата тұру туралы қаулылары.»;

      6) мынадай мазмұндағы 21-1-баппен толықтырылсын:

      «21-1-бап. Халықтың санитариялық-эпидемиологиялық салауаттылығы

                 саласындағы рұқсаттар мен хабарламалар

      1. Мемлекеттік санитариялық-эпидемиологиялық қадағалау қызметінің органдары «Рұқсаттар және хабарламалар туралы» Қазақстан Республикасының Заңына сәйкес мынадай рұқсат беру құжаттарын:

      1) санитариялық-эпидемиологиялық бақылау мен қадағалауға жататын құрылыс жобаларына, эпидемиялық маңыздылығы жоғары объектілерді реконструкциялауға және кеңейтуге, қала және ауылдық елді мекендерді салудың бас жоспарларының жобаларына, курорттық аймақтарға және егжей-тегжейлі жобалауға санитариялық-эпидемиологиялық қорытындыны;

      2) эпидемиялық маңыздылығы жоғары объектінің халықтың санитариялық-эпидемиологиялық салауаттылығы саласындағы нормативтік құқықтық актілерге және гигиеналық нормативтерге сәйкестігі (сәйкес еместігі) туралы санитариялық-эпидемиологиялық қорытындыны;

      3) тамақ өнімін сақтау мерзімі мен шарттарын келісу туралы санитариялық-эпидемиологиялық қорытындыны;

      4) балалар тамағы өнімдерін, тамаққа тағамдық және биологиялық активті қоспаларды, генетикалық түрлендірілген объектілерді, бояғыштарды, дезинфекциялау, дезинсекциялау және дератизациялау құралдарын, сумен және тамақ өнімдерімен жанасатын материалдар мен бұйымдарды, химиялық заттарды, өнімнің жекелеген түрлері мен адам денсаулығына зиянды әсер ететін заттарды мемлекеттік тіркеу немесе қайта тіркеу туралы куәлікті;

      5) тамақ өнімдерін өндіретін (дайындайтын) объектілерге есептік нөмірлер беруді;

      6) патогенді I-IV топты микроорганизмдермен және гельминттермен жұмыс жасауға рұқсат беруді;

      7) халықтың санитариялық-эпидемиологиялық салауаттылығы саласында тиісті біліктілік санатын бере отырып, маман сертификатын беруді жүзеге асырады.

      2. Эпидемиялық маңыздылығы жоғары объектілерді объектінің халықтың санитариялық-эпидемиологиялық салауаттылығы саласындағы нормативтік құқықтық актілерге және гигиеналық нормативтерге сәйкестігі туралы санитариялық-эпидемиологиялық қорытындысыз пайдалануға тыйым салынады.

      3. Эпидемиялық маңыздылығы елеусіз объектілердің қызметі (пайдаланылуы) объектіге санитариялық-эпидемиологиялық қорытындысыз-ақ жүзеге асырылады.

      Жеке және заңды тұлғалар халықтың санитариялық-эпидемиологиялық салауаттылығы саласындағы мемлекеттік органға эпидемиялық маңыздылығы елеусіз объектінің қызметі (пайдаланылуы) басталғаны немесе тоқтатылғаны туралы «Рұқсаттар және хабарламалар туралы» Қазақстан Республикасының Заңында белгіленген тәртіпте хабарлауға міндетті.

      Бұл ретте, жеке және заңды тұлғалар эпидемиялық маңыздылығы елеусіз объектілердің қызметі (пайдаланылуы) басталғанға дейін объектіні халықтың санитариялық-эпидемиологиялық салауаттылығы саласындағы нормативтік құқықтық актілердің және гигиеналық нормативтердің талаптарына сәйкестендіруге тиіс.»;

      7) 62-баптың 8 және 9-тармақтары мынадай редакцияда жазылсын:

      «8. Мемлекеттік санитариялық-эпидемиологиялық қадағалау қызметі органдары тексерулер және (немесе) бақылаудың өзге де нысандары және (немесе) санитариялық-эпидемиологиялық сараптама нәтижелерінің негізінде:

      1) жобаланып жатқан, салынып жатқан және пайдаланылып отырған өнеркәсіптік және азаматтық мақсаттағы объектілерге;

      2) эпидемиялық маңыздылығы жоғары объектілерді орналастыру, реконструкциялау және кеңейту жобаларына, қалалар мен ауылдық елді мекендер, курорттық аймақтар құрылысының бас жобаларына және егжей-тегжейлі жоспарлау жобаларына;

      3) мемлекеттік санитариялық-эпидемиологиялық қадағалауға жататын өнімге, оның ішінде тамақ өнімін сақтау мерзімі мен шарттарын келісуге;

      4) шикізат пен өнімге арналған нормативтік құжаттар жобаларына;

      5) топыраққа, су қоймаларына және атмосфералық ауаға химиялық, биологиялық, токсикологиялық, радиологиялық жүктеме түсіретін материалдарға санитариялық-эпидемиологиялық қорытынды береді.

      9. Санитариялық-эпидемиологиялық сараптаманың негізінде санитариялық-эпидемиологиялық қорытынды беріледі.»;

      8) мынадай мазмұндағы 62-1-баппен толықтырылсын:

      «62-1-бап. Санитариялық-эпидемиологиялық аудит

      1. Санитариялық-эпидемиологиялық аудитті осы баптың 4-тармағында көзделген тиісті біліктілік талаптары бар жеке және заңды тұлғалар жүргізеді.

      2. Санитариялық-эпидемиологиялық аудит Қазақстан Республикасының Азаматтық кодексіне сәйкес жасалатын өтініш беруші мен аудитордың арасындағы санитариялық-эпидемиологиялық аудит жүргізуге арналған шартта көзделген санитариялық-эпидемиологиялық аудиттің нақты міндеттерін, мерзімдері мен көлемдерін ескере отырып, санитариялық-эпидемиологиялық қадағалауға жататын объектілер иелерінің (бұдан әрі – өтініш беруші) өтініштері бойынша жүргізіледі.

      3. Санитариялық-эпидемиологиялық аудиттің нәтижелері мемлекеттік санитариялық-эпидемиологиялық қадағалауға жататын эпидемиялық маңызы бар объектілердің тәуекел дәрежесін анықтауға ықпал етеді және эпидемиялық маңызы бар объектілерді тексеруден босату үшін негіз болып табылады.

      4. Санитариялық-эпидемиологиялық аудит жүргізу үшін жеке және заңды тұлғалар мынадай біліктілік талаптарына сәйкес келуі тиіс:

      1) жеке тұлғалар үшін:

      - санитариялық-гигиеналық бейіндегі жоғары медициналық білімінің болуы;

      - тиісті мамандық бойынша санитариялық-гигиеналық бейіндегі дәрігердің жоғары және (немесе) бірінші санатының болуы;

      2) заңды тұлғалар үшін:

      - штатында осы тармақтың 1) тармақшасында белгіленген тиісті талаптарға сәйкес келетін білікті персоналдың болуы.

      5. Жеке және заңды тұлғалар санитариялық-эпидемиологиялық аудит бойынша қызмет басталғанға дейін «Рұқсаттар және хабарламалар туралы» Қазақстан Республикасының Заңында белгіленген тәртіппен уәкілетті органға бұл туралы хабарлауға міндетті.

      6. Санитариялық-эпидемиологиялық аудит рәсімі бірнеше кезеңнен тұрады және мыналарды қамтиды:

      1) санитариялық-эпидемиологиялық аудит өткізу туралы өтінішті тіркеу;

      2) өтініш беруші ұсынған құжаттарды алдын ала талдау;

      3) санитариялық-эпидемиологиялық аудит жүргізуге арналған шарт жасасу;

      4) санитариялық-эпидемиологиялық аудиттің мақсаттарын белгілеу;

      5) аудит жүргізу жоспарын жасау;

      6) санитариялық-эпидемиологиялық аудит жүргізу (объектіні тексеру, материалдарды талдамалық өңдеу, салыстырмалы талдау және жоспарланып отырған не жүзеге асырылып жатқан қызметтің санитариялық-эпидемиологиялық қауіптілік дәрежесіне, объектіні іске асыру негізінің жеткіліктілігі мен дұрыстығына жеке бағалау жүргізу);

      7) аудиторлық есеп жасау арқылы аудиттің соңғы кезеңі;

      8) аудиттің нәтижелерін өтініш берушіге тапсыру.

      7. Санитариялық-эпидемиологиялық аудит жүргізу үшін өтініш беруші қаржыландыруды қамтамасыз етеді және осы баптың 8-тармағында белгіленген тәртіппен қажетті құжаттаманы ұсынады.

      8. Объектіге санитариялық-эпидемиологиялық аудит жүргізу үшін өтініш беруші аудиторға мынадай құжаттарды:

      1) санитариялық-эпидемиологиялық аудит жүргізуге өтінішті;

      2) санитариялық-эпидемиологиялық аудитке жататын объектіге қатысты материалдарды (мемлекеттік санитариялық-эпидемиолгиялық қадағалау органының басшысы бекіткен соңғы жылы мемсанэпидқызметі органдарының тексеру актілері (ол болмаған кезде соңғы), объектінің эпидемиялық маңызы тәуекелін анықтау нысаны, объектінің санитариялық қағидалардың талаптарына сәйкестігі туралы санитариялық-эпидемиологиялық қорытынды);

      3) бар болса, шаруашылық жүргізуші субъектінің менеджмент жүйесі жөніндегі құжаттаманы, санитариялық-эпидемиологиялық аудит бойынша алдыңғы қорытынларды;

      4) объектіні бағалауға қажетті өзге де материалдарды ұсынады.

      9. Рұқсаттар мен хабарламалардың мемлекеттік электрондық тізіліміне енгізілген жеке және заңды тұлғалар жыл сайын есепті жылдың 15 қазанына қарай халықтың санитариялық-эпидемиологиялық салауаттылығы саласындағы мемлекеттік органға халықтың санитариялық-эпидемиологиялық салауаттылығы саласындағы мемлекеттік орган бекіткен нысан бойынша жүргізілген санитариялық-эпидемиологиялық аудит туралы ақпаратты ұсынуға міндетті.

      10. Жоспарға сәйкес жүргізілген санитариялық-эпидемиологиялық аудиттің нәтижелері бойынша объектінің санитариялық-эпидемиологиялық аудит жүргізу тәртібімен белгіленген нысан бойынша санитариялық қағидаларға сәйкестігі (сәйкес еместігі) туралы қамтитын аудиторлық есеп жасалады.

      11. Эпидемиялық маңызы бар объектілердің тәуекел дәрежесін бағалау критерийлері және санитариялық-эпидемиялық тәуекелдер критерийлерін есептеу Санитариялық-эпидемиологиялық аудит жүргізу тәртібімен айқындалады.

      Санитариялық-эпидемиологиялық аудит жүргізу тәртібін халықтың санитариялық-эпидемиологиялық салауаттылығы саласындағы мемлекеттік орган бекітеді.

      12. Санитариялық-эпидемиологиялық аудит нәтижелері аудиторлық есепті дайындау кезінде мынадай жағдайларға жол берілген:

      1) санитариялық-эпидемиологиялық аудит жүргізу рәсімі бұзылған;

      2) Қазақстан Республикасының заңнамасының, санитариялық қағидалар мен гигиеналық нормативтердің талаптары орындалмаған немесе бұрмаланған;

      3) азаматтардың өмірі мен денсаулығы үшін қолайлы қоршаған ортаға құқықтары, басқа да санитариялық-эпидемиологиялық құқықтары мен халықтың мүдделері, санитариялық-эпидемиологиялық процеске қатысушылардың құқықтары бұзылған жағдайда;

      4) санитариялық-эпидемиологиялық аудитке қатысатын тараптардың құқықтарын бұзатын өзге де жағдайлар кезінде жарамсыз деп танылуы мүмкін.

      13. Санитариялық-эпидемиологиялық аудит жүргізу бойынша қызметті жүзеге асыратын жеке және заңды тұлғалар:

      1) аудитті кешенді, объективті, сапалы жүргізуді қамтамасыз етуге;

      2) халықтың санитариялық-эпидемиологиялық салауаттылығы саласындағы заңнаманың, өзге де нормативтік құқықтық актілердің талаптарын сақтауға;

      3) аудитті қолданыстағы санитариялық қағидалар мен гигиеналық нормативтердің, мемлекеттік санитариялық-эпидемиологиялық нормалау құжаттарының, нормативтік техникалық құжаттардың негізінде жүргізуге;

      4) санитариялық-эпидемиологиялық аудиттің шарттың талаптарында көзделген белгіленген жүзеге асыру мерзімдері мен тәртібін сақтауға міндетті.»;

      9) 145-бап мынадай редакцияда жазылсын:

      «145-бап. Санитариялық-эпидемиологиялық талаптар

      1. Санитариялық-эпидемиологиялық талаптардың негізін мемлекеттік санитариялық-эпидемиологиялық қадағалауға жататын объектілер мен өнімдерге қойылатын санитарлық қағидалар мен гигиеналық нормативтер құрайды.

      2. Санитариялық қағидалар мемлекеттік санитариялық-эпидемиологиялық қадағалауға жататын объектілер мен өнімдерге қойылатын санитариялық-эпидемиологиялық талаптарды белгілейді және мыналарға:

      1) объектінің құрылысына жер учаскесін таңдауға;

      2) объектілерді жобалауға, салуға, реконструкциялауға, жөндеуге және пайдалануға беруге;

      3) өндірістік, қоғамдық, тұрғын үй және басқа да үй-жайларды, ғимараттарды, құрылыстарды, жабдықтарды, көлік құралдарын күтіп-ұстау мен пайдалануға;

      4) объектілерді сумен жабдықтауға, су бұруға, жылумен жабдықтауға, жарықтандыруға, желдетуге, ауамен баптауға;

      5) шикізатты қабылдауға, сақтауға, қайта өңдеуге (өңдеуге);

      6) тамақ өнімдерін өндіру, өлшеп-орау, тасымалдау, сақтау, өткізу, кәдеге жарату және жою шарттарына;

      7) тағамдық ас тұзын йодтауға және тамақ өнімдерін байытуға (фортификациялауға);

      8) медициналық иммундық-биологиялық препараттарды өндіру, буып-түю, тасымалдау, сақтау, өткізу, кәдеге жарату және жою шарттарына;

      9) ықтимал қауіпті химиялық және биологиялық заттарды (оның ішінде уытты, радиоактивті, биологиялық және химиялық заттарды, улар мен улы заттарды, биологиялық және микробиологиялық организмдер мен олардың токсиндерін, биологиялық заттар мен материалдарды) қолдану мен пайдалану, кәдеге жарату, тасымалдау, сақтау, көму және олармен жұмыс істеу жағдайларына;

      10) адамға әсер ететін физикалық факторлардың көздерімен жұмыс істеу жағдайларына;

      11) дәрілік заттарды өнеркәсіптік өндіру жағдайларына;

      12) өндірістік-техникалық мақсаттағы өнімдерге;

      13) шаруашылық-тұрмыстық және гигиеналық мақсаттағы тауарларға және оларды өндіру технологияларына;

      14) халықтың әртүрлі топтарын тәрбиелеу, оқыту, олардың өмір сүруі және өндірістік практика, тәни дамуы, еңбек етуі, демалуы, тамақтануы, сумен жабдықталуы мен медициналық қызмет көрсетілуі жағдайларына;

      15) білім беру ұйымдарындағы оқу-еңбек жүктемесіне және сабақ режиміне;

      16) медициналық мақсаттағы бұйымдарды стерилизациялау мен дезинфекциялауды жүргізу шарттарына;

      17) халықтың мамандандырылған (балалар тамағы, диеталық емдік және диеталық профилактикалық), емдеу-профилактикалық, қоғамдық тамақтануын ұйымдастыруға;

      18) су көздеріне (шаруашылық-ауыз су мақсаты үшін су жинау орындарына), шаруашылық-ауыз сумен жабдықтауға әрі мәдени-тұрмыстық су пайдалану орындарына және су объектілерінің қауіпсіздігіне;

      19) өндіріс пен тұтыну қалдықтарын жинауға, пайдалануға, қолдануға, залалсыздандыруға, тасымалдауға, сақтауға және көмуге;

      20) дезинфекциялау, дератизациялау және дезинсекциялау құралдарын, жабдықтарын, материалдарын әзірлеуді, сынауды, дайындауды, өндіруді, сақтауды, тасымалдауды, өткізуді, қолдануды, дезинфекция қызметі объектілерін күтіп-ұстау мен пайдалануды, сондай-ақ жұмыстар мен көрсетілетін қызметтердің тиімділігі мен қауіпсіздігін бақылауды қамтитын жұмыстар мен көрсетілетін қызметтерді ұйымдастыруға және жүзеге асыруға;

      21) жолаушыларды тасымалдау шарттарына;

      22) объектілерді жоюға, консервациялауға, қайта бейіндеуге;

      23) өндірістік бақылауды жүзеге асыруға;

      24) еңбек, тұрмыстық қызмет көрсету, медициналық қамтамасыз ету, арнайы диеталық емдік және диеталық профилактикалық тамақтану шарттарына;

      25) халықты гигиеналық тәрбиелеуге және оқытуға;

      26) санитариялық-эпидемияға қарсы (профилактикалық) іс-шараларды, оның ішінде Қазақстан Республикасының аумағын санитариялық қорғауды жүзеге асыру, шектеу іс-шараларын, оның ішінде инфекциялық және паразиттік аурулармен ауыратын науқастарға қатысты карантинді енгізу бойынша, халықты медициналық тексеріп-қарауды, профилактикалық егуді жүргізу бойынша іс-шараларды ұйымдастыруға және жүргізуге;

      27) санитариялық қорғау аймақтары мен санитариялық-қорғаныш аймақтарына қойылатын талаптардан тұрады.

      3. Гигиеналық нормативтер зиянды (химиялық, биологиялық) заттардың рұқсат етілетін шекті концентрацияларының, физикалық әсер етуінің шекті нормативтерін; радиациялық әсер етудің жол берілетін деңгейлерінің нормативтерін белгілейді, оларды сақтау адам өмірі үшін қолайлы және денсаулығы үшін қауіпсіз өмір сүру жағдайларын қамтамасыз етеді.

      Гигиеналық нормативтер:

      1) жұмыс аймағының микроклиматына, ауа алмасуына, ауасына, өндірістік, тұрғын үй және басқа да үй-жайлардың физикалық факторларына, тұрғын үй құрылысының аумағына;

      2) өнімдердің (тауарлардың) және қоршаған ортаның радиациялық, химиялық, микробиологиялық, токсикологиялық, паразитологиялық қауіпсіздігіне;

      3) қалалардағы және ауылдық елді мекендердегі, өнеркәсіп ұйымдары аумақтарындағы атмосфералық ауаға;

      4) физикалық факторларға, қоршаған ортаға зиянды заттардың жол беруге болатын шекті шығарындылары мен жол беруге болатын шекті төгінділеріне;

      5) өнімдердің, технологиялық жабдықтардың, процестің жаңа түрлеріне қойылады.».

      7. «Тарихи-мәдени мұра объектiлерiн қорғау және пайдалану туралы» 1992 жылғы 2 шілдедегі Қазақстан Республикасының Заңына (Қазақстан Республикасы Жоғарғы Кеңесінің Жаршысы, 1992 ж., № 15, 363-құжат; 1995 ж., № 20, 120-құжат; Қазақстан Республикасы Парламентінің Жаршысы, 2004 ж., № 23, 142-құжат; 2007 ж., № 2, 18-құжат; № 17, 139-құжат; 2009 ж., № 18, 84-құжат; 2010 ж., № 5, 23-құжат; 2011 ж., № 1, 2-құжат; № 5, 43-құжат; № 11, 102-құжат; № 12, 111-құжат; 2012 ж., № 15, 97-құжат; 2013 ж., № 14, 75-құжат; 2014 ж., № 1, 4-құжат; № 10, 52-құжат):

      19-баптың 14) тармақшасы алып тасталсын.

      8. «Заңды тұлғаларды мемлекеттік тіркеу және филиалдар мен өкілдіктерді есептік тіркеу туралы» 1995 жылғы 17 сәуiрдегі Қазақстан Республикасының Заңы (Қазақстан Республикасы Жоғарғы Кеңесінің Жаршысы, 1995 ж., № 3-4, 35-құжат; № 15-16, 109-құжат; № 20, 121-құжат; Қазақстан Республикасы Парламентінің Жаршысы, 1996 ж., № 1, 180-құжат; № 14, 274-құжат; 1997 ж., № 12, 183-құжат; 1998 ж., № 5-6, 50-құжат; № 17-18, 224-құжат; 1999 ж., № 20, 727-құжат; 2000 ж., № 3-4, 63, 64-құжаттар; № 22, 408-құжат; 2001 ж., № 1, 1-құжат; № 8, 52-құжат; № 24, 338-құжат; 2002 ж., № 18, 157-құжат; 2003 ж., № 4, 25-құжат; № 15, 139-құжат; 2004 ж., № 5, 30-құжат; 2005 ж., № 13, 53-құжат; № 14, 55, 58-құжаттар; № 23, 104-құжат; 2006 ж., № 10, 52-құжат; № 15, 95-құжат; № 23, 141-құжат; 2007 ж., № 3, 20-құжат; 2008 ж., № 12, 52-құжат; № 23, 114-құжат; № 24, 126, 129-құжаттар; 2009 ж., № 24, 122, 125-құжаттар; 2010 ж., № 1-2, 2-құжат; № 5, 23-құжат; 2011 ж., № 11, 102-құжат; № 12, 111-құжат; № 17, 136-құжат; 2012 ж., № 2, 14-құжат; № 13, 91-құжат; № 21-22, 124-құжат; 2013 ж., № 10-11, 56-құжат; 2014 ж., № 1, 9-құжат; № 4-5, 24-құжат; № 12, 82-құжат; 2014 жылғы 9 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы):

      9-бап мынадай мазмұндағы екінші бөлікпен толықтырылсын:

      «Шағын кәсіпкерлік субъектісіне жататын заңды тұлғаны «электрондық үкімет» веб-порталы арқылы мемлекеттік тіркеу жұмыс күнінің 4 сағаты ішінде жүзеге асырылады.».

      9. «Қазақстан Республикасындағы банктер және банк қызметі туралы» 1995 жылғы 31 тамыздағы Қазақстан Республикасының Заңы (Қазақстан Республикасы Жоғарғы Кеңесінің Жаршысы, 1995 ж., № 15-16, 106-құжат; Қазақстан Республикасы Парламентінің Жаршысы, 1996 ж., № 2, 184-құжат; № 15, 281-құжат; № 19, 370-құжат; 1997 ж., № 5, 58-құжат; № 13-14, 205-құжат; № 22, 333-құжат; 1998 ж., № 11-12, 176-құжат; № 17-18, 224-құжат; 1999 ж., № 20, 727-құжат; 2000 ж., № 3-4, 66-құжат; № 22, 408-құжат; 2001 ж., № 8, 52-құжат; № 9, 86-құжат; 2002 ж., № 17, 155-құжат; 2003 ж., № 5, 31-құжат; № 10, 51-құжат; № 11, 56, 67-құжаттар; № 15, 138, 139-құжаттар; 2004 ж., № 11-12, 66-құжат; № 15, 86-құжат; № 16, 91-құжат; № 23, 140-құжат; 2005 ж., № 7-8, 24-құжат; № 14, 55, 58-құжаттар; № 23, 104-құжат; 2006 ж., № 3, 22-құжат; № 4, 24-құжат; № 8, 45-құжат; № 11, 55-құжат; № 16, 99-құжат; 2007 ж., № 2, 18-құжат; № 4, 28, 33-құжаттар; 2008 ж., № 17-18, 72-құжат; № 20, 88-құжат; № 23, 114-құжат; 2009 ж., № 2-3, 16, 18, 21-құжаттар; № 17, 81-құжат; № 19, 88-құжат; № 24, 134-құжат; 2010 ж., № 5, 23-құжат; № 7, 28-құжат; № 17-18, 111-құжат; 2011 ж., № 3, 32-құжат; № 5, 43-құжат; № 6, 50-құжат; № 12, 111-құжат; № 13, 116-құжат; № 14, 117-құжат; № 24, 196-құжат; 2012 ж., № 2, 15-құжат; № 8, 64-құжат; № 10, 77-құжат; № 13, 91-құжат; № 20, 121-құжат; № 21-22, 124-құжат; № 23-24, 125-құжат; 2013 ж., № 10-11, 56-құжат; № 15, 76-құжат; 2014 г. № 1, 9-құжат; № 4-5, 24-құжат; № 6, 27-құжат; № 10, 52-құжат; № 11, 61-құжат; № 12, 82-құжат; 2014 жылғы 12 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне әкімшілік құқық бұзушылық туралы заңнама мәселелері бойынша өзгерістер мен толықтырулар енгізу туралы» 2014 жылғы 5 шілдедегі Қазақстан Республикасының Заңы):

      50-бапта:

      6-баптың д) тармақшасы мынадай мазмұндағы жетінші абзацпен толықтырылсын:

      «республикалық бюджет туралы заңда белгіленген және тиісті қаржы жылының 1 қаңтарына қолданылатын айлық есептік көрсеткіштің 10000 еселенген мөлшерінен асатын, пайда болған күнінен бастап төрт ай ішінде өтелмеген салық берешегі бар заңды тұлғаның, заңды тұлғаның құрылымдық бөлімшесінің, дара кәсіпкер ретінде тіркеу есебінде тұрған жеке тұлғаға қатысты;».

      10. «Атом энергиясын пайдалану туралы» 1997 жылғы 14 сәуiрдегі Қазақстан Республикасының Заңына (Қазақстан Республикасы Парламентінің Жаршысы, 1997 ж., № 7, 83-құжат; 2004 ж., № 23, 142-құжат; 2007 ж., № 1, 4- құжат; № 2, 18-құжат; № 8, 52-құжат; 2009 ж., № 18, 84-құжат; 2010 ж., № 5, 23-құжат; 2011 ж., № 1, 2-құжат; 2012 ж., № 15, 97-құжат; 2014 ж., № 1, 4-құжат; № 10, 52-құжат):

      1) 1-бап мынандай мазмұндағы он тоғызыншы, жиырмасыншы және жиырма бірінші абзацтармен толықтырылсын:

      «радиациялық қондырғы – ядролық болып табылмайтын, оған жататын ғимараттардан, құрылыстардан және жабдықтан тұратын, онда радиоактивтік заттардың айналымы жүзеге асырылатын арнайы қондырғы;

      ядролық қондырғы – оған жататын ғимараттардан, құрылыстардан және жабдықтан тұратын, онда ядролық материалдардың айналымы жүзеге асырылатын арнайы қондырғы;

      электрофизикалық қондырғы – ғимараттардан, құрылыстардан және жабдықтан тұратын, иондаушы сәулеленуді генерациялайтын немесе генерациялай алатын арнайы қондырғы.»;

      2) 8-баптың 11) тармақшасы алып тасталсын;

      3) 11-бап мынадай редакцияда жазылсын:

      «11-бап. Атом энергиясын пайдалануға байланысты қызметті

               лицензиялау

      1. Атом энергиясын пайдалану саласындағы қызмет лицензия негізінде жүзеге асырылады. Атом энергиясын пайдалану саласындағы қызметті лицензиялау Қазақстан Республикасының рұқсаттар және хабарламалар туралы заңнамасына және осы заңға сәйкес жүзеге асырылады.

      2. Қызметтің «атом энергиясын пайдаланатын объектілердің өмірлік циклінің кезеңдеріне байланысты жұмыстарды орындау»; «ядролық материалдармен жұмыс істеу»; «радиоактивті заттармен, құрамында радиоактивті заттар бар аспаптармен және қондырғылармен жұмыс істеу»; «иондаушы сәулеленуді генерациялайтын аспаптармен және қондырғылармен жұмыс істеу»; «радиоактивті қалдықтармен жұмыс істеу»; «ядролық материалдарды, радиоактивтi заттарды, иондаушы сәулеленудің радиоизотопты көздерiн, радиоактивтi қалдықтарды транзиттiк тасымалдауды қоса алғанда, Қазақстан Республикасы аумағының шегiнде тасымалдау» түрлері үшін лицензия алуға арналған өтініштерді қарау мерзімі:

      1) радиациялық қауіптілігі 1 және 2 санаттағы ядролық қондырғылар, көму пункттері үшін өтініш берген күннен бастап 10 айдан аспайды;

      2) радиациялық қауіптілігі 3 және 4 санаттағы ядролық қондырғылар, радиациялық қауіптілігі 1 және 2 санаттағы радиациялық және электрофизикалық қондырғылар үшін өтініш берген күннен бастап 5 айдан аспайды;

      3) радиациялық қауіптілігі 3 санаттағы радиациялық және электрофизикалық қондырғылар үшін өтініш берген күннен бастап 60 жұмыс күнінен аспайды;

      4) радиациялық қауіптілігі 4 санаттағы радиациялық және электрофизикалық қондырғылар үшін өтініш берген күннен бастап 40 жұмыс күнінен аспайды;

      5) пайдаланылған ядролық отынды, активтілігі жоғары радиоактивті қалдықтарды тасымалдау үшін өтініш берген күннен бастап 4 айдан аспайды;

      6) ядролық материалдарды тасымалдау үшін өтініш берген күннен бастап 50 жұмыс күнін;

      7) орташа активті, төмен активті радиоактивті қалдықтарды, радиоактивті заттар мен жабық радиоактивті көздерді тасымалдау үшін өтініш берген күннен бастап 30-дан аса жұмыс күнін құрайды.

      3. Ядролық, радиациялық және электрофизикалық қондырғылардың қауіптіліктің мынадай төрт санатқа бөлінеді:

      1) 1 санат - оларда болатын апат кезінде халыққа олардың санитариялық-қорғау аймақтарынан тыс радиациялық әсер етуі мүмкін және халықты қорғау бойынша шаралар қажет болуы мүмкін қондырғылар;

      2) 2 санат - оларда болатын апат кезінде радиациялық әсер ету олардың санитариялық-қорғау аймағының аумағымен шектелетін қондырғылар;

      3) 3 санат - радиациялық әсер етуі олардың орналасу алаңымен шектелетін қондырғылар;

      4) 4 санат - радиациялық әсер етуі атом энергиясын пайдаланумен қызметті жүзеге асыруға байланысты жұмыс жүргізілетін бөлмелермен немесе жұмыс орнымен ғана шектелетін қондырғылар.

      Кез келген ядролық және радиациялық қондырғылардың және радициялық қауіптіліктің 1 және 2 санаттарындағы электрофизикалық қондырғылардың меншік иелері тек қана кез келген меншік нысанындағы заңды тұлғалар ғана бола алады.

      4. Ядролық, радиациялық және электрофизикалық қондырғыларға жатпайтын иондаушы сәулелену көздерімен, радиоактивті заттармен немесе радиоактивті қалдықтармен жұмыс істеу үшін, сондай-ақ қызметтің «атом энергиясын пайдалану саласында қызметтер көрсету», «бұрынғы ядролық сынақ полигондарының аумақтарындағы және жүргізілген ядролық сынақтар нәтижесінде ластанған басқа аумақтардағы қызмет»; «ядролық қондырғылар мен ядролық материалдарды физикалық қорғау»; «ядролық және радиациялық қауіпсіздікті қамтамасыз етуге жауапты персоналды арнайы даярлау» түрлері үшін лицензиялар алуға арналған өтініштерді қарау мерзімі отыз жұмыс күнін құрайды.

      5. Лицензияға қосымша лицензиат жұмыс жүргізетін аспаптар, қондырғылар, материалдар, заттар, қалдықтар түрлерінің тізбесін қамтиды, атап айтқанда:

      1) ядролық отын және оның құрамбөліктерін дайындайтын қондырғылар;

      2) атом энергетикалық станциялары;

      3) ядролық (атом) зерттеу реакторлары;

      4) термоядролық реакторлар;

      5) табиғи уран өндіретін және қайта өңдейтін қондырғылар;

      6) жоғары активті радиоактивті қалдықтарды сақтау пункттері;

      7) орташа активті радиоактивті қалдықтарды сақтау пункттері;

      8) төмен активті радиоактивті қалдықтарды сақтау пункттері;

      9) пайдаланылған ядролық отынды сақтау пункттері;

      10) радионуклидтік көздерді сақтау пункттері;

      11) жоғары активті радиоактивті қалдықтарды көму пункттері;

      12) орташа активті радиоактивті қалдықтарды көму пункттері;

      13) төмен активті радиоактивті қалдықтарды көму пункттері;

      14) пайдаланылған ядролық отынды көму пункттері;

      15) пайдаланылған радионуклидтік көздерді көму пункттері;

      16) изотоптық құрамы көрсетілген ядролық материалдар;

      17) радиоактивті заттар;

      18) радиофармпрепараттар;

      19) нейтрон өндіргіштер;

      20) табиғи уранның қайта өңделген өнімдері;

      21) жабық радионуклидті көздер;

      22) калибрлеуге арналған жабық радионуклидті көздер;

      23) тексеруге арналған жабық радионуклидті көздер;

      24) жоғары активті радиоактивті қалдықтар;

      25) орташа активті радиоактивті қалдықтар;

      26) төмен активті радиоактивті қалдықтар;

      27) радиоизотоптық спектрометрлер, талдағыштар, датчиктер, өлшеуіштер;

      28) рентген спектрометрлері, талдағыштар, датчиктер, өлшеуіштер;

      29) стационарлық радиоизотоптық дефектоскоптар;

      30) көшпелі радиоизотоптық дефектоскоптар;

      31) стационарлық рентгендік дефектоскоптар;

      32) көшпелі рентгендік дефектоскоптар;

      33) қол жүгін, багажды, көлікті, материалдарды, заттарды тексеріп қарауға арналған радиоизотоптық қондырғылар;

      34) қол жүгін, багажды, көлікті, материалдарды, заттарды тексеріп қарауға арналған рентген жабдықтары;

      35) адамды дербес тексеріп қарауға арналған рентген жабдықтары;

      36) энергиясы 10 МэВ дейінгі электрондарды үдеткіштер;

      37) энергиясы 10 МэВ жоғары электрондарды үдеткіштер;

      38) энергиясы 2 МэВ/нуклонға дейінгі иондарды үдеткіштер;

      39) энергиясы 2 МэВ/нуклоннан жоғары иондарды үдеткіштер;

      40) зарядталған бөлшектерді медициналық үдеткіштер;

      41) жалпы мақсаттағы медициналық рентген қондырғылары;

      42) медициналық рентгендік дентальдық жабдық;

      43) медициналық рентгендік маммографиялық қондырғылар;

      44) медициналық рентгендік ангиографиялық жабдық;

      45) медициналық компьютерлік рентгендік томографтар;

      46) медициналық радиоизотоптық диагностикалық жабдық;

      47) медициналық терапиялық рентген жабдығы;

      48) медициналық рентгендік симуляторлар;

      49) медициналық гамма-терапиялық қондырғыларды қамтиды.

      6. Уәкілетті органның атом энергиясын пайдалану саласындағы қызмет түрлеріне лицензиялардың қолданысын мынадай жағдайларда:

      1) радиациялық авариялар және/немесе авариялық жағдайлар кезінде;

      2) тексерулер нәтижесінде анықталған ядролық материалдарды, радиоактивті қалдықтарды, иондаушы сәулелену көздерімен жұмыс істеу, сақтау, тасымалдау, есепке алу мен бақылау кезінде ядролық және/немесе радиациялық қауіпсіздік талаптары бұзылған кезде;

      3) уәкілетті органның нұсқамалары белгіленген мерзімде орындалмаған кезде алты айдан астам мерзімге тоқтатуға құқығы бар.

      Лицензияның қолданылуы тоқтатылған кезде уәкілетті орган лицензиатқа тоқтату себептері мен бұзушылықтарды жою мерзімдері көрсетілген лицензияның қолданылуын тоқтату туралы шешімді жібереді.

      7. Лицензияның қолданылуы тоқтатылған кезде лицензиат атом энергиясын пайдаланатын объектінің қауіпсіздігін қамтамасыз ету үшін жауаптылықта болуды жалғастырады. Лицензияның қолданысы лицензиатқа мұндай шешім жеткен күннен бастап тоқтатыла тұрады.

      8. Лицензиядан айыру Қазақстан Республикасының заңнамасында көзделген тәртіппен жүзеге асырылады.»;

      4) 12-баптың 3-тармағы мынадай редакцияда жазылсын:

      «3. Ядролық және радиациялық қауіпсіздікті пайдаланушы ұйым атом энергиясын пайдаланумен байланысты қызметтің қауіпсіздігі саласындағы белгіленген нормалар мен қағидаларға сәйкес қамтамасыз етеді.».

      11. «Тұрғын үй қатынастары туралы» 1997 жылғы 16 сәуірдегі Қазақстан Республикасының Заңына (Қазақстан Республикасы Парламентінің Жаршысы, 1997 ж., № 8, 84-құжат; 1999 ж., № 13, 431-құжат; № 23, 921-құжат; 2001 ж., № 15-16, 228-құжат; 2002 ж., № 6, 71-құжат; 2003 ж., № 11, 67-құжат; 2004 ж., № 14, 82-құжат; № 17, 101-құжат; № 23, 142-құжат; 2006 ж., № 16, 103-құжат; 2007 ж., № 9, 67-құжат; № 10, 69-құжат; № 15, 106, 108-құжаттар; № 18, 143-құжат; 2009 ж., № 11-12, 54-құжат; № 18, 84-құжат; № 24, 122-құжат; 2010 ж., № 5, 23-құжат; № 10, 52-құжат; 2011 ж., № 1, 2, 3-құжаттар; № 5, 43-құжат; № 6, 50-құжат; № 10, 86-құжат; № 11, 102-құжат; № 16, 128, 129-құжаттар; 2012 ж., № 1, 5-құжат; № 3, 21-құжат; № 4, 32-құжат; № 5, 41-құжат; № 15, 97-құжат; № 21-22, 124-құжат; 2013 ж. № 9, 51-құжат; № 14, 72, 75-құжаттар; № 15, 77-құжат; 2014 ж., № 1, 4-құжат; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне дене шынықтыру және спорт мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      10-2-баптың 10) тармақшасы алып тасталсын.

      12. «Қазақстан Республикасындағы тіл туралы» 1997 жылғы 11 шілдедегі Қазақстан Республикасының Заңына (Қазақстан Республикасы Парламентінің Жаршысы, 1997 ж., № 13-14, 202-құжат; 2004 ж., № 23, 142-құжат; 2006 ж., № 10, 52-құжат; 2007 ж., № 19, 147-құжат; № 20, 152-құжат; 2008 ж., № 20, 89-құжат; 2011 ж., № 1, 2-құжат; № 11, 102-құжат; 2012 ж., № 3, 25-құжат; № 15, 97-құжат; 2013 ж., № 2, 11-құжат; № 14, 75-құжат):

      25-баптың 7) тармақшасы алып тасталсын.

      13. «Нормативтiк құқықтық актiлер туралы» 1998 жылғы 24 наурыздағы Қазақстан Республикасының Заңына (Қазақстан Республикасы Парламентінің Жаршысы, 1998 ж., № 2-3, 25-құжат; 2001 ж., № 20, 258-құжат; 2002 ж., № 5, 50-құжат; 2004 ж., № 5, 29-құжат; № 13, 74-құжат; 2005 ж., № 17-18, 73-құжат; 2006 ж., № 3, 22-құжат; № 24, 148-құжат; 2007 ж., № 2, 18-құжат; № 12, 86-құжат; № 13, 100-құжат; № 19, 147-құжат; 2008 ж., № 13-14, 55-құжат; № 21, 97-құжат; 2009 ж., № 15-16, 74-құжат; № 18, 84-құжат; № 22, 94-құжат; 2010 ж., № 5, 23-құжат; № 7, 29-құжат; № 24, 146-құжат; 2011 ж., № 1, 7-құжат; № 7, 54-құжат; № 11, 102-құжат; № 12, 111-құжат; 2012 ж., № 8, 64-құжат; № 15, 97-құжат; 2013 ж., № 5-6, 30-құжат; № 14, 72-құжат; № 15, 81-құжат; № 10, 52-құжат; 2014 жылғы 12 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне әкімшілік құқық бұзушылық туралы заңнама мәселелері бойынша өзгерістер мен толықтырулар енгізу туралы» 2014 жылғы 5 шілдедегі Қазақстан Республикасының Заңы):

      15-бап мынадай мазмұндағы 2-1, 8 және 9-тармақтармен толықтырылсын:

      «2-1. Сараптамалық қорытындыларды мемлекеттiк органдар белгiлеген мерзiмдерде:

      1) республикалық деңгейде – жеке кәсiпкерлiк субъектiлерi бiрлестiктерiнiң одағы (қауымдастығы), республикалық салааралық, салалық қауымдастықтар (одақтар), сондай-ақ шағын, орта және (немесе) ірі кәсiпкерлiк субъектілерінің республикалық бiрлестiктері;

      2) облыстық деңгейде – жеке кәсіпкерлік субъектілерінің республикалық бірлестіктерінің филиалдары, жеке кәсіпкерлік субъектілерінің облыстық бірлестіктері, шағын, орта және (немесе) ірі кәсіпкерліктің облыстық бірлестіктері;

      3) қалалық, аудандық деңгейлерде – жеке кәсіпкерлік субъектілерінің республикалық бірлестіктерінің филиалдары, жеке кәсіпкерлік субъектілерінің облыстық, қалалық, аудандық бірлестіктері, шағын, орта және (немесе) ірі кәсіпкерліктің облыстық, қалалық, аудандық бірлестіктері табыс етеді.»;

      «8. Мемлекеттiк органдарға, «Қазақстан Республикасындағы мемлекеттік бақылау және қадағалау туралы» Қазақстан Республикасы Заңы 13-бабының 2 және 3-тармақтарында, 14-бабының 1-тармағында, 15-бабының 1-тармағында көзделген нормативтік құқықтық актілерді қоспағанда, жеке кәсіпкерлік субъектiлеріне тексеру жүргiзу тәртiбi мәселелерi бойынша заңға тәуелдi нормативтiк құқықтық актiлер қабылдауға тыйым салынады.

      9. «Жеке кәсіпкерлік туралы» Қазақстан Республикасының Заңы 5-бабының 3-тармағында көрсетілген нормативтік құқықтық актілер жобаларына қатысты «Жеке кәсіпкерлік туралы» Қазақстан Республикасының Заңына сәйкес кәсіпкерлік жөніндегі уәкілетті орган айқындайтын тәртіпте реттеушілік әсерді талдау жүргізіледі.».

      14. «Сыбайлас жемқорлыққа қарсы күрес туралы» 1998 жылғы 2 шілдедегі Қазақстан Республикасының Заңына (Қазақстан Республикасы Парламентінің Жаршысы, 1998 ж., № 15, 209-құжат; 1999 ж., № 21, 774-құжат; 2000 ж., № 5, 116-құжат; 2001 ж., № 13-14, 172-құжат; № 17-18, 241-құжат; 2002 ж., № 17, 155-құжат; 2003 ж., № 18, 142-құжат; 2004 ж., № 10, 56-құжат; 2007 ж., № 17, 140-құжат; № 19, 147-құжат; 2008 ж., № 23, 114-құжат; 2009 ж., № 19, 88-құжат; № 24, 122, 126-құжаттар; 2010 ж., № 24, 148-құжат; 2011 ж., № 1, 2-құжат; № 7, 54-құжат; 2012 ж., № 4, 30, 32-құжаттар; № 8, 64-құжат; № 13, 91-құжат; № 23-24, 125-құжат; 2013 ж., № 2, 10-құжат; № 14, 72-құжат; № 11, 61-құжат; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      12-бапта:

      1-тармақ мынадай мазмұндағы 12-1) тармақшамен толықтырылсын:

      «12-1) «Қазақстан Республикасындағы мемлекеттік бақылау және қадағалау туралы» Қазақстан Республикасы Заңы 23-бабының 1), 2), 3), 4) және 7) тармақшаларында, 28-бабының 2-тармағының 2), 6) және 8) тармақшаларында белгіленген жеке кәсіпкерлік субъектілеріне қатысты тексерулерді ұйымдастыру және жүргізу талаптарын өрескел бұзу;»;

      2-тармақтың бірінші бөлігі мынадай редакцияда жазылсын:

      «2. Мемлекеттiк мiндеттердi атқаруға уәкiлеттiк берiлген адамдардың немесе оларға теңестiрiлген адамдардың осы баптың 1-тармағының 1), 6), 7), 8), 10), 11), 12), 12-1), 14) тармақшаларында аталған қандай да болсын құқық бұзушылықтарды жасауы, егер онда қылмыстық жазаланатын әрекеттiң белгiлерi болмаса, қызметiнен төмендетуге, ал төмен тұрған бос лауазым болмаған жағдайда – заңда белгiленген тәртiппен қызметіне толық сәйкес еместігі туралы ескерту түрiнде тәртiптiк жаза қолдануға әкеп соғады.».

      15. «Табиғи монополиялар және реттелетін нарықтар туралы» 1998 жылғы 9 шiлдедегі Қазақстан Республикасының Заңына (Қазақстан Республикасы Парламентінің Жаршысы, 1998 ж., № 16, 214-құжат; 1999 ж., № 19, 646-құжат; 2000 ж., № 3-4, 66-құжат; 2001 ж., № 23, 309-құжат; 2002 ж., № 23-24, 193-құжат; 2004 ж., № 14, 82-құжат; № 23, 138, 142-құжаттар; 2006 ж., № 2, 17-құжат; № 3, 22-құжат; № 4, 24-құжат; № 8, 45-құжат; № 13, 87-құжат; 2007 ж., № 3, 20-құжат; № 19, 148-құжат; 2008 ж., № 15-16, 64-құжат; № 24, 129-құжат; 2009 ж., № 11-12, 54-құжат; № 13-14, 62-құжат; № 18, 84-құжат; 2010 ж., № 5, 20, 23-құжаттар, 2011 ж., № 1, 2-құжат; № 11, 102-құжат; № 12, 111-құжат; № 13, 112-құжат; № 16, 129-құжат; 2012 ж., № 2, 9, 15-құжаттар, № 3, 21-құжат; № 4, 30-құжат; № 11, 80-құжат; № 12, 85-құжат; № 15, 97-құжат; 2013 ж., № 4, 21-құжат; № 10-11, 56-құжат; № 15, 79, 82-құжаттар; № 16, 83-құжат; 2014 ж., № 1, 4-құжат; № 4-5, 24-құжат; № 4-5, 24-құжат; № 10, 52-құжат; № 11, 64-құжат; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне Қазақстан Республикасының пошта туралы заңнамасының нормаларын Дүниежүзілік пошта одағы актілерінің нормаларымен біріздендіру мәселелері бойынша өзгерiстер мен толықтырулар енгiзу туралы» 2014 жылғы 3 шілдедегі Қазақстан Республикасының Заңы; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      1) 7-баптың 22) тармақшасында «табыс етуге міндетті.» деген сөздер «табыс етуге;» деген сөздермен ауыстырылып, мынадай мазмұндағы 23) тармақшамен толықтырылсын:

      «23) мемлекет қатысатын кредиттік бюроға кредиттік ақпаратты ұсынуға міндетті.»;

      2) 13-баптың 1-тармағының 3-1) тармақшасы алып тасталсын.

      16. «Асыл тұқымды мал шаруашылығы туралы» 1998 жылғы 9 шілдедегі Қазақстан Республикасының Заңына (Қазақстан Республикасы Парламентінің Жаршысы, 1998 ж, № 16, 220-құжат; 2001 ж., № 23, 318-құжат; 2004 ж., № 23, 142-құжат; 2006 ж., № 1, 5-құжат; № 3, 22-құжат; 2008 ж., № 15-16, 60-құжат; 2009 ж., № 18, 84-құжат; 2010 ж., № 5, 23-құжат; 2011 ж., № 1, 2-құжат; № 11, 102-құжат; 2012 ж., № 2, 16-құжат, № 15, 97-құжат; № 21-22, 124-құжат; 2013 ж., № 9, 51-құжат; № 14, 75-құжат; 2014 ж., № 2, 10-құжат; № 10, 52-құжат):

      13-баптың 29) тармақшасы алып тасталсын.

      17. «Аудиторлық қызмет туралы» 1998 жылғы 20 қарашадағы Қазақстан Республикасының Заңына (Қазақстан Республикасы Парламентінің Жаршысы, 1998 ж., № 22, 309-құжат; 2000 ж., № 22, 408-құжат; 2001 ж., № 1, 5-құжат; № 8, 52-құжат; 2002 ж., № 23-24, 193-құжат; 2003 ж., № 11, 56-құжат; № 12, 86-құжат; № 15, 139-құжат; 2004 ж., № 23, 138-құжат; 2005 ж., № 14, 58-құжат; 2006 ж., № 8, 45-құжат; 2007 ж., № 2, 18-құжат; № 4, 28-құжат; 2009 ж., № 2-3, 21-құжат; № 17, 79-құжат; № 18, 84-құжат; № 19, 88-құжат; 2010 ж., № 5, 23-құжат; № 17-18, 112-құжат; 2011 ж., № 1, 2-құжат; № 5, 43-құжат; № 11, 102-құжат; № 12, 111-құжат; № 24, 196-құжат; 2012 ж., № 2, 15-құжат; № 8, 64-құжат; № 10, 77-құжат; № 13, 91-құжат; № 15, 97-құжат; 2013 ж., № 10-11, 56-құжат; № 15, 79-құжат; 2014 ж., № 1, 4-құжат; № 10, 52-құжат; № 11, 61-құжат; 2014 жылғы 12 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне әкімшілік құқық бұзушылық туралы заңнама мәселелері бойынша өзгерістер мен толықтырулар енгізу туралы» 2014 жылғы 5 шілдедегі Қазақстан Республикасының Заңы):

      1) 1-бап мынадай мазмұндағы 5-1) және 10-3) тармақшалармен толықтырылсын:

      «5-1) тарату қорытындысы – аудиторлық қызмет саласындағы уәкілетті орган бекіткен тәртіппен аудиторлық ұйым жасайтын қорытынды;»;

      «10-3) дұрыс емес тарату қорытындысы – аудиторлық ұйым Қазақстан Республикасы салық заңнамасының нормаларын бұза отырып жасаған, салық төлеушінің салық міндеттемелері туралы дұрыс емес және (немесе) толық емес мәліметтерді қамтитын, сондай-ақ аудит жүргізілмей жасалған немесе пайдаланушыларды қасақана шатастыратын пікірлер жазылған тарату қорытындысы;»;

      2) 3-баптың 2-тармағы мынадай мазмұндағы 4-1) тармақшамен толықтырылсын:

      «4-1) аудиторлық қызмет саласындағы уәкілетті орган бекіткен тәртіппен тарату қорытындысын жасау бойынша қызмет көрсету;»;

      3) 7-баптың 18) тармақшасы алып тасталсын;

      4) 21-бапта:

      1-бап мынадай мазмұндағы 2-1) және 2-2) тармақшалармен толықтырылсын:

      «2-1) тарату қорытындысын жасауға шарт жасасу кезінде уәкілетті мемлекеттік органдардан, мемлекеттік емес ұйымдардан, жергілікті атқарушы органдардан, сондай-ақ банктерден және Қазақстан Республикасының заңнамасында белгіленген тәртіппен жекелеген банктік операцияларды жүзеге асыратын ұйымдардан таратылатын салық төлеушіге қатысты мәліметтер сұратуға;

      2-2) аудиторлық қызмет саласындағы уәкілетті орган бекіткен тәртіппен тарату қорытындысын жасауға арналған шарт бұзылған жағдайда салық төлеушінің тұратын жеріндегі салық органына анықталған Қазақстан Республикасының салық заңнамасын бұзушылықтар туралы мәліметтерді хабарлауға;»;

      2-тармақ мынадай мазмұндағы 9-1) тармақшамен толықтырылсын:

      «9-1) аудиторлық қызмет саласындағы уәкілетті орган бекіткен тәртіппен жасалған тарату қорытындысын салық төлеушінің тұратын жеріндегі салық органына жіберуге;».

      18. «Ұлттық мұрағат қоры және мұрағаттар туралы» 1998 жылғы 22 желтоқсандағы Қазақстан Республикасының Заңына (Қазақстан Республикасы Парламентiнiң Жаршысы, 1998 ж., № 24, 435-құжат; 2001 ж., № 21-22, 286-құжат; 2003 ж., № 10, 53-құжат; 2004 ж., № 23, 142-құжат; 2006 ж., № 3, 22-құжат; № 13, 86-құжат; 2007 ж., № 8, 55-құжат; 2009 ж., № 11-12, 53-құжат; № 18, 84-құжат; 2010 ж., № 5, 23-құжат; № 10, 48-құжат; № 17-18, 111-құжат; 2011 ж., № 1, 2-құжат; № 5, 43-құжат; № 11, 102-құжат; 2012 ж., № 4, 32-құжат; № 15, 97-құжат; 2013 ж., № 14, 75-құжат; 2014 ж., № 1, 4-құжат; № 4-5, 24-құжат; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      18-баптың 2-тармағының 5) тармақшасы алып тасталсын.

      19. «Өсімдіктер карантині туралы» 1999 жылғы 11 ақпандағы Қазақстан Республикасының Заңына (Қазақстан Республикасы Парламентінің Жаршысы, 1999 ж., № 2-3, 34-құжат; № 23, 931-құжат; 2002 ж., № 4, 30-құжат; 2003 ж., № 15, 121-құжат; 2004 ж., № 23, 142-құжат; 2006 ж., № 1, 5-құжат; № 3, 22-құжат; 2009 ж., № 18, 84, 85-құжаттар; 2010 ж., № 1-2, 1-құжат; № 5, 23-құжат; № 15, 71-құжат; 2011 ж., № 1, 2, 3-құжаттар; № 6, 49-құжат; № 11, 102-құжат; № 12, 111-құжат; 2012 ж., № 14, 95-құжат; № 15, 97-құжат; 2013 ж., № 9, 51-құжат; № 14, 75-құжат; 2014 жылғы 12 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне әкімшілік құқық бұзушылық туралы заңнама мәселелері бойынша өзгерістер мен толықтырулар енгізу туралы» 2014 жылғы 5 шілдедегі Қазақстан Республикасының Заңы):

      7-баптың 1-тармағының 30) тармақшасы алып тасталсын.

      20. «Өлшем бірлігін қамтамасыз ету туралы» 2000 жылғы 7 маусымдағы Қазақстан Республикасының Заңына (Қазақстан Республикасы Парламентінің Жаршысы, 2000 ж., № 7, 165-құжат; 2004 ж., № 11-12, 62-құжат; № 23, 142-құжат; 2006 ж., № 3, 22-құжат; № 24, 148-құжат; 2008 ж., № 15-16, 60-құжат; 2009 ж., № 18, 84-құжат; 2010 ж., № 5, 23-құжат; 2011 ж., № 1, 2-құжат; № 11, 102-құжат; № 12, 111-құжат; 2012 ж., № 14, 92-құжат; № 15, 97-құжат; 2013 ж., № 14, 75-құжат; 2014 ж., № 1, 4-құжат; № 10, 52-құжат):

      5-баптың 2-тармағының 17) тармақшасы алып тасталсын.

      21. «Күзет қызметі туралы» 2000 жылғы 19 қазандағы Қазақстан Республикасының Заңына (Қазақстан Республикасы Парламентінің Жаршысы, 2000 ж., № 14-15, 281-құжат; 2002 ж., № 4, 34-құжат; № 17, 155-құжат; 2004 ж., № 23, 142-құжат; 2007 ж., № 2, 18-құжат; № 8, 52-құжат; 2008 ж., № 12, 51-құжат; 2009 ж., № 18, 84-құжат; № 24, 122-құжат; 2010 ж., № 24, 149-құжат; 2011 ж., № 1, 2-құжат; № 11, 102-құжат; 2012 ж., № 4, 32-құжат; № 5, 35-құжат; № 15, 97-құжат; 2013 ж., № 1, 2-құжат; 2014 ж., № 8, 49-құжат; № 10, 52-құжат; 2014 жылғы 9 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      1) 17-1-баптың 3-тармағының екінші бөлігінің 2) тармақшасы алып тасталсын;

      2) 20-баптың 2-тармағы мынадай редакцияда жазылсын:

      «2. Тексеру «Қазақстан Республикасындағы мемлекеттік бақылау және қадағалау туралы» Қазақстан Республикасының Заңына сәйкес жүзеге асырылады. Мемлекеттік бақылаудың өзге де нысандары осы Заңға сәйкес жүзеге асырылады.

      Күзет қызметіне, оқу орталықтарының қызметіне, сондай-ақ күзет сигнализациясы құралдарын монтаждау, ретке келтіру және оларға техникалық қызмет көрсету жөніндегі қызметке мемлекеттік бақылау жасаудың басқа нысандары алдын алу-профилактикалық іс-шаралары болып табылады, олардың нәтижелері бойынша тексерілетін субъектіге оны жою тәртібін түсіндіре отырып, әкімшілік құқық бұзушылық туралы іс қозғамай нұсқамалар толтырылады.

      Мемлекеттік бақылаудың басқа нысандары бақылау, сұрау салу және есептілікке талдау жасау, мониторинг, есепке алу нысанында жүзеге асырылады.».

      22. «Қазақстан Республикасындағы бағалау қызметі туралы» 2000 жылғы 30 қарашадағы Қазақстан Республикасының Заңына (Қазақстан Республикасы Парламентінің Жаршысы, 2000 ж., № 20, 381-құжат; 2001 ж., № 24, 338-құжат; 2003 ж., № 3, 19-құжат; № 10, 54-құжат; 2004 ж., № 23, 142-құжат; 2007 ж., № 2, 18-құжат; 2009 ж., № 23, 97-құжат; 2010 ж., № 5, 23-құжат; 2011 ж., № 3, 32-құжат; № 5, 43-құжат; № 6, 49-құжат; № 11, 102-құжат; 2012 ж., № 14, 95-құжат; № 15, 97-құжат; 2014 ж., № 1, 4-құжат; № 10, 52-құжат):

      19-баптың 9-1) тармақшасы алып тасталсын.

      23. «Астық туралы» 2001 жылғы 19 қаңтардағы Қазақстан Республикасының Заңына (Қазақстан Республикасы Парламентінің Жаршысы, 2001 ж., № 2, 12-құжат; № 15-16, 232-құжат; 2003 ж., № 19-20, 148-құжат; 2004 ж., № 23, 142-құжат; 2006 ж., № 1, 5-құжат; № 24, 148-құжат; 2007 ж., № 2, 18-құжат; № 3, 20-құжат; № 9, 67-құжат; № 18, 145-құжат; 2008 ж., № 13-14, 58-құжат; № 20, 89-құжат; 2009 ж., № 18, 84-құжат; № 24, 129-құжат; 2010 ж., № 5, 23-құжат; № 15, 71-құжат; 2011 ж., № 1, 2-құжат; № 11, 102-құжат; № 12, 111-құжат; 2012 ж., № 2, 14-құжат; № 14, 94-құжат; № 15, 97-құжат; № 21-22, 124-құжат; 2013 ж., № 9, 51-құжат; № 14, 75-құжат; 2014 ж., № 1, 4-құжат; № 4-5, 24-құжат № 10, 52-құжат):

      6-бапта:

      3) тармақша мынадай редакцияда жазылсын:

      «3) астықтың сандық-сапалық есебін жүргізу; астықтың сақталуы; астық қолхаттарының берілуі, айналымы және өтелуі қағидаларының сақтауын бақылау;».

      20-1) тармақша алып тасталсын.

      24. «Халықты жұмыспен қамту туралы» 2001 жылғы 23 қаңтардағы Қазақстан Республикасының Заңына (Қазақстан Республикасы Парламентінің Жаршысы, 2001 ж., № 3, 18-құжат; 2004 ж., № 2, 10-құжат; 2005 ж., № 7-8, 19-құжат; № 17-18, 76-құжат; 2006 ж., № 3, 22-құжат; № 10, 52-құжат; 2007 ж., № 2, 14, 18-құжаттар; № 3, 20-құжат; № 8, 52-құжат; № 9, 67-құжат; № 15, 106-құжат; № 20, 152-құжат; 2009 ж., № 1, 4-құжат; № 9-10, 50-құжат; № 18, 84-құжат; 2010 ж., № 5, 23-құжат; № 8, 41-құжат; № 24, 149-құжат; 2011 ж., № 1, 2-құжат; № 2, 21-құжат; № 10, 86-құжат; № 11, 102-құжат; № 12, 111-құжат; № 16, 128-құжат; 2012 ж., № 2, 11, 14-құжаттар; № 5, 35-құжат; № 8, 64-құжат; № 13, 91-құжат; № 15, 97-құжат; № 20, 121-құжат; 2013 ж., № 1, 3-құжат; № 9, 51-құжат; № 10-11, 56-құжат; № 14, 72, 75-құжаттар; № 21-22, 114-құжат; 2014 ж., № 1, 4-құжат; № 11, 63, 64-құжаттар):

      6-баптың 2-тармағының 9) тармақшасы алып тасталсын.

      25. «Қазақстан Республикасындағы туристік қызмет туралы» 2001 жылғы 13 маусымдағы Қазақстан Республикасының Заңына (Қазақстан Республикасы Парламентінің Жаршысы, 2001 ж., № 13-14, 175-құжат; 2002 ж., № 4, 33-құжат; 2003 ж., № 23, 168-құжат; 2004 ж., № 23, 142-құжат; 2006 ж., № 3, 22-құжат; 2007 ж., № 2, 18-құжат; № 17, 139-құжат; 2008 ж., № 13-14, 57-құжат; 2009 ж., № 18, 84-құжат; 2010 ж., № 5, 23-құжат; 2011 ж., № 1, 2-құжат; № 11, 102-құжат; № 12, 111-құжат; 2012 ж., № 15, 97-құжат; 2013 ж., № 14, 75-құжат; 2014 ж., № 1, 4-құжат; № 10, 52-құжат; 2014 жылғы 15 сәуірде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне азаматтық қорғау мәселелері бойынша өзгерістер мен толықтырулар енгізу туралы» 2014 жылғы 11 сәуірдегі Қазақстан Республикасының Заңы):

      1) 1-бапта:

      1) және 13) тармақшалар мынадай редакцияда жазылсын:

      «1) әлеуметтік туризм – толық немесе ішінара жұмыс берушінің және (немесе) өзге үшінші тұлғалардың қаражаты есебінен жүзеге асырылатын және мүгедектерге, студенттерге, мектеп оқушыларына, зейнеткерлерге, сондай-ақ халықтың анағұрлым осал топтары ретінде аз қамтылған отбасыларға туристік қызметті жүзеге асыратын адамдардың көрсететін қызметтерін толық пайдалануға қол жетімділікті ұсынатын туризмнің түрі;»;

      «13) туристік көрсетілетін қызметтер – туристің саяхаты кезеңінде және осы саяхатқа байланысты оның қажеттіліктерін қанағаттандыру үшін ұсынылатын қажетті қызмет көрсету (орналастыру, тасымалдау, тамақтандыру, экскурсиялар, туризм нұсқаушыларының, гидтердің (гид-аудармашылардың) қызмет және туристік көрсетілетін қызмет көрсету шартында көзделген, сапар мақсатына қарай көрсетілетін басқа да қызметтер);»;

      2) 4-баптың 2-тармағында:

      мынадай мазмұндағы 5-1) тармақшамен толықтырылсын:

      «5-1) көліктің барлық түрлеріне билеттерді және іс-шараларға қатысуға билеттерді беру бойынша (броньдауды, сатуды және жеткізуді қоса алғанда) көрсетілетін қызметтер;»;

      7) тармақша мынадай редакцияда жазылсын:

      «7) туристік қызмет көрсету шартында көзделген өзге де туристiк қызмет көрсету.»;

      3) 11-баптың 20) тармақшасы алып тасталсын;

      26. «Қазақстан Республикасындағы сәулет, қала құрылысы және құрылыс қызметі туралы» 2001 жылғы 16 шілдедегі Қазақстан Республикасының Заңына (Қазақстан Республикасы Парламентінің Жаршысы, 2001 ж., № 17-18, 243-құжат; 2004 ж., № 23, 142-құжат; 2005 ж., № 6, 10-құжат; № 7-8, 19-құжат; 2006 ж., № 1, 5-құжат; № 3, 22-құжат; № 15, 95-құжат; № 23, 144-құжат; № 24, 148-құжат; 2007 ж., № 1, 4-құжат; № 2, 18-құжат; № 16, 129-құжат; 2008 ж., № 21, 97-құжат; № 24, 129-құжат; 2009 ж., № 15-16, 76-құжат; № 18, 84-құжат; 2010 ж., № 5, 23-құжат; 2011 ж., № 1, 2-құжат; № 6, 50-құжат; № 11, 102-құжат; № 12, 111-құжат; 2012 ж., № 3, 21, 27-құжаттар; № 4, 32-құжат; № 8, 64-құжат; № 14, 92, 95-құжаттар; № 15, 97-құжат; 2013 ж., № 9, 51-құжат; № 13, 63-құжат; № 14, 72, 75-құжаттар; № 21-22, 114-құжат; 2014 ж., № 1, 4, 6-құжаттар; № 2, 10, 12-құжаттар; № 7, 37-құжат; № 8, 44-құжат; № 10, 52-құжат; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне дене шынықтыру және спорт мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы):

      1) 17-бапта:

      1-тармақтың екінші бөлігінің 4) тармақшасы мынадай редакцияда жазылсын:

      «4) қала құрылысы құжаттамасын әзiрлеудiң, келісудің, сараптамадан өткiзудiң және бекiтудiң белгiленген тәртiбiнен ауытқу, нақ сол сияқты заңнамада белгiленген тәртiппен бекiтiлген құжаттамадан ауытқу не бекiткен инстанцияның рұқсатынсыз оған өзгерiстер енгiзу;»;

      1-тармақтың екінші бөлігі мынадай мазмұндағы 4-1) тармақшамен толықтырылсын:

      «4-1) жобалау (жобалау-сметалық) құжаттамасын әзiрлеудiң, сараптамадан өткiзудiң және бекiтудiң белгiленген тәртiбiнен ауытқу, нақ сол сияқты заңнамада белгiленген тәртiппен бекiтiлген құжаттамадан ауытқу не бекiткен инстанцияның рұқсатынсыз оған өзгерiстер енгiзу;»;

      мынадай мазмұндағы 4-тармақпен толықтырылсын:

      «4. Жобалау (жобалау-сметалық) құжаттамасында сараптама жүргізу процесінде объектінің беріктігіне, төзімділігіне және сенімділігіне тікелей ықпал ететін бұзушылықтар анықталған жағдайда, жобалау (жобалау-сметалық) құжаттамасын әзірлеген ұйым Қазақстан Республикасының заңнамалық актілерінде көзделген жауаптылықта болады.

      Жобалау (жобалау-сметалық) құжаттамасында құрылыс салу процесінде салынып жатқан объектінің беріктігіне, төзімділігіне және сенімділігіне тікелей ықпал ететін бұзушылықтар анықталған кезде, жобалау (жобалау-сметалық) құжаттамасын әзірлеген ұйым, сондай-ақ жобалау (жобалау-сметалық) құжаттама бойынша оң қорытынды берген сарапшы Қазақстан Республикасының заңнамалық актілерінде көзделген ортақ жауаптылықта болады.»;

      3) 20-баптың 22) тармақшасы алып тасталсын;

      4) 30-баптың 1 және 3-тармақтары мынадай редакцияда жазылсын:

      «1. Елдi мекендердiң аумақтарында сәулет, қала құрылысы және құрылыс қызметiн жергiлiктi жерде реттейтiн аумақтық (облыстық, қалалық) құрылыс салу ережелерi қолданылады.»;

      «3. Елді мекендердің құрылысын салу қағидалары сәулет, қала құрылысы және құрылыс қызметi субъектiлерiнiң жер учаскелерiн пайдалану, елдi мекендер аумағы мен қала маңындағы аймақтарды жобалау мен оларға құрылыс салу жағдайлары мен талаптарын айқындайды, жылжымайтын мүлiктiң жаңа объектiлерiн орналастыруға және салуға, қолда барын өзгертуге (қайта бейiндеуге, қайта жабдықтауға, қайта жоспарлауға, реконструкциялауға, кеңейтуге, күрделi жөндеуге), жер учаскесінің мақсатты арналымын, үй-жайлардың қызметтік арналымын өзгерту, жылжымайтын мүлік объектілерін іске қосу, сондай-ақ қолда бар ғимараттар мен құрылыстарды бұзуға рұқсат беру рәсiмдерiн жүргізу тәртiбiн белгiлейдi.»;

      5) 31-баптың 2-тармағының 3) тармақшасы алып тасталсын;

      6) 60-баптың 4-тармағы мынадай редакцияда жазылсын:

      «4. Жобалау алдындағы және жобалау (жобалау-смета) құжаттамасын әзірлеу тәртібін, оның міндетті құрамы мен мазмұнын сәулет, қала құрылысы және құрылыс істері жөніндегі уәкілетті мемлекеттік органдар бекіткен мемлекеттік нормативтерде белгіленеді.»;

      7) 78-бапта:

      7-тармақтың 3) тармақшасы мынадай редакцияда жазылсын:

      «3) тапсырысшының (инвестордың, құрылыс салушының), пайдаланушы ұйымдардың (кәсiпорындардың, мекемелердің), бас мердiгердiң, жергiлiктi атқарушы органдардың, мемлекеттiк сәулет-құрылыс инспекциясының, өртке қарсы мемлекеттік қызметтің, қоршаған ортаны қорғау саласындағы уәкiлеттi мемлекеттiк органның өкілдерi кiредi.»;

      9-тармақтың 3) тармақшасы мынадай редакцияда жазылсын:

      «3) тапсырысшының (инвестордың, құрылыс салушының), пайдаланушы ұйымдардың (кәсiпорындардың, мекемелердiң), бас мердiгердiң, бас жобалау ұйымының (жоба авторларын қоса алғанда), өртке қарсы мемлекеттік қызметтің өкiлдерi кіреді.».

      27. «Теміржол көлігі туралы» 2001 жылғы 8 желтоқсандағы Қазақстан Республикасының Заңына (Қазақстан Республикасы Парламентінің Жаршысы, 2001 ж., № 23, 315-құжат; 2003 ж., № 10, 54-құжат; 2004 ж., № 18, 110-құжат; № 23, 142-құжат; 2006 ж., № 3, 22-құжат; № 13, 87-құжат; № 14, 89-құжат; № 16, 99-құжат; № 24, 148-құжат; 2007 ж., № 9, 67-құжат; № 19, 148-құжат; 2008 ж., № 15-16, 64-құжат; № 24, 129-құжат; 2009 ж., № 2-3, 18-құжат; № 18, 84-құжат; 2010 ж., № 5, 23-құжат; № 24, 146-құжат; 2011 ж., № 1, 2, 3-құжаттар; № 5, 43-құжат; № 11, 102-құжат; № 12, 111-құжат; 2012 ж., № 2, 14-құжат; № 15, 97-құжат; № 21-22, 124-құжат; 2013 ж., № 14, 72, 75-құжаттар; № 16, 83-құжат; № 21-22, 115-құжат; 2014 ж., № 1, 4-құжат; № 12, 82-құжат):

      1) 14-баптың 2-тармағының 34) тармақшасы алып тасталсын;

      2) 58-бап мынадай редакцияда жазылсын:

      «58-бап. Кiрме жолдардағы жүру қауiпсiздiгi талаптарының

               сақталуын тексеру ерекшелiктерi

      1. Мемлекеттік көлiктік бақылау органы кiрме жолда қозғалыс қауiпсiздiгiне, жылжымалы құрамның, контейнерлердiң, жүктердiң сақталуына қатер төндiретiн ақаулар тапқан кезде анықталған бұзушылықтар туралы акт жасалады.

      Тармақ иеленушi көрсетілген актiнiң негiзiнде кiрме жолдар қызметін көрсетуді тоқтата тұруға мiндеттi.

      Уәкілетті органның жазбаша хабарламасы негізінде Ұлттық инфрақұрылым операторы кiрме жолдарға жылжымалы құрамды берудi және оны алып кетудi тоқтатады.

      2. Тармақ иеленушi анықталған бұзушылықтарды жойғаны туралы уәкілетті органға жазбаша хабарлайды.

      Уәкiлеттi органның шешiмi негiзiнде кiрме жолды қайтадан пайдалануға жол берiледi.

      Кiрме жолды қайтадан пайдалану туралы шешім қабылданған кезден бастап уәкілетті орган Ұлттық инфрақұрылым операторын жазбаша хабардар етеді.

      3. Анықталған бұзушылықтарды актiде көрсетiлген мерзiмде жоймағаны үшін тармақ иеленушi Қазақстан Республикасы заңдарына сәйкес жауапты болады.

      Аталған жағдайда тармақ иеленушi шарттар бойынша, оның iшiнде келісімшарт жасаушы агентпен жасалған шарт бойынша мiндеттемелердi орындамағаны немесе тиiсiнше орындамағаны үшiн толық мүлiктiк жауаптылықта болады.»;

      3) 66-баптың екінші бөлігі алып тасталсын;

      4) 66-1-баптың бірінші абзацы мынадай редакцияда жазылсын:

      «Тасымалдаушылардың Жолаушылар, багаж және жүк-багаж тасымалдау қағидасын сақтауын бақылауды жүзеге асыру қағидаларында:».

      28. «Геодезия және картография туралы» 2002 жылғы 3 шілдедегі Қазақстан Республикасының Заңына (Қазақстан Республикасы Парламентінің Жаршысы, 2002 ж., № 13-14, 141-құжат; 2004 ж., № 23, 142-құжат; 2005 ж., № 7-8, 23-құжат; 2007 ж., № 2, 18-құжат; 2011 ж., № 5, 43-құжат; № 11, 102-құжат; № 12, 111-құжат; 2012 ж., № 15, 97-құжат; 2013 ж., № 14, 75-құжат; 2014 ж., № 1, 4-құжат; № 10, 52-құжат):

      6-баптың 15-2) тармақшасы алып тасталсын.

      29. «Ветеринария туралы» 2002 жылғы 10 шілдедегі Қазақстан Республикасының Заңына (Қазақстан Республикасы Парламентінің Жаршысы, 2002 ж., № 15, 148-құжат; 2004 ж., № 23, 142-құжат; 2005 ж., № 7-8, 23-құжат; 2006 ж., № 1, 5-құжат; № 3, 22-құжат; № 24, 148-құжат; 2007 ж., № 2, 18-құжат; № 20, 152-құжат; 2008 ж., № 24, 129-құжат; 2009 ж., № 18, 84, 86-құжаттар; 2010 ж., № 1-2, 1-құжат; № 15, 71-құжат; 2011 ж., № 1, 2, 3, 7-құжаттар; № 6, 49-құжат; № 11, 102-құжат; № 12, 111-құжат; 2012 ж., № 2, 16-құжат; № 8, 64-құжат; № 14, 95-құжат; № 15, 97-құжат; 2013 ж., № 9, 51-құжат; № 14, 72, 75-құжаттар; 2014 ж., № 2, 10-құжат; № 10, 52-құжат; 2014 жылғы 12 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне әкімшілік құқық бұзушылық туралы заңнама мәселелері бойынша өзгерістер мен толықтырулар енгізу туралы» 2014 жылғы 5 шілдедегі Қазақстан Республикасының Заңы):

      8-баптың 43) тармақшасы алып тасталсын.

      30. «Қазақстан Республикасындағы баланың құқықтары туралы» 2002 жылғы 8 тамыздағы Қазақстан Республикасының Заңына (Қазақстан Республикасы Парламентiнiң Жаршысы, 2002 ж., № 17, 154-құжат; 2004 ж., № 23, 142-құжат; 2005 ж., № 7-8, 19-құжат; 2006 ж., № 3, 22-құжат; 2007 ж., № 9, 67-құжат; № 20, 152-құжат; 2009 ж., № 15-16, 72-құжат; № 17, 81-құжат; № 18, 84-құжат; 2010 ж., № 5, 23-құжат; № 22, 130-құжат; № 24, 149-құжат; 2011 ж., № 1, 2-құжат; № 11, 102-құжат; № 17, 136-құжат; № 21, 173-құжат; 2012 ж., № 15, 97-құжат; 2013 ж., № 9, 51-құжат; № 13, 62-құжат; № 14, 75-құжат; № 15, 77-құжат; 2014 ж., № 1, 4-құжат; № 3, 21-құжат; № 11, 65-құжат; 2014 жылғы 9 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы; 2014 жылғы 12 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне әкімшілік құқық бұзушылық туралы заңнама мәселелері бойынша өзгерістер мен толықтырулар енгізу туралы» 2014 жылғы 5 шілдедегі Қазақстан Республикасының Заңы):

      7-баптың 1-тармағының 8) тармақшасы алып тасталсын.

      31. «Электрондық құжат және электрондық цифрлық қолтаңба туралы» 2003 жылғы 7 қаңтардағы Қазақстан Республикасының Заңына (Қазақстан Республикасы Парламентінің Жаршысы, 2003 ж., № 1-2, 1-құжат; 2004 ж., № 23, 142-құжат; 2009 ж., № 11-12, 53-құжат; № 18, 84-құжат; 2010 ж., № 5, 23-құжат; № 17-18, 111-құжат; 2011 ж., № 1, 2-құжат; № 12, 111-құжат; № 15, 118-құжат; 2012 ж., № 8, 64-құжат; № 14, 95-құжат; № 15, 97-құжат; 2013 ж., № 14, 75-құжат; 2014 ж., № 1, 4-құжат):

      5-баптың 7) тармақшасы алып тасталсын.

      32. «Тұқым шаруашылығы туралы» 2003 жылғы 8 ақпандағы Қазақстан Республикасының Заңына (Қазақстан Республикасы Парламентінің Жаршысы, 2003 ж., № 3, 16-құжат; 2004 ж., № 23, 142-құжат; 2006 ж., № 1, 5-құжат; № 3, 22-құжат; № 24, 148-құжат; 2009 ж., № 18, 84-құжат; № 24, 129-құжат; 2010 ж., № 5, 23-құжат; 2011 ж., № 1, 2, 7-құжаттар; № 11, 102-құжат; № 12, 111-құжат; 2012 ж., № 14, 92-құжат; № 15, 97-құжат; 2013 ж., № 9, 51-құжат; № 14, 75-құжат; 2014 ж., № 10, 52-құжат):

      6-баптың 1-тармағының 28) тармақшасы алып тасталсын.

      33. «Акционерлік қоғамдар туралы» 2003 жылғы 13 мамырдағы Қазақстан Республикасының Заңына (Қазақстан Республикасы Парламентiнiң Жаршысы, 2003 ж., № 10, 55-құжат; № 21-22, 160-құжат; 2004 ж., № 23, 140-құжат; 2005 ж., № 14, 58-құжат; 2006 ж., № 10, 52-құжат; № 16, 99-құжат; 2007 ж., № 4, 28, 33-құжаттар; № 9, 67-құжат; № 20, 153-құжат; 2008 ж., № 13-14, 56-құжат; № 17-18, 72-құжат; № 21, 97-құжат; 2009 ж., № 2-3, 18-құжат; № 17, 81-құжат; № 24, 133-құжат; 2010 ж., № 5, 23-құжат; 2011 ж., № 2, 21-құжат; № 3, 32-құжат; № 5, 43-құжат; № 6, 50-құжат; № 24, 196-құжат; 2012 ж., № 2, 11, 14-құжаттар; № 4, 30-құжат; № 13, 91-құжат; № 21-22, 124-құжат; 2013 ж., № 10-11, 56-құжат; № 15, 81-құжат; 2014 ж., № 4-5, 24-құжат; № 6, 27-құжат; № 10, 52-құжат; № 11, 63-құжат; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      79-баптың 3-тармағының екінші бөлігі мынадай редакцияда жазылсын:

      «Егер осы Заңда және Қазақстан Республикасының басқа да заңнамалық актілерінде ақпаратты жариялау (акционерлердің назарына жеткізу) мерзімдері көзделмесе, осы ақпарат ол пайда болған күннен бастап үш жұмыс күні ішінде жарияланады (акционерлердің назарына жеткізіледі).».

      34. «Автомобиль көлiгi туралы» 2003 жылғы 4 шілдедегі Қазақстан Республикасының Заңына (Қазақстан Республикасы Парламентінің Жаршысы, 2003 ж., № 15, 134-құжат; 2004 ж., № 23, 142-құжат; 2005 ж., № 7-8, 19-құжат; 2006 ж., № 3, 22-құжат; № 24, 148-құжат; 2007 ж., № 2, 18-құжат; № 16, 129-құжат; 2008 ж., № 23, 114-құжат; 2009 ж., № 18, 84-құжат; 2010 ж., № 1-2, 1-құжат; № 5, 23-құжат; № 15, 71-құжат; № 24, 146-құжат; 2011 ж., № 1, 2, 3-құжаттар; № 11, 102-құжат; № 12, 111-құжат; 2012 ж., № 15, 97-құжат; 2013 ж., № 9, 51-құжат; № 14, 72, 75-құжаттар; № 16, 83-құжат; 2014 ж., № 1, 4-құжат; № 8, 44-құжат; № 10, 52-құжат; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне Қазақстан Республикасының пошта туралы заңнамасының нормаларын Дүниежүзілік пошта одағы актілерінің нормаларымен біріздендіру мәселелері бойынша өзгерiстер мен толықтырулар енгiзу туралы» 2014 жылғы 3 шілдедегі Қазақстан Республикасының Заңы):

      13-баптың 16) тармақшасы алып тасталсын.

      35. «Йод тапшылығы ауруларының алдын алу туралы» 2003 жылғы 14 қазандағы Қазақстан Республикасының Заңына (Қазақстан Республикасы Парламентінің Жаршысы, 2003 ж., № 19-20, 149-құжат; 2006 ж., № 1, 5-құжат; 2007 ж., № 4, 95- құжат; 2011 ж., № 11, 102-құжат; 2012 ж., № 14, 92-құжат; 2013 ж., № 14, 75-құжат; 2014 ж., № 1, 4-құжат):

      1) 1-бапта:

      2) тармақша мынадай редакцияда жазылсын:

      «2) денсаулық сақтау саласындағы уәкiлеттi орган – азаматтардың денсаулығын сақтау, медициналық және фармацевтикалық ғылым, медициналық және фармацевтикалық бiлiм беру, дәрiлiк заттар айналымы, көрсетiлетiн медициналық қызметтердiң сапасын бақылау саласындағы мемлекеттiк реттеудi жүзеге асыратын орталық атқарушы орган;»;

      мынадай мазмұндағы 2-1) тармақшамен толықтырылсын:

      «2-1) халықтың санитариялық-эпидемиологиялық салауаттылығы саласындағы уәкілетті орган – халықтың санитариялық-эпидемиологиялық салауаттылығы саласында басшылықты және реттеуді жүзеге асыратын мемлекеттік орган;»;

      2) 6-бап жаңа редакцияда жазылсын:

      «6-бап. Йод тапшылығы ауруларының алдын алу саласындағы уәкілеттi органның құзыреті

      Уәкілеттi орган өз құзыретi шегінде:

      1) йод тапшылығы ауруларының алдын алу саласындағы бiрыңғай мемлекеттiк саясатты жүргізедi;

      2) йод тапшылығы ауруларының тiзбесiн бекiтедi;

      3) йод тапшылығы ауруларының алдын алу бойынша халықаралық жобалар мен бағдарламаларды iске асыру жөнiнде халықаралық ұйымдардың жұмысына қатысады;»;

      3) мынадай мазмұндағы 6-1-баппен толықтырылсын:

      «6-1-бап. Халықтың санитариялық-эпидемиологиялық салауаттылығы

                саласындағы уәкілетті органның құзыреті:

      Халықтың санитариялық-эпидемиологиялық салауаттылығы саласындағы уәкілетті орган:

      1) Қазақстан Республикасының йод тапшылығы ауруларының алдын алу туралы заңнамасы талаптарының орындалуына мемлекеттiк бақылауды және қадағалауды жүзеге асырады;

      2) өндірісінде йодталмаған тұз пайдаланылатын тамақ өнімдерінінің жекелеген түрлерінің тізбесін бекітеді;

      3) тұзды және басқа да йод қосындыларымен байытылған тамақ өнiмдерiн йодтау жөнiнде санитариялық-эпидемиологиялық талаптарды белгiлейдi.»;

      4) 8-баптың 2-тармағы мынадай редакцияда жазылсын:

      «2. Облыстардың (республикалық маңызы бар қаланың, астананың) жергілікті атқарушы органдары өз құзыретi шегiнде:

      1) мектепке дейін тәрбие беретін және оқытатын балалар ұйымдарын, бiлiм беру, денсаулық сақтау және халықты әлеуметтiк қорғау ұйымдарын йодталған ас тұзымен және йод қосындыларымен байытылған басқа да тамақ өнiмдерiмен қамтамасыз етуді ұйымдастырады;

      2) жергілікті мемлекеттік басқару мүддесіне орай Қазақстан Республикасының заңнамасында жергілікті атқарушы органдарға жүктелген өзге де өкілеттіктерді жүзеге асырады.»;

      5) 9-бапта:

      тақырыбы мынадай редакцияда жазылсын:

      «9-бап. Халықтың санитариялық-эпидемиологиялық салауаттылығы

              саласындағы уәкiлеттi органның лауазымды адамдарының

              йод тапшылығы ауруларының алдын алу саласындағы

              өкілеттiктерi»;

      бірінші бөлігі мынадай редакцияда жазылсын:

      «Уәкілетті органның, халықтың санитариялық-эпидемиологиялық салауаттылығы саласындағы уәкiлеттi органның лауазымды адамдары өз құзыретi шегiнде:».

      36. «Мемлекеттік құқықтық статистика және арнайы есепке алу туралы» 2003 жылғы 22 желтоқсандағы Қазақстан Республикасының Заңына (Қазақстан Республикасы Парламентінің Жаршысы, 2003 ж., № 24, 176-құжат; 2005 ж., № 5, 5-құжат; 2009 ж., № 19, 88-құжат; 2010 ж., № 5, 23-құжат; 2011 ж., № 1, 3-құжат; № 11, 102-құжат; № 23, 178-құжат; 2013 ж., № 14, 75-құжат; 2014 ж., № 1, 9-құжат; № 11, 61-құжат; 2014 жылғы 9 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      1) 6-бап мынадай мазмұндағы 12-1) тармақшамен толықтырылсын:

      «12-1) бақылау және қадағалау органдарының тексерулерінің нәтижелері бойынша тексерулерді тағайындауды және статистика жүргізуді үйлестіреді;»;

      2) 12-баптың 3-тармағының 18) тармақшасындағы «сұрау салуларды арнайы есепке алуды жүзеге асырады,» деген сөздер «сұрау салуды;» деген сөзбен ауыстырылып, мынадай мазмұндағы 19) және 20) тармақшалармен толықтырылсын:

      «19) бақылау және қадағалау органдары Қазақстан Республикасының заңнамасында белгіленген тәртіппен уәкілетті органға жіберетін хабарламаларды;

      20) «Қазақстан Республикасындағы мемлекеттік бақылау және қадағалау туралы» Қазақстан Республикасының Заңы 10-бабының 3-тармағына сәйкес бақылау және қадағалау органдары барып жүргізген бақылау мен қадағалаудың өзге нысандарын арнайы есепке алуды жүзеге асырады.».

      37. «Туроператордың және турагенттiң азаматтық-құқықтық жауапкершілiгiн мiндеттi сақтандыру туралы» 2003 жылғы 31 желтоқсандағы Қазақстан Республикасының Заңына (Қазақстан Республикасы Парламентiнiң Жаршысы, 2003 ж., № 24, 179-құжат; 2006 ж., № 1, 5-құжат; № 3, 22-құжат; 2007 ж., № 8, 52-құжат; 2008 ж., № 13-14, 57-құжат; 2009 ж., № 17, 81-құжат; № 24, 134-құжат; 2011 ж., № 12, 111-құжат; 2012 ж., № 13, 91-құжат; 2014 жылғы 9 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы):

      1) 9-баптың 3-тармағы мынадай редакцияда жазылсын:

      «3. Туристік қызмет көрсету аумағы туроператордың және турагенттiң жауапкершiлiгiн мiндеттi сақтандыру шартының қолданылу аумағы болып табылады.»;

      2) 17-баптың 2-тармағы мынадай редакцияда жазылсын:

      «2. Сақтандыру жағдайы сақтанушы зиянды өтеу туралы туристің талаптарын мойындаған кезден бастап басталған деп есептеледi.

      Сақтанушы зиянды өтеу туралы туристің талаптарын негiздi деп мойындамаған жағдайда, сақтандыру жағдайы сақтанушы келтiрген зиянды өтеу туралы соттың шешімі заңды күшіне енген кезден бастап басталды деп есептеледі.».

      38. «Өсімдік шаруашылығындағы міндетті сақтандыру туралы» 2004 жылғы 10 наурыздағы Қазақстан Республикасының Заңына (Қазақстан Республикасы Парламентінің Жаршысы, 2004 ж., № 5, 26-құжат; 2006 ж., № 1, 5-құжат; № 3, 22-құжат; № 16, 100-құжат; 2007 ж., № 8, 52-құжат; 2009 ж., № 18, 84-құжат; № 24, 134-құжат; 2010 ж., № 5, 23-құжат; 2011 ж., № 1, 2-құжат; № 11, 102-құжат; 2012 ж., № 13, 91-құжат; № 15, 97-құжат; 2013 ж., № 14, 75-құжат; 2014 ж., № 2, 10-құжат; № 7, 37-құжат; 2014 жылғы 9 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы):

      5-баптың 2-тармағының 11) тармақшасы алып тасталсын.

      39. «Байланыс туралы» 2004 жылғы 5 шілдедегі Қазақстан Республикасының Заңына (Қазақстан Республикасы Парламентінің Жаршысы, 2004 ж., № 14, 81-құжат; 2006 ж., № 3, 22-құжат; № 15, 95-құжат; № 24, 148-құжат; 2007 ж., № 2, 18-құжат; № 3, 20-құжат; № 19, 148-құжат; 2008 ж., № 20, 89-құжат; № 24, 129-құжат; 2009 ж., № 15-16, 74-құжат; № 18, 84-құжат; № 24, 121-құжат; 2010 ж., № 5, 23-құжат; № 24, 146, 150-құжаттар; 2011 ж., № 1, 2-құжат; № 11, 102-құжат; № 12, 111-құжат; 2012 ж., № 3, 25-құжат; № 8, 63, 64-құжаттар; № 14, 92, 95-құжаттар; № 15, 97-құжат; 2013 ж., № 12, 57-құжат; № 14, 72, 75-құжаттар; 2014 ж., № 1, 4-құжат; № 7, 37-құжат; № 8, 44, 49-құжаттар; № 10, 52-құжат):

      8-баптың 1-тармағының 8-3) тармақшасы алып тасталсын.

      40. «Ішкі су көлігі туралы» 2004 жылғы 6 шілдедегі Қазақстан Республикасының Заңына (Қазақстан Республикасы Парламентінің Жаршысы, 2004 ж., № 15, 88-құжат; 2006 ж., № 3, 22-құжат; № 23, 141-құжат; № 24, 148-құжат; 2007 ж., № 9, 67-құжат; № 18, 143-құжат; № 20, 152-құжат; 2009 ж., № 18, 84-құжат; 2010 ж., № 5, 23-құжат; № 24, 146-құжат; 2011 ж., № 1, 2, 3-құжаттар; № 5, 43-құжат; № 6, 50-құжат; № 11, 102-құжат; № 12, 111-құжат; 2012 ж., № 14, 92, 95-құжаттар; № 15, 97-құжат; 2013 ж., № 14, 72, 75-құжаттар; № 16, 83-құжат; 2014 ж., № 10, 52-құжат; 2014 жылғы 9 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы):

      9-баптың 1-тармағының 7) тармақшасы алып тасталсын.

      41. «Қазақстан Республикасындағы кредиттік бюролар және кредиттік тарихты қалыптастыру туралы» 2004 жылғы 6 шілдедегі Қазақстан Республикасының Заңына (Қазақстан Республикасы Парламентінің Жаршысы, 2004 ж., № 15, 87-құжат; 2005 ж., № 23, 104-құжат; 2006 ж., № 3, 22-құжат; 2007 ж., № 2, 18-құжат; № 3, 20-құжат; № 18, 143-құжат; № 19, 149-құжат; 2008 ж., № 17-18, 72-құжат; 2009 ж., № 24, 134-құжат; 2010 ж., № 5, 23-құжат; 2011 ж., № 3, 32-құжат; № 6, 50-құжат; № 11, 102-құжат; № 24, 196-құжат; 2012 ж., № 2, 14-құжат; № 13, 91-құжат; № 20, 121-құжат; № 21-22, 124-құжат; 2014 ж., № 10, 52-құжат):

      18-баптың 1-тармағы мынадай мазмұндағы 3-1) тармақшамен толықтырылсын:

      «3-1) табиғи монополия субъектілері;».

      42. «Жануарлар дүниесiн қорғау, өсiмiн молайту және пайдалану туралы» 2004 жылғы 9 шілдедегі Қазақстан Республикасының Заңына (Қазақстан Республикасы Парламентінің Жаршысы, 2004 ж., № 18, 107-құжат; 2006 ж., № 3, 22-құжат; 2007 ж., № 1, 4-құжат; 2008 ж., № 23, 114-құжат; 2009 ж., № 18, 84-құжат; 2010 ж., № 1-2, 5-құжат; № 5, 23-құжат; 2011 ж., № 1, 2, 7-құжаттар; № 11, 102-құжат; № 12, 111-құжат; 2012 ж., № 3, 27-құжат; № 15, 97-құжат; 2013 ж., № 9, 51-құжат; № 12, 57-құжат; № 14, 75-құжат; 2014 ж., № 10, 52-құжат):

      1) 9-баптың 1-тармағының 51) тармақшасы алып тасталсын;

      2) 10-тараудың тақырыбы мынадай редакцияда жазылсын:

      «10-Тарау. Жануарлар дүниесiн қорғау, өсiмiн молайту және пайдалану саласындағы бақылау және қадағалау»;

      3) 51-бап мынадай редакцияда жазылсын:

       «51-бап. Жануарлар дүниесiн қорғау, өсiмiн молайту және

                пайдалану саласындағы мемлекеттiк бақылауды және

                қадағалауды жүзеге асыратын лауазымды адамдар

      1. Ведомстволардың басшылары лауазымы бойынша бiр мезгiлде Қазақстан Республикасының жануарлар дүниесiн қорғау жөнiндегi бас мемлекеттiк инспекторлары болып табылады.

      2. Ведомстволар басшыларының жануарлар дүниесiн қорғау, өсiмiн молайту және пайдалану саласындағы реттеу, бақылау және қадағалау мәселелерiн жүргізелетін орынбасарлары лауазымы бойынша бiр мезгiлде Қазақстан Республикасының жануарлар дүниесiн қорғау жөнiндегi бас мемлекеттiк инспекторының орынбасарлары болып табылады.

      3. Ведомствоның аумақтық бөлімшесінің басшысы лауазымы бойынша бiр мезгiлде тиiстi облыстың (бассейннің) жануарлар дүниесiн қорғау жөнiндегi бас мемлекеттiк инспекторы болып табылады.

      4. Аумақтық бөлімше басшысының жануарлар дүниесiн қорғау, өсiмiн молайту және пайдалану саласындағы реттеу, бақылау және қадағалау мәселелерiн қадағалайтын орынбасарлары лауазымы бойынша бiр мезгiлде тиiстi облыстың (бассейннің) жануарлар дүниесiн қорғау жөнiндегi бас мемлекеттiк инспекторының орынбасарлары болып табылады.

      5. Ведомстволардың құрылымдық бөлiмшелерiнiң жануарлар дүниесiн қорғау, өсiмiн молайту және пайдалану саласында реттеу, бақылау және қадағалау мәселелерiн жүргізетін басшылары – лауазымы бойынша бiр мезгiлде Қазақстан Республикасының жануарлар дүниесiн қорғау жөнiндегi аға мемлекеттiк инспекторлары, ал ведомстволардың жануарлар дүниесiн қорғау, өсiмiн молайту және пайдалану саласындағы реттеу, бақылау және қадағалау мәселелерiн жүргізетін мамандары Қазақстан Республикасының жануарлар дүниесiн қорғау жөнiндегi мемлекеттiк инспекторлары болып табылады.

      6. Ведомстволардың құрылымдық бөлiмшелерiнiң жануарлар дүниесiн қорғау, өсiмiн молайту және пайдалану саласындағы реттеу, бақылау және қадағалау мәселелерiн жүргізетін басшылары – лауазымы бойынша бiр мезгiлде тиiстi облыстың (бассейннің) жануарлар дүниесiн қорғау жөнiндегi аға мемлекеттiк инспекторлары, ал жануарлар дүниесiн қорғау, өсiмiн молайту және пайдалану саласындағы реттеу, бақылау және қадағалау мәселелерiн жүргізетін мамандары тиiстi облыстың (бассейннің) жануарлар дүниесiн қорғау жөнiндегi мемлекеттiк инспекторлары болып табылады.».

      43. «Электр энергетикасы туралы» 2004 жылғы 9 шілдедегі Қазақстан Республикасының Заңына (Қазақстан Республикасы Парламентінің Жаршысы, 2004 ж., № 17, 102-құжат; 2006 ж., № 3, 22-құжат; № 7, 38-құжат; № 13, 87-құжат; № 24, 148-құжат; 2007 ж., № 19, 148-құжат; 2008 ж., № 15-16, 64-құжат; № 24, 129-құжат; 2009 ж., № 13-14, 62-құжат; № 15-16, 74-құжат; № 18, 84-құжат; 2010 ж., № 5, 23-құжат; 2011 ж., № 1, 2-құжат; № 5, 43-құжат; № 11, 102-құжат; № 12, 111-құжат; № 16, 129-құжат; 2012 ж., № 3, 21-құжат; № 12, 85-құжат; № 14, 92-құжат; № 15, 97-құжат; 2013 ж., № 4, 21-құжат; № 14, 75-құжат; № 15, 79-құжат; 2014 ж., № 10, 52-құжат; № 12, 82-құжат):

      5-баптың 13) тармақшасы алып тасталсын.

      44. «Техникалық реттеу туралы» 2004 жылғы 9 қарашадағы Қазақстан Республикасының Заңына (Қазақстан Республикасы Парламентінің Жаршысы, 2004 ж., № 21, 124-құжат; 2006 ж., № 3, 22-құжат; № 15, 92-құжат; № 24, 148-құжат; 2008 ж., № 15-16, 60-құжат; 2009 ж., № 17, 80-құжат; № 18, 84-құжат; 2010 ж., № 5, 23-құжат; 2011 ж., № 1, 2-құжат; № 2, 26-құжат; № 11, 102-құжат; 2012 ж., № 5, 41-құжат; № 14, 92, 95-құжаттар; № 15, 97-құжат; 2013 ж., № 4, 21-құжат; № 14, 75-құжат; № 15, 81-құжат; № 21-22, 114-құжат; 2014 ж., № 10, 52-құжат):

      1) 1-бапта:

      14) тармақша мынадай редакцияда жазылсын:

      «14) мемлекеттік техникалық реттеу жүйесінің тізілімі – ұйымдардың стандарттарын және консорциум стандарттарын қоспағанда, техникалық регламенттерді және нормативтік техникалық құжаттарды, стандарттарды, көлік құралы типінің мақұлдануын (шасси типінің мақұлдануын), Кеден одағының техникалық регламентіне сәйкестікті куәландыратын құжаттың қолданысы тоқтатылғаны туралы ресімделген және тіркелген хабарламаларды, көлік құралдары конструкциясының қауіпсіздігі туралы тіркелген куәліктерді, техникалық-экономикалық ақпарат жіктеуіштерін, сәйкестікті растау органдарын, сынақ зертханаларын, стандарттау жөніндегі техникалық комитеттерді, сәйкестiктi растау, аккредиттеу, тауардың шығарылған елін, Кеден одағы тауарының немесе шетел тауарының мәртебесін айқындау жөніндегі сарапшы-аудиторларды және сәйкестікті растау саласында берілген құжаттарды есепке алу құжаты;»;

      мынадай мазмұндағы 56) тармақшамен толықтырылсын:

      «56) тұтынушылардың құқықтарын қорғау жөніндегі уәкілетті орган – тұтынушылардың құқықтарын қорғау саласындағы мемлекеттік реттеуді жүзеге асыратын, тұтынушыларға өткізілетін өнімдер мен көрсетілетін қызметтер бойынша техникалық регламенттерде және нормативтік құжаттарда белгіленген талаптардың сақталуын, сондай-ақ тағам өнімдерін өткізу сатысында оның қауіпсіздігі саласында мемлекеттік бақылауды жүзеге асыратын мемлекеттік орган.»;

      2) 7-бапта:

      екінші абзац мынадай мазмұндағы 15) және 16) тармақшалармен толықтырылсын:

      «15) көлік құралы типінің мақұлдануын (шасси типінің мақұлдануын), сондай-ақ көлік құралдарының конструкциясының қауіпсіздігі туралы куәлікті бекітеді және тіркейді;

      16) көлік құралы типінің мақұлдануы бойынша жұмыс тәртібін (шасси типінің мақұлдануларын), сондай-ақ көлік құралдары конструкциясының қауіпсіздігі туралы куәліктерді белгілейді;»;

      үшінші абзацта 8) тармақша алып тасталсын.

      3) 12-баптың 5-тармағы мынадай мазмұндағы 1-1) тармақшамен толықтырылсын:

      «1-1) үшінші елдің аккредиттеу субъектілері берген сәйкестікті растау жөніндегі құжаттарды заңды деп тануға, өнімнің сәйкестігін растау немесе сәйкестік туралы декларацияны тіркеуге өтінім берушілер туралы, сондай-ақ өтінім берілген өнім туралы, сынақ нәтижелері туралы мәліметтерді халықтың санитариялық-эпидемиологиялық салауаттылық саласындағы мемлекеттік органға ұсынуды қамтамасыз етуге;»;

      4) 13-бап мынадай мазмұндағы 5-тармақпен толықтырылсын:

      «5. Зертханалар сынақ жұмыстарын жүргізу үшін, үшінші елдердің аккредиттеу субъектілері жүргізген сынақ жұмыстарының нәтижелерін тану үшін өтініш жасаған өтінім берушілер туралы, сынақтардың нәтижелері туралы мәліметтерді халықтың санитариялық-эпидемиологиялық салауаттылығы саласындағы мемлекеттік органға ұсынуды қамтамасыз етуге міндетті.»;

      5) 37-бапта:

      2-тармақ мынадай редакцияда жазылсын:

      «2. Уәкiлеттi орган мен оның аумақтық органдары, олардың лауазымды адамдары осы баптың 2-1-тармағында көрсетілген өнімді қоспағанда, өнiмге қатысты мемлекеттiк бақылауды оның өткiзілу сатысында жүзеге асырады.»;

      мынадай мазмұндағы 2-1-тармақпен толықтырылсын:

      «2-1. Тұтынушылардың құқықтарын қорғау жөніндегі уәкілетті орган және оның аумақтық органдары, олардың лауазымды адамдары тұтынушыларға өткізілетін өнімдерге қатысты мемлекеттік бақылауды олардың өткізілу сатысында жүзеге асырады.».

      45. «Қазақстан Республикасында мүгедектерді әлеуметтік қорғау туралы» 2005 жылғы 13 сәуірдегі Қазақстан Республикасының Заңына (Қазақстан Республикасы Парламентінің Жаршысы, 2005 ж., № 7-8, 18-құжат; 2006 ж., № 15, 92-құжат; 2007 ж., № 2, 18-құжат; № 20, 152-құжат; № 24, 178-құжат; 2009 ж., № 18, 84-құжат; № 24, 122-құжат; 2010 ж., № 5, 23-құжат; 2011 ж., № 1, 2-құжат; № 11, 102-құжат; 2012 ж., № 15, 97-құжат; 2013 ж., № 9, 51-құжат; № 14, 75-құжат; № 21-22, 115-құжат):

      7-баптың 1-тармағының 1-1) тармақшасы алып тасталсын.

      46. «Жеке кәсiпкерлiк туралы» 2006 жылғы 31 қаңтардағы Қазақстан Республикасының Заңына (Қазақстан Республикасы Парламентінің Жаршысы, 2006 ж., № 3, 21-құжат; № 16, 99-құжат; № 23, 141-құжат; 2007 ж., № 2, 18-құжат; № 3, 20-құжат; № 17, 136-құжат; 2008 ж., № 13-14, 57, 58-құжаттар; № 15-16, 60-құжат; № 23, 114-құжат; № 24, 128, 129-құжаттар; 2009 ж., № 2-3, 18, 21-құжаттар; № 9-10, 47, 48-құжаттар; № 11-12, 54-құжат; № 15-16, 74, 77-құжаттар; № 17, 82-құжат; № 18, 84, 86-құжаттар; № 19, 88-құжат; № 23, 97-құжат; № 24, 125, 134-құжаттар; 2010 ж., № 5, 23-құжат; № 7, 29-құжат; № 15, 71-құжат; № 22, 128-құжат; № 24, 149-құжат; 2011 ж., № 1, 2-құжат; № 2, 26-құжат; № 6, 49-құжат; № 11, 102-құжат; 2012 ж., № 15, 97-құжат; № 20, 121-құжат; № 21-22, 124-құжат; 2013 ж., № 1, 3-құжат; № 5-6, 30-құжат; № 14, 75-құжат; № 15, 81-құжат; № 21-22, 115-құжат; 2014 ж., № 1, 4-құжат; № 4-5, 24-құжат; № 10, 52-құжат; 2014 жылғы 9 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы; 2014 жылғы 12 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне әкімшілік құқық бұзушылық туралы заңнама мәселелері бойынша өзгерістер мен толықтырулар енгізу туралы» 2014 жылғы 5 шілдедегі Қазақстан Республикасының Заңы):

      1) 1-бапта:

      13) тармақша мынадай редакцияда жазылсын:

      «13) кәсіпкерлік жөніндегі уәкілетті орган – жеке кәсіпкерлікті дамыту және қолдау саласында басшылықты жасауды және салааралық үйлестіруді жүзеге асыратын мемлекеттік орган;»;

      мынадай мазмұндағы 18), 19), 20), 21) және 22) тармақшалармен толықтырылсын:

      «18) реттеуші құралдар – жеке кәсіпкерлік субъектілеріне қатысты ықпал ету тәсілдері, оның ішінде «Рұқсаттар және хабарламалар туралы» Қазақстан Республикасының Заңына сәйкес айқындалатын рұқсаттар мен хабарламалар; «Қазақстан Республикасындағы мемлекеттік бақылау және қадағалау туралы» Қазақстан Республикасының Заңына сәйкес мемлекеттік бақылау және қадағалау жүзеге асырылатын жеке кәсіпкерлік субъектілері қызметінің салалары; Қазақстан Республикасының заңнамасында көзделген ақпараттық құралдар;

      19) ақпараттық құралдар – Қазақстан Республикасы заңнамасының талаптарына сәйкес осы заңда белгіленген жеке кәсіпкерлік субъектілерінің мемлекеттік органдарға немесе өзге де тұлғаларға ақпаратты ұсыну тетіктері;

      20) реттеушілік әсерді талдау – мемлекеттік реттеу мақсаттарына кейін қол жеткізуді бағалауға мүмкіндік беретін, енгізілетін реттеуші құрал және соған байланысты талаптардың пайдасы мен шығындарын салыстырудың талдамалық рәсімі;

      21) реттеуші мемлекеттік органдар – реттеуші құрал енгізілген немесе енгізу жоспарланған жеке салада немесе мемлекеттік басқару саласында басшылықты жүзеге асыратын мемлекеттік органдар;

      22) реттеуді қатаңдату – реттеуші құралдарды енгізуге немесе пайдалануға байланысты жеке кәсіпкерлік субъектілеріне қосымша талаптар, міндеттер немесе өзге де жүктемені арттыруды белгілеу.»;

      2) 5-бап мынадай редакцияда жазылсын:

      «5-бап. Жеке кәсіпкерлік субъектілеріне қатысты реттеуші

              құралдарды немесе реттеуді қатаңдатуды енгізуді

              көздейтін нормативтік құқықтық актілердi әзірлеу және

              қабылдау ерекшеліктерi

      1. Егер реттеуші мемлекеттік органдар жеке кәсіпкерлік субъектілеріне қатысты жаңа реттеуші құралды енгізуді немесе реттеуді қатаңдатуды жоспарлаған жағдайда, реттеуші мемлекеттік органдар кәсіпкерлік жөніндегі уәкілетті орган айқындаған тәртіппен реттеушілік әсерді талдау рәсімін алдын ала жүргізуге тиіс.

      Осы тармақтың күші Қазақстан Республикасы Ұлттық Банкіне қолданылмайды.

      2. Реттеуші құралдар мынадай түрде енгізіледі немесе жүзеге асырылады:

      1) рұқсат беру немесе хабарлама жасау тәртібі «Рұқсаттар және хабарламалар туралы» Қазақстан Республикасы Заңының 1, 2 және 3-қосымшаларында көзделген рұқсаттар немесе хабарламалар тізбесіне тиісті рұқсатты немесе хабарламаны енгізу арқылы ғана енгізіледі;

      2) мемлекеттік бақылау және қадағалау «Қазақстан Республикасындағы мемлекеттік бақылау және қадағалау туралы» Қазақстан Республикасының Заңына қосымшада көзделген жеке кәсіпкерлік субъектілерінің қызмет салаларында ғана жүзеге асырылады;

      3) ақпараттық құралдар Қазақстан Республикасының заңдарымен, Қазақстан Республикасы Президентінің жарлықтарымен, Қазақстан Республикасы Үкіметінің қаулыларымен, Қазақстан Республикасы Ұлттық Банкінің және Қазақстан Республикасының орталық мемлекеттік органдарының нормативтік құқықтық актілерімен ғана енгізіледі.

      3. Реттеушілік әсерді талдауға:

      1) реттеуші құралдарды және оған байланысты талаптарды енгізуді немесе реттеуді қатаңдатуды көздейтін мемлекеттік жоспарлау жүйесі құжаттарының жобалары;

      2) реттеуші құралдарды және соған байланысты талаптарды енгізуді немесе реттеуді қатаңдатуды көздейтін Қазақстан Республикасы заңдары жобаларының тұжырымдамалары;

      3) реттеуші құралдарды және соған байланысты талаптарды енгізуді немесе реттеуді қатаңдатуды көздейтін Қазақстан Республикасы заңдарының жобалары;

      4) «Рұқсаттар және хабарламалар туралы» Қазақстан Республикасы Заңы 10-бабының 2), 4) және 6) тармақшаларында көзделген Қазақстан Республикасы Үкіметі қаулыларының жобалары;

      5) ақпараттық құралдарды енгізуді немесе реттеуді қатаңдатуды көздейтін Қазақстан Республикасы Үкіметі қаулыларының жобалары;

      6) Кеден одағының реттеуші құралды және оған байланысты талаптарды енгізуді немесе реттеуді қатаңдатуды көздейтін техникалық регламенттер жобалары;

      7) мәслихаттардың реттеуші құралды және оған байланысты талаптарды енгізуді немесе реттеуді қатаңдатуды көздейтін, әкімдіктер әзірлейтін шешімдерінің жобалары жатады.»;

      3) мынадай мазмұндағы 5-1-баппен толықтырылсын:

      «5-1 бап. Реттеушілік әсерді талдау

      1. Реттеушілік әсерді талдаудың мақсаты айқындалған мақсаттарға жету немесе айқындалған проблемаларды шешу үшін реттеудің баламалы тәсілдерін бағалау арқылы нақты реттеуші құралдарды пайдалану бөлігінде мемлекеттік саясаттың пәрменділігі мен тиімділігін арттыру болып табылады.

      2. Реттеушілік әсерді талдау реттеуші құрал енгізілгенге дейін және енгізілгеннен кейін жүргізіледі.

      3. Реттеушілік әсерді талдаудың нәтижелері бойынша реттеуші құралды қолдану тиімділігіне байланысты реттеуші құралдың күші жойылуы мүмкін немесе өзгеше қайта қаралуы мүмкін.

      Реттеуші құрал енгізілген кезде мәлімделген кәсіпкерлік қызметті мемлекеттік реттеу мақсаттарына қол жеткізілмеген жағдайда, оның күші жойылуға тиіс.

      4. Реттеушілік әсерді талдауды осы заңның 5-бабының 3-тармағында көзделген өздері әзірлейтін құжаттар, жобаларға қатысты реттеуші мемлекеттік органдар, сондай-ақ кәсіпкерлік жөніндегі уәкілетті орган, Қазақстан Республикасының Ұлттық кәсіпкерлер палатасы және кәсіпкерлік жөніндегі уәкілетті орган бекітетін қағидаларға сәйкес басқа да өзге мүдделі адамдар жүргізеді.

      5. Реттеушілік әсерді талдауды жүргізу жаңа реттеуші құралды енгізудің міндетті шарты болып табылады.

      6. Қолданыстағы реттеуші құралдарға қатысты реттеушілік әсерді талдауды кәсіпкерлік жөніндегі уәкілетті орган бекіткен қағидаларға сәйкес қолданыстағы құжаттарды қайта қарау тәртібі мен реттеуші мемлекеттік органдар жүргізеді.

      7. Кәсіпкерлік жөніндегі уәкілетті орган:

      1) реттеушілік әсерді талдаудың нәтижелерін қарайды және реттеуші мемлекеттік органдардың белгіленген рәсімдерді сақтауы туралы қорытынды береді;

      2) реттеуші мемлекеттік органдар жүргізген реттеушілік әсерді талдаудың қорытындыларымен келіспеген жағдайда, реттеушілік әсерге баламалы талдау жүргізеді.

      8. Реттеуші мемлекеттік орган жүргізген реттеушілік әсерді талдаудың, кәсіпкерлік жөніндегі уәкілетті орган және (немесе) өзге де мүдделі тұлғалар жүргізген реттеушілік әсерге баламалы талдаудың нәтижелері жалпыға бірдей қолжетімді интернет-ресурстарда орналастырылады.»;

      4) 6-баптың 6-тармағының 6) тармақшасы алып тасталсын;

      5) 15-бап мынадай мазмұндағы 21-4), 21-5), 21-6), 21-7), 21-8) және 21-9) тармақшалармен толықтырылсын:

      «21-4) реттеуші құралдардың реттеушілік әсерін талдауды жүргізу және пайдалану қағидаларын, сондай-ақ Қазақстан Республикасында кәсіпкерлік қызметті реттеудің жай-күйі туралы жылдық есепті әзірлеу және бекіту қағидаларын әзірлейді және бекітеді;

      21-5) реттеушілік әсерді талдауды жүзеге асыру мәселелері бойынша реттеуші мемлекеттік органдарға әдістемелік көмек көрсетеді және қызметін үйлестіреді;

      21-6) реттеуші мемлекеттік органдардың реттеушілік әсерді талдау жөніндегі жұмысының жай-күйі туралы есептерін қарайды;

      21-7) реттеушілік әсерді талдауды енгізу және жүзеге асыру мәселелері бойынша мемлекеттік қызметшілерді және өзге де тұлғаларды оқытуды ұйымдастырады;

      21-8) реттеушілік әсердің баламалы талдауын жүргізеді;

      21-9) Қазақстан Республикасында кәсіпкерлік қызметті реттеудің жай-күйі туралы жылдық есептің жобасын әзірлейді;»;

      6) мынадай мазмұндағы 17-1-баппен толықтырылсын:

      «17-1-бап. Реттеуші мемлекеттік органдардың құзыреті

      Реттеуші мемлекеттік органдар:

      1) осы Заңның 5-бабы 3-тармағында көзделген өздері әзірлейтін құжаттарға қатысты реттеушілік әсерді талдауды кәсіпкерлік жөніндегі уәкілетті орган айқындайтын тәртіппен жүзеге асырады;

      2) кәсіпкерлік жөніндегі уәкілетті органға кәсіпкерлік қызметті реттеудің жай-күйі туралы есептерді дайындайды және ұсынады.»;

      26-баптың 1-тармағы мынадай редакцияда жазылсын:

      «1. Орталық мемлекеттiк және жергiлiктi атқарушы органдардың жанындағы сарапшылық кеңестерге Қазақстан Республикасы Ұлттық кәсіпкерлер палатасының, жеке кәсiпкерлiк субъектiлерiнiң аккредиттелген бiрлестiктерiнiң, аккредиттелген коммерциялық емес ұйымдардың, мемлекеттiк органдардың өкiлдерi кiредi.»;

      8) 29-бап мынадай редакцияда жазылсын:

      «29-бап. Жеке кәсіпкерлікті мемлекеттік реттеудің мақсаттары

               мен шектері

      1. Жеке кәсіпкерлікті мемлекеттік реттеудің мақсаттары жеке кәсіпкерлік субъектісі өндіретін және өткізетін өнімнің адамдар өмірі мен денсаулығына қауіпсіздігін, олардың мүліктік мүдделерін қорғауды, қоршаған ортаға қауіпсіздігін, Қазақстан Республикасының ұлттық қауіпсіздігін қамтамасыз ету, мемлекеттің мүліктік мүдделерін қорғау болып табылады.

      2. Жеке кәсіпкерлікті мемлекеттік реттеу жеке кәсіпкерлік субъектілерінің орындауы үшін міндетті талаптарды белгілеу арқылы, соның ішінде реттеуші құралдарды пайдалана отырып, мына деңгейде жүзеге асырылады:

      Қазақстан Республикасының заңдары;

      Қазақстан Республикасы Президентінің жарлықтары;

      Қазақстан Республикасы Үкіметінің қаулылары;

      Қазақстан Республикасы министрлерінің және өзге де орталық мемлекеттік органдар басшыларының нормативтік құқықтық бұйрықтары;

      Қазақстан Республикасы Ұлттық Банкінің нормативтік құқықтық актілері;

      жергілікті өкілді органдардың шешімдері.

      Реттеуші құралдарды енгізу осы Заңның 5-бабының 2-тармағына сәйкес жүзеге асырылады.

      3. Осы Заңның мақсаттары үшін:

      1) осы баптың 2-тармағында көрсетілген Қазақстан Республикасының нормативтік құқықтық актілерінде жеке кәсіпкерлік субъектілерінің үшінші тұлғаларға, оның ішінде таңбалау, декларациялау, міндетті нұсқаулықтар, қызмет көрсету қағидалары бөлігінде ақпаратты, тұтынушыларға жеке кәсіпкерлік туралы ұсыну үшін міндетті өзге де ақпаратты, Қазақстан Республикасының заңнамасында көзделген жағдайларда үшінші тұлғаларға ұсыну үшін міндетті жеке кәсіпкерлік субъектілері туралы өзге де ақпаратты ұсыну талаптарын белгілеу;

      2) салық, статистикалық және өзге де есептілікті қоса алғанда, Қазақстан Республикасының заңнамасында көзделген мемлекеттік органдарға тұрақты негізде міндетті есептілікті ұсыну;

      3) жеке кәсіпкерлік субъектілерінің мемлекеттік органдарға ақпаратты, оның ішінде Қазақстан Республикасының заңнамасында көзделген жағдайларда қызметті немесе іс-әрекетті жүзеге асыруды бастауға, жүзеге асыруға немесе тоқтатуға байланысты мемлекеттік органдарға ұсынатын мәліметтер, үзінді көшірмелер, декларациялар, хабарламалар, өзге де толтырылатын жеке кәсіпкерлік субъектілерінің құжаттар нысаны арқылы ұсынуы ақпараттық құралдар болып танылады.»;

      9) 33-бапта:

      тақырыбы мынадай редакцияда жазылсын:

      «33-бап. Жеке кәсіпкерлік субъектілерінің қызметін мемлекеттік

               бақылау және қадағалау»;

      2-тармақтың 2) тармақшасы мынадай редакцияда жазылсын:

      «2) ұйымдастыру және жүргізу тәртібі Қазақстан Республикасының заңдарында айқындалатын алдын алу-профилактикалық сипаттағы бақылау және қадағалаудың өзге де нысандарында жүзеге асырылады.»;

      3-тармақ алып тасталсын.

      47. «Ақпараттандыру туралы» 2007 жылғы 11 қаңтардағы Қазақстан Республикасының Заңына (Қазақстан Республикасы Парламентінің Жаршысы, 2007 ж., № 2, 13-құжат; 2009 ж., № 15-16, 74-құжат; № 18, 84-құжат; 2010 ж., № 5, 23-құжат; № 17-18, 111-құжат; 2011 ж., № 1, 2-құжат; № 11, 102-құжат; № 15, 118-құжат; 2012 ж., № 2, 13-құжат; № 8, 64-құжат; № 14, 95-құжат; № 15, 97-құжат; 2013 ж., № 5-6, 30-құжат; № 7, 36-құжат; № 14, 75-құжат; 2014 ж., № 1, 4-құжат):

      6-баптың 18) тармақшасы алып тасталсын.

      48. «Жеке және заңды тұлғалардың өтiнiштерiн қарау тәртiбi туралы» 2007 жылғы 12 қаңтардағы Қазақстан Республикасының Заңына (Қазақстан Республикасы Парламентінің Жаршысы, 2007 ж., № 2, 17-құжат; 2011 ж., № 3, 32-құжат; № 14, 117-құжат; 2013 ж., № 5-6, 30-құжат; № 14, 72-құжат; 2014 жылғы 9 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы):

      6-баптың 2-тармағы мынадай редакцияда жазылсын:

      «2. Жеке тұлғаның (шетел азаматтарын қоспағанда) өтiнiшiнде оның тегi, аты, ЖСН, сондай-ақ қалауы бойынша әкесiнiң аты, почталық мекенжайы, заңды тұлғаның өтiнiшiнде - оның атауы, почталық мекенжайы, шығыс нөмiрi мен күнi, сонымен қатар БСН көрсетiледi. Өтiнiшке арыз иесi қол қоюы не ол электрондық цифрлық қолтаңбамен куәландырылуға тиiс.

      Шағым жасалған кезде iс-әрекетiне шағым жасалып отырған субъектiнiң атауы немесе лауазымды адамдардың лауазымы, тегi және аты-жөнi, өтiнiш жасау себептерi мен талаптары көрсетiледi.».

      49. «Ойын бизнесі туралы» 2007 жылғы 12 қаңтардағы Қазақстан Республикасының Заңына (Қазақстан Республикасы Парламентінің Жаршысы, 2007 ж., № 2, 15-құжат; 2009 ж., № 9-10, 48-құжат; № 18, 84-құжат; № 19, 88-құжат; 2010 ж., № 5, 23-құжат; № 17-18, 111-құжат; № 22, 132-құжат; 2011 ж., № 1, 2-құжат; № 11, 102-құжат; № 19, 145-құжат; 2012 ж., № 15, 97-құжат; 2014 ж., № 1, 4, 9-құжаттар; № 10, 52-құжат; № 11, 63-құжат):

      8-баптың 1-тармағының 7) тармақшасы алып тасталсын.

      50. «Бухгалтерлiк есеп пен қаржылық есептiлiк туралы» 2007 жылғы 28 ақпандағы Қазақстан Республикасының Заңына (Қазақстан Республикасы Парламентінің Жаршысы, 2007 ж., № 4, 32-құжат; 2008 ж., № 17-18, 72-құжат, № 21, 97-құжат; № 23, 114-құжат; 2009 ж., № 18, 84-құжат; 2010 ж., № 5, 23-құжат; № 15, 71-құжат; 2011 ж, № 1, 2-құжат; № 11, 102-құжат; № 14, 117-құжат; № 24, 196-құжат; 2012 ж., № 2, 15-құжат; № 13, 91-құжат; № 15, 97-құжат; № 20, 121-құжат; № 23-24, 125-құжат; 2014 ж., № 1, 4-құжат; № 10, 52-құжат; № 11, 61-құжат):

      20-бапта:

      1-1-тармақ мынадай мазмұндағы 3-1) тармақшамен толықтырылсын:

      «3-1) жария мүдделі ұйымдардың (қаржы ұйымдарынан басқа) жариялауы үшін жылдық қаржылық есептілік тізбесін және нысандарын бекітеді;».

      5-тармақтың 21) тармақшасы алып тасталсын.

      51. «Мақта саласын дамыту туралы» 2007 жылғы 21 шiлдедегi Қазақстан Республикасының Заңына (Қазақстан Республикасы Парламентінің Жаршысы, 2007 ж., № 16, 130-құжат; 2009 ж., № 18, 84-құжат; № 24, 129-құжат; 2010 ж., № 5, 23-құжат; № 15, 71-құжат; 2011 ж., № 1, 2-құжат; № 11, 102-құжат; № 12, 111-құжат; 2012 ж., № 15, 97-құжат; № 21-22, 124-құжат; 2013 ж., № 9, 51-құжат; 2014 ж., № 4-5, 24-құжат):

      7-баптың 21) тармақшасы алып тасталсын.

      52. «Экспорттық бақылау туралы» 2007 жылғы 21 шілдедегі Қазақстан Республикасының Заңына (Қазақстан Республикасы Парламентінің Жаршысы, 2007 ж., № 16, 132-құжат; 2009 ж., № 18, 84-құжат; 2010 ж., № 5, 23-құжат; № 15, 71-құжат; 2011 ж., № 1, 2-құжат; № 11, 102-құжат; 2012 ж., № 15, 97-құжат; 2014 ж., № 1, 4-құжат; № 10, 52-құжат):

      6-баптың 12) тармақшасы алып тасталсын.

      53. «Тамақ өнімдерінің қауіпсіздігі туралы» 2007 жылғы 21 шілдедегі Қазақстан Республикасының Заңына (Қазақстан Республикасы Парламентінің Жаршысы, 2007 ж., № 17, 133-құжат; 2009 ж., № 18, 86-құжат; 2011 ж.; № 1, 2, 7-құжаттар; № 11, 102-құжат; № 12, 111-құжат; 2012 ж., № 2, 16-құжат; 2013 ж., № 14, 75-құжат; 2014 ж., № 1, 4-құжат):

      1) 6-бапта:

      2-тармақ мынадай мазмұндағы 14-1) және 14-2) тармақшалармен толықтырылсын:

      «14-1) тамақ өнімдеріне олардың қауіпсіздігін айқындау жөнінде санитариялық-эпидемиологиялық сараптама жүргізу тәртібін бекіту;

      14-2) тамаққа биологиялық активті қоспалардың қауіпсіздігін ғылыми негізделген растау жөнінде жұмыстар жүргізу;»;

      4-тармақ мынадай редакцияда жазылсын:

      «4. Тұтынушылардың құқықтарын қорғау жөніндегі уәкілетті орган ветеринариялық-санитариялық бақылануға және қадағалануға тиісті рәсімдерді қоспағанда, тамақ өнімдерінің өткізілу сатысында олардың қауіпсіздігі саласындағы техникалық регламенттердің талаптарына тамақ өнімдерінің сәйкестігін бақылауды және қадағалауды, сондай-ақ осы Заңда, Қазақстан Республикасының өзге де заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де өкілеттіктерді жүзеге асырады.»;

      3) 7-бап алып тасталсын.

      54. «Ойыншықтардың қауіпсіздігі туралы» 2007 жылғы 21 шілдедегі Қазақстан Республикасының Заңына (Қазақстан Республикасы Парламентінің Жаршысы, 2007 ж., № 17, 138-құжат; 2009 ж., № 18, 84-құжат; 2011 ж., № 1, 2-құжат; № 11, 102-құжат; № 12, 111-құжат; 2013 ж., № 9, 51-құжат):

      5-бапта:

      1-тармақтың бірінші абзацы мынадай редакцияда жазылсын:

      «1. Халықтың санитариялық-эпидемиологиялық салауаттылығы саласындағы уәкілетті органның құзыретіне:»;

      2-тармақтың бірінші абзацы мынадай редакцияда жазылсын:

      «2. Тұтынушылардың құқықтарын қорғау жөніндегі уәкілетті органның құзыретіне:».

      55. «Химиялық өнімнің қауіпсіздігі туралы» 2007 жылғы 21 шілдедегі Қазақстан Республикасының Заңына (Қазақстан Республикасы Парламентінің Жаршысы, 2007 ж., № 17, 134-құжат; 2009 ж., № 18, 84-құжат; 2010 ж., № 5, 23-құжат; 2011 ж., № 1, 2-құжат; № 11, 102-құжат; 2012 ж., № 15, 97-құжат; 2013 ж., № 14, 75-құжат; 2014 ж., № 1, 4-құжат; № 10, 52-құжат; 2014 жылғы 15 сәуірде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне азаматтық қорғау мәселелері бойынша өзгерістер мен толықтырулар енгізу туралы» 2014 жылғы 11 сәуірдегі Қазақстан Республикасының Заңы):

      6-баптың 1-тармағы мынадай мазмұндағы 10) тармақшамен толықтырылсын:

      «10) тұтынушылардың құқықтарын қорғау жөніндегі уәкілетті орган.»;

      56. «Мемлекеттік сатып алу туралы» 2007 жылғы 21 шілдедегі Қазақстан Республикасының Заңына (Қазақстан Республикасы Парламентінің Жаршысы, 2007 ж., № 17, 135-құжат; 2008 ж., № 13-14, 58-құжат; № 20, 87-құжат; № 21, 97-құжат; № 24, 128-құжат; 2009 ж., № 2-3, 21-құжат; № 9-10, 47, 49-құжаттар; № 15-16, 74-құжат; № 17, 78, 82-құжаттар; № 24, 129, 133-құжаттар; 2010 ж., № 5, 23-құжат; № 7, 28, 29-құжаттар; № 15, 71-құжат; № 17-18, 108-құжат; № 24, 146-құжат; 2011 ж., № 2, 26-құжат; № 4, 37-құжат; № 6, 49-құжат; № 11, 102-құжат; № 13, 115-құжат; № 20, 151-құжат; № 21, 161, 171-құжаттар; 2012 ж., № 2, 11-құжат; № 3, 22-құжат; № 6, 43-құжат; № 8, 64-құжат; № 12, 83-құжат; № 13, 91-құжат; № 14, 92, 94-құжаттар; № 15, 97-құжат; № 23-24, 125-құжат; 2013 ж., № 1, 2-құжат; № 10-11, 56-құжат; № 14, 75-құжат; № 15, 76-құжат; 2014 ж., № 1, 4, 6, 9-құжаттар; № 4-5, 24-құжат; № 10, 52-құжат; 2014 жылғы 9 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      1) 8-баптың 7-тармағы мынадай редакцияда жазылсын:

      «7. Осы баптың 2 және 3-тармақтарында белгіленген біліктілік талаптары әлеуетті өнім беруші жүргізілетін мемлекеттік сатып алудың нысанасы болып табылатын жұмыстарды орындау бойынша қосалқы мердігер не қызмет көрсетулер бойынша бірлескен орындаушы ретінде тартуды көздейтін жеке және заңды тұлғаларға да қолданылады.

      Жұмыстардың не көрсетілетін қызметтердің қосалқы мердігерлерін (бірлескен орындаушыларын) тартуды көздейтін әлеуетті өнім беруші мемлекеттік сатып алуда көзделген жұмысты не көрсетілетін қызметті жүзеге асыруға тартылатын қосалқы мердігерлердің (бірлескен орындаушылардың) құқығын растайтын рұқсат беру құжаттарын мемлекеттік сатып алуды ұйымдастырушыға ұсынуға тиіс. Жұмыстардың не көрсетілетін қызметтердің жекелеген түрлерін орындау үшін қосалқы мердігерлерді (бірлескен орындаушыларды) тартқан жағдайда, олар орындайтын жұмыстар, көрсетілетін қызметтер түрлеріне рұқсат беру құжаттары беріледі.

      Қосалқы мердігерлерге (бірлескен орындаушыларға) жұмыстарды орындау не қызметтерді көрсету үшін берілуі мүмкін жұмыстар мен көрсетілетін қызметтердің шекті көлемі электрондық мемлекеттік сатып алуды өткізу қағидаларында белгіленеді.»;

      2) 26-1-баптың 5-тармағы мынадай редакцияда жазылсын:

      «5. Конкурсқа қатысуға рұқсат беру туралы хаттамада белгіленген күні мен уақытта мемлекеттік сатып алу веб-порталы бас тартылмаған конкурстық баға ұсыныстарын оларға конкурсқа қатысуға рұқсат беру туралы хаттамада көрсетілген тиісті салыстырмалы критерийлер мәнін қолдану арқылы автоматты түрде бағалайды және конкурсқа әрбір қатысушының шартты бағасын есептейді.

      Мемлекеттік сатып алу веб-порталы конкурсқа қатысушылардың шартты бағаларын автоматты түрде салыстырады және ең төменгі шартты баға негiзiнде конкурс жеңiмпазын айқындайды.

      Конкурстық баға ұсыныстарының шартты бағалары тең болған кезде конкурс нысанасы болып табылатын сатып алынатын тауарлар, жұмыстар, көрсетілетін қызметтер, оның ішінде тауарлардың, жұмыстардың, көрсетілетін қызметтердің ұқсас түрлері бойынша нарықта мол жұмыс тәжірибесі бар әлеуетті өнім беруші жеңімпаз деп танылады. Шартты бағалары тең бірнеше әлеуетті өнім берушінің жұмыс тәжірибесі тең болған кезде конкурстық баға ұсынысы басқа әлеуетті өнім берушілердің конкурстық баға ұсыныстарынан бұрынырақ келіп түскен әлеуетті өнім беруші жеңімпаз деп танылады.»;

      3) 37-бап мынадай мазмұндағы 4-1-тармақпен толықтырылсын:

      «4-1. Мемлекеттік сатып алу туралы шарт тапсырыс берушінің өнім берушіге жер учаскесін құрылыс жұмыстарын орындауды уақтылы бастауды, оларды қалыпты жүргізуді және мерзімінде аяқтауды, сондай-ақ электр-, сумен жабдықтауды уақытша қосу үшін техникалық жағдайларды қамтамасыз ететін жағдайда беру міндеттілігін көздеуге тиіс.».

      57. «Білім туралы» 2007 жылғы 27 шілдедегі Қазақстан Республикасының Заңына (Қазақстан Республикасы Парламентінің Жаршысы, 2007 ж., № 20, 151-құжат; 2008 ж., № 23, 124-құжат; 2009 ж., № 18, 84-құжат; 2010 ж., № 5, 23-құжат; № 24, 149-құжат; 2011 ж., № 1, 2-құжат; № 2, 21-құжат; № 5, 43-құжат; № 11, 102-құжат; № 12, 111-құжат; № 16, 128-құжат; № 18, 142-құжат; 2012 ж., № 2, 11-құжат; № 4, 32-құжат; № 15, 97-құжат; 2013 ж., № 2, 7-құжат; № 7, 34-құжат; № 9, 51-құжат; № 14, 72, 75-құжаттар; № 15, 81-құжат; 2014 ж., № 1, 4, 6-құжаттар; № 3, 21-құжат; № 10, 52-құжат):

      5-баптың 45) тармақшасы алып тасталсын.

      58. «Сәйкестікті бағалау саласындағы аккредиттеу туралы» 2008 жылғы 5 шілдедегі Қазақстан Республикасының Заңына (Қазақстан Республикасы Парламентінің Жаршысы, 2008 ж., № 15-16, 59-құжат; 2009 ж., № 15-16, 74-құжат; № 18, 84-құжат; 2010 ж., № 5, 23-құжат; 2011 ж., № 1, 2-құжат; № 11, 102-құжат; 2012 ж., № 14, 92, 95-құжаттар; № 15, 97-құжат; 2014 ж., № 1, 4-құжат; № 10, 52-құжат):

      6-баптың 4) тармақшасы алып тасталсын.

      59. «Арнаулы әлеуметтік қызметтер туралы» 2008 жылғы 29 желтоқсандағы Қазақстан Республикасының Заңына (Қазақстан Республикасы Парламентiнiң Жаршысы, 2008 ж., № 24, 127-құжат; 2009 ж., № 18, 84-құжат; 2010 ж., № 5, 23-құжат; 2011 ж., № 1, 2-құжат; № 11, 102-құжат; № 12, 111-құжат; 2012 ж., № 5, 35-құжат; № 8, 64-құжат; № 15, 97-құжат; 2013 ж., № 14, 72-құжат; 2014 ж., № 1, 4-құжат; № 3, 21-құжат; 2014 жылғы 12 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне әкімшілік құқық бұзушылық туралы заңнама мәселелері бойынша өзгерістер мен толықтырулар енгізу туралы» 2014 жылғы 5 шілдедегі Қазақстан Республикасының Заңы):

      8-баптың 6) тармақшасы алып тасталсын.

      60. «Тауар биржалары туралы» 2009 жылғы 4 мамырдағы Қазақстан Республикасының Заңына (Қазақстан Республикасы Парламентінің Жаршысы, 2009 ж., № 9-10, 46-құжат; № 18, 84-құжат; № 19, 88-құжат; 2010 ж., № 5, 23-құжат; 2011 ж., № 1, 2-құжат; № 11, 102-құжат; № 12, 111-құжат; 2012 ж., № 10, 77-құжат; № 15, 97-құжат; 2013 ж., № 4, 21-құжат; № 14, 75-құжат; 2014 ж., № 1, 4, 9-құжаттар; № 10, 52-құжат; № 11, 61-құжат):

      4-баптың 3-1) тармақшасы алып тасталсын.

      61. «Тұтынушылардың құқықтарын қорғау туралы» 2010 жылғы 4 мамырдағы Қазақстан Республикасының Заңына (Қазақстан Республикасы Парламентінің Жаршысы, 2010 ж., № 9, 43-құжат; 2011 ж., № 11, 102-құжат; 2014 ж., № 1, 4-құжат):

      30-баптың 1-тармағы мынадай редакцияда жазылсын:

      «1. Мыналарды:

      1) дәрілік заттарды, медициналық мақсаттағы бұйымдарды;

      2) іш киімді;

      3) шұлық-ұйық бұйымдарын;

      4) жануарлар мен өсімдіктерді;

      5) метрлеп сатылатын тауарлар, атап айтқанда, барлық түрдегі талшықтардан жасалған маталар, тоқыма және перделік жайма, жасанды тері, кілем бұйымдары, маталық емес материалдар, ленталар, шілтер, таспа, сымдар, баулар, кабельдер, линолеум, багет, пленка, клеенканы қоспағанда, егер тиісті сападағы азық-түлік емес тауар пайдалануда болмаса, оның тауарлық түрі, тұтынушылық қасиеттері, пломбалары, заттаңбалары, сондай-ақ тауарды иелену фактісін растайтын құжат, егер шартта бұдан да ұзақ мерзім белгіленбесе, тауар сатып алынған күннен бастап күнтізбелік он төрт күн ішінде сақталса, сатушы (дайындаушы) оны айырбастап беруді немесе қайтарып алуды қамтамасыз етуге міндетті.

      Егер тауарды сатып алу фактісін растайтын құжат жоғалып қалса немесе қандай да бір себептермен тұтынушыға берілмесе, егер тұтынушы тауарды осы сатушыдан (дайындаушыдан) сатып алу фактісін дәлелдесе, онда тауарды айырбастап беру немесе қайтарып алу жүргізілуге тиіс.».

      62. «Жер қойнауы және жер қойнауын пайдалану туралы» 2010 жылғы 24 маусымдағы Қазақстан Республикасының Заңына (Қазақстан Республикасы Парламентінің Жаршысы, 2010 ж., № 12, 60-құжат; 2011 ж., № 1, 2-құжат; № 11, 102-құжат; № 12, 111-құжат; 2012 ж., № 2, 11, 14-құжаттар; № 3, 21-құжат; № 4, 30-құжат; № 6, 46-құжат; № 8, 64-құжат; № 11, 80-құжат; № 15, 97-құжат; № 23-24, 125-құжат; 2013 ж., № 9, 51-құжат; № 14, 75-құжат; № 15, 81-құжат; 2014 ж., № 4-5, 24-құжат; № 10, 52-құжат; 2014 жылғы 15 сәуірде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне азаматтық қорғау мәселелері бойынша өзгерістер мен толықтырулар енгізу туралы» 2014 жылғы 11 сәуірдегі Қазақстан Республикасының Заңы):

      1) 64-баптың 2-тармағының 3) тармақшасы, 65-баптың 2-тармағының 3) тармақшасы және 66-баптың 5-тармағының 3) тармақшасы алып тасталсын;

      2) 95-баптың 2-тармағы мынадай редакцияда жазылсын:

      «2. Бұрын бұрғыланған ұңғыма бақылаудан алынған кезде, мұндай ұңғыманы бақылауға алу үшін өзге әдістерді қолдану мүмкін емес не қалыптасқан жағдайларда тиімсіз болып табылатын қысымды шығаруға арналған тығындау ұңғымасын бұрғылауды қоспағанда, іздеу, барлау, пайдалану ұңғымаларын немесе өзге де ұңғыманы құзыретті органның рұқсатынсыз бұрғылауға тыйым салынады. Бұл ретте жер қойнауын пайдаланушы құзыретті органға мұндай тығындау ұңғымасын бұрғылаудың басталуы туралы осындай тығындау ұңғымасын бұрғылау туралы шешім қабылдауға әсер еткен нақты жағдайлар мен себептерді көрсете отырып, қисынды мерзімде жазбаша хабарлауға міндетті.»;

      3) 109-бап мынадай редакцияда жазылсын:

      «109-бап. Жер қойнауын пайдалану жөніндегі операцияларды

                жүргізу үшін экологиялық негіз

      1. Жобалау құжаттамаларының мемлекеттік экологиялық оң қорытындылары мен экологиялық рұқсат жер қойнауын пайдалану жөніндегі операцияларды жүргізу үшін экологиялық негіз болып табылады.

      2. Жер қойнауын пайдаланушы жоспарланған қызметтің қоршаған ортаға тигізетін әсеріне баға беруді және "Қоршаған ортаны қорғау" деген бөлімді қамтуға тиіс барлық жобалау алдындағы және жобалау құжаттарын мемлекеттік экологиялық сараптамаға ұсынуға міндетті.»;

      4) 115-баптың 3-тармағы мынадай редакцияда жазылсын:

      «3. Жер қойнауын пайдалану жөніндегі операцияларды жүргізу кезінде өнеркәсіптік қауіпсіздік қағидалары мен нормаларының сақталуына мемлекеттік бақылауды азаматтық қорғау саласындағы уәкілетті орган жүзеге асырады.».

      63. «Қазақстан Республикасының әуе кеңістігін пайдалану және авиация қызметі туралы» 2010 жылғы 15 шілдедегі Қазақстан Республикасының Заңына (Қазақстан Республикасы Парламентінің Жаршысы, 2010 ж., № 17-18, 113-құжат; 2011 ж., № 1, 2-құжат; № 5, 43-құжат; № 11, 102-құжат; 2012 ж., № 8, 64-құжат; № 14, 95-құжат; № 15, 97-құжат; 2013 ж., № 14, 72-құжат; № 16, 83-құжат; 2014 ж., № 7, 37-құжат; № 10, 52-құжат; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      14-баптың 1-тармағының 39), 40) және 41) тармақшалары алып тасталсын.

      64. «Биоотын өндірісін және айналымын мемлекеттік реттеу туралы» 2010 жылғы 15 қарашадағы Қазақстан Республикасының Заңына (Қазақстан Республикасы Парламентінің Жаршысы, 2010 ж., № 22, 127-құжат; 2011 ж., № 1, 2-құжат; 2012 ж., № 15, 97-құжат; № 23-24, 125-құжат; 2014 ж., № 1, 4-құжат):

      1) 6-баптың 13) тармақшасы  алып тасталсын;

      2) 7-баптың 8) тармақшасы  алып тасталсын.

      65. «Қазақстан Республикасындағы мемлекеттік бақылау және қадағалау туралы» 2011 жылғы 6 қаңтардағы Қазақстан Республикасының Заңына (Қазақстан Республикасы Парламентінің Жаршысы, 2011 ж., № 1, 1-құжат; № 2, 26-құжат; № 11, 102-құжат; № 15, 120-құжат; 2012 ж., № 1, 5-құжат; № 2, 9, 14-құжаттар; № 3, 21, 25, 27-құжаттар; № 8, 64-құжат; № 10, 77-құжат; № 11, 80-құжат; № 13, 91-құжат; № 14, 92, 95-құжаттар; № 15, 97-құжат; № 20, 121-құжат; № 23-24, 125-құжат; 2013 ж., № 2, 11-құжат; № 10-11, 56-құжат; № 14, 72-құжат; № 16, 83-құжат; № 21-22, 115-құжат; № 23-24, 116-құжат; 2014 ж., № 4-5, 24-құжат; № 7, 37-құжат; № 8, 49-құжат; № 10, 52-құжат; № 11, 61, 67-құжаттар; 2014 жылғы 9 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 3 шілдедегі Қазақстан Республикасының Заңы; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      1) 1-бапта:

      1) тармақша мынадай редакцияда жазылсын:

      «1) бақылау және қадағалау органдары – тексерілетін субъектілер қызметінің осы Заңның 5-бабына сәйкес Қазақстан Республикасының заңнамасында белгіленген талаптарға сәйкестігі нысанасына байқау және тексеру жүргізуді жүзеге асыратын орталық мемлекеттік органдар, олардың ведомстволары және аумақтық бөлімшелері, сондай-ақ жергілікті атқарушы органдар;»;

      мынадай мазмұндағы 1-1) тармақшамен толықтырылсын:

      «1-1) реттеуші мемлекеттік органдар – мемлекеттік бақылау және қадағалау жүзеге асырылатын жеке салада немесе мемлекеттік басқару саласында басшылықты жүзеге асыратын мемлекеттік органдар;»;

      3) және 4) тармақшалар мынадай редакцияда жазылсын:

      «3) мемлекеттік бақылау (бұдан әрі – бақылау) – бақылау және қадағалау органының тексерілетін субъектілер қызметінің Қазақстан Республикасының заңнамасында белгіленген талаптарға сәйкестігі нысанасында тексерілетін субъектілерді тексеру және байқау жөніндегі қызметі, оны жүзеге асыру барысында және нәтижелері бойынша жедел ден қоймастан құқық шектеу сипатындағы шаралар қолданылуы мүмкін;

      4) мемлекеттік қадағалау (бұдан әрі – қадағалау) – бақылау және қадағалау органының тексерілетін субъектілердің Қазақстан Республикасы заңнамасының талаптарын сақтауын тексеру және байқау жөніндегі қызметі, оны жүзеге асыру барысында және нәтижелері бойынша жедел ден қою шаралары қолданылуы мүмкін;»;

      мынадай мазмұндағы 6-1) және 8) тармақшалармен толықтырылсын:

      «6-1) тәуекел дәрежесін бағалау критерийлері – тексерілетін субъектінің тікелей қызметімен, салалық даму ерекшеліктерімен және осы дамуға әсер ететін факторлармен байланысты, тексерілетін субъектілерді әртүрлі тәуекел дәрежесіне жатқызуға мүмкіндік беретін сандық және сапалық көрсеткіштердің жиынтығы;»;

      «8) тексерілетін объектілер – тексерілетін субъектіде кәсіпкерлік қызметті жүзеге асыру мақсатында меншік құқығында немесе өзге де заңды негізде болатын мемлекеттік бақылауға және қадағалауға жататын мүлік.»;

      2) 3-бап мынадай мазмұндағы 6, 7 және 8-тармақтармен толықтырылсын:

      «6. Жеке кәсіпкерлік субъектілеріне қатысты мемлекеттік бақылау және қадағалау осы Заңға қосымшада көзделген жеке кәсіпкерлік субъектілерінің қызметі салаларында ғана жүзеге асырылады.

      7. Осы Заңға қосымшаға жаңа салаларды енгізу үшін реттеуші мемлекеттік органдар «Жеке кәсіпкерлік туралы» Қазақстан Республикасының Заңына сәйкес реттеушілік әсерін талдау рәсімін алдын ала жүргізуге тиіс.

      8. Осы баптың 6 және 7-тармақтарының күші Қазақстан Республикасының Ұлттық Банкіне қолданылмайды.»;

      3) 5-бап мынадай редакцияда жазылсын:

      «5-бап. Тексерілетін субъектілердің (объектілердің) қызметіне

              қойылатын талаптар

      Тексерілетін субъектілердің (объектілердің) қызметіне қойылатын талаптар Қазақстан Республикасының нормативтік құқықтық актілерінде, ал Қазақстан Республикасының заңдарында көзделген жағдайларда, тек қана Қазақстан Республикасының заңдарында, Қазақстан Республикасы Президентінің жарлықтарында және Қазақстан Республикасы Үкіметінің қаулыларында белгіленеді.»;

      4) 10 және 11-бап мынадай редакцияда жазылсын:

      «10-бап. Бақылау және қадағалау нысандары

      1. Тексерілетін субъектілердің қызметін бақылау және қадағалау:

      1) ұйымдастырылу және жүргізілу тәртібі осы Заңда айқындалатын тексерулер;

      2) егер «Салық және бюджетке төленетін басқа да міндетті төлемдер туралы» (Салық кодексі) Қазақстан Республикасының кодексінде және «Қазақстан Республикасының Ұлттық Банкі туралы» Қазақстан Республикасы Заңында өзгеше көзделмесе, ұйымдастырылу және жүргізілу тәртібі осы бапта және Қазақстан Республикасының өзге де заңдарында айқындалатын алдын алу-профилактикалық сипатта болатын бақылаудың және қадағалаудың өзге де нысанында жүзеге асырылады.

      2. Бақылаудың және қадағалаудың өзге де нысандарын жүргізу кезінде:

      1) осы баптың 3-тармағында көзделген жағдайларды қоспағанда, бақылау және қадағалау органдарына бақылау және қадағалау субъектілеріне (объектілеріне) баруға тыйым салынады;

      2) құқықтық статистика және арнайы есепке алу жөніндегі уәкілетті органда тіркеу және тексерілетін субъектіні алдын ала хабарлау талап етілмейді;

      3) бақылаудың және қадағалаудың өзге де нысандарының қорытындылары бойынша олардың түріне қарай, бұзушылық анықталған жағдайда әкімшілік құқық бұзушылық туралы іс қозғамастан, бірақ тексерілетін субъектіге осы бұзушылықты жою тәртібін міндетті түрде түсіндіре отырып, қорытынды құжаттар (анықтама, нұсқама, қорытынды және басқалары) жасалады.

      Осы тармақтың күші «Салық және бюджетке төленетін басқа да міндетті төлемдер туралы» (Салық кодексі) Қазақстан Республикасының кодексіне және «Қазақстан Республикасының Ұлттық Банкі туралы» Қазақстан Республикасының Заңына сәйкес жүзеге асырылатын мемлекеттік бақылаудың өзге де нысандарына қолданылмайды.

      3. Бақылаудың және қадағалаудың өзге де нысандары мынадай жағдайларда:

      Қазақстан Республикасының салық заңнамасында белгіленген;

      Қазақстан Республикасының еңбек заңнамасында белгiленген;

      егер бару «Рұқсаттар және хабарламалар туралы» Қазақстан Республикасының Заңында көзделген жағдайларда өтініш берушінің рұқсатты және (немесе) рұқсатқа қосымшаны бергенге дейін біліктілік немесе рұқсат талаптарына сәйкестігіне тексерумен байланысты болса;»;

      құрылыс-монтаждау жұмыстарының ғимараттар мен құрылыстардың тіреу және қоршау конструкцияларын тұрғызу мен өзгертуге қойылатын талаптарға сәйкес келуіне инспекция жүргізу;

      әлеуметтік маңызы бар азық-түлік тауарларына рұқсат етілген шекті бөлшек сауда бағалары мөлшерінің сақталуын бақылау;

      ішкі істер органдарының Қазақстан Республикасында қару мен оның патрондары айналымы қағидаларын сақтау мәселелері бойынша бақылауды жүзеге асыруы;

      арнаулы әлеуметтік қызметтер көрсету стандарттарын сақтау бойынша бақылауды жүзеге асыру;

      тексерілетін субъектінің өз қызметінің Қазақстан Республикасы заңнамасының талаптарына сәйкестігі туралы қорытындыны (ақпаратты) алуы үшін рұқсат құжаттарын алумен байланысты емес бастамашылық өтініші;

      егер бару «Халық денсаулығы және денсаулық сақтау жүйесі туралы» Қазақстан Республикасының кодексіне сәйкес жүргізілетін өнімдердің қауіпсіздігі мониторингін жүзеге асыру үшін өнімдерді іріктеумен байланысты болса;

      карантиндік объектілердің және аса қауіпті зиянды организмдердің таралу ошақтарын анықтауға аумақтарда тексеру жүргізу;

      егер бару астық қабылдау кәсіпорындарында сақтаудағы астықты, сондай-ақ мемлекеттік ресурстар астығын қабылдау, тиеп жөнелту және сандық-сапалық есебін жүргізу кезінде Қазақстан Республикасының астық нарығы саласындағы заңнамасының талаптарына сәйкес олардың сапасын айқындау үшін сынамаларды іріктеуге байланысты болса бақылау және қадағалау субъектісіне (объектісіне) барумен жүргізіледі.

      4. Қазақстан Республикасының Салық кодексіне сәйкес мемлекеттік бақылаудың өзге де нысандарын жүзеге асыру жағдайларын қоспағанда, барумен бақылаудың және қадағалаудың өзге де нысандарын жүргізу кезінде бақылау және қадағалау органдары құқықтық статистика және арнайы есепке алу жөніндегі органдарды тексерілетін субъектінің орналасқан жері бойынша оларды жүргізгенге дейін хабардар етеді.

      5. Бақылау және қадағалау органдары барумен жүргізілетін бақылаудың және қадағалаудың өзге де нысандарының ведомстволық есебін осы Заңның 14-бабында белгіленген тәртіппен жүргізеді.

      6. Бақылаудың және қадағалаудың өзге де нысандарын талдау нәтижелері іріктемелі тексерулерді жүргізу үшін бақылау және қадағалау субъектілерін (объектілерін) іріктеуге негіз болып табылады.

      11-бап. Реттеуші мемлекеттік органдар мен бақылау және

              қадағалау органдарының құзыреті

      1. Реттеуші мемлекеттік органдар:

      1) мемлекеттік бақылау және қадағалау жүзеге асырылатын тиісті салада (аяда) мемлекеттік бақылау және қадағалау саласындағы мемлекеттік саясатты әзірлейді;

      2) осы Заңның 13-бабының 2 және 3-тармақтарында, 14-бабының 1-тармағында, 15-бабының 1-тармағында көзделген нормативтік құқықтық актілерді, сондай-ақ тексеру жүргізудің жартыжылдық жоспарларын өз құзыреті шегінде бекітеді;

      3) Қазақстан Республикасының заңдарына сәйкес бақылауды және қадағалауды ұйымдастырады;

      4) бақылау және қадағалау тиімділігінің мониторингін жүзеге асырады;

      5) осы Заңда және Қазақстан Республикасының өзге де заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де функцияларды жүзеге асырады.

      2. Бақылау және қадағалау органдары:

      1) тиісті саладағы мемлекеттік бақылау және қадағалау саласындағы мемлекеттік саясатты іске асырады;

      2) осы Заңның 13-бабының 2 және 3-тармақтарында, 14-бабының 1-тармағында, 15-бабының 1-тармағында көзделген нормативтік құқықтық актілерді, сондай-ақ тексеру жүргізудің жартыжылдық жоспарларын өз құзыреті шегінде әзірлейді;

      3) Қазақстан Республикасының заңдарына сәйкес бақылауды және қадағалауды жүргізеді;

      4) бақылау және қадағалау тиімділігінің мониторингін жүргізеді;

      5) бақылауды және қадағалауды жүргізуді жетілдіру жөнінде ұсыныстар енгізеді;

      6) осы Заңда және Қазақстан Республикасының өзге де заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де функцияларды жүзеге асырады.»;

      5) 12-бапта:

      1-тармақтың 1) тармақшасы мынадай редакцияда жазылсын:

      «1) мемлекеттік органның лауазымды адамының тексерілетін субъектіге (объектіге) баруы;»;

      3-тармақ мынадай мазмұндағы 8-1) тармақшамен толықтырылсын:

      «8-1) балықтардың кәсіпшілік мөлшерімен белгіленген жануарлар дүниесін пайдалануға рұқсаттар талаптарының, балық аулау құралдарының көлемдері мен түрлерінің және тәсілдерінің, жануарлар дүниесін пайдалануға, кездейсоқ аулауға шектеулер мен тыйымдардың, сондай-ақ балық ресурстарын және басқа да су жануарларын қайта аулау есебінің журналын жүргізудің сақталуына;»;

      2), 9), 10) және 11) тармақшалар мынадай редакцияда жазылсын:

      «2) халықаралық шарттарға сәйкес айқындалатын жеткізу орындарында, кедендік ресімдеу аяқталатын жерлерде және (немесе) Кеден одағының кедендік шекарасын және (немесе) Қазақстан Республикасының Мемлекеттік шекарасын кесіп өткен кезде өсімдіктер карантині, санитариялық-карантиндік, ветеринариялық бақылау саласында бақылау және қадағалау жүргізуге;»;

      «9) карантиндік аймақтарда және жануарлардың аса қауіпті аурулары бойынша қолайсыз мекендерде, карантиндік объектілердің таралу ошақтарында іс-шараларды бақылауға және қадағалауға;

      10) жеке және заңды тұлғалардың ұшу және авиация қауіпсіздігі жөніндегі талаптарды сақтауына;

      11) осы Заңның 6-бабының талаптары және ішкі істер органдарының жүргізілетін жедел-профилактикалық іс-шаралары шеңберінде қарудың, жарылғыш заттардың, есірткі құралдарының, психотроптық заттар мен прекурсорлардың, азаматтық пиротехникалық заттардың және олар пайдаланылған бұйымдардың заңды айналымы саласындағы Қазақстан Республикасы заңнамасының талаптарының сақталуына;»;

      3-тармақ мынадай мазмұндағы екінші бөлікпен толықтырылсын:

      «Бұл ретте осы тармақтың 14), 15), 18) және 21) тармақшаларында көрсетілген негіздер бойынша жүзеге асырылатын тексерулер құқықтық статистика және арнайы есепке алу жөніндегі уәкілетті органда міндетті түрде тіркелуге жатады.»;

      мынадай мазмұндағы 6-тармақпен толықтырылсын:

      «6. Шағын кәсіпкерлік, оның ішінде микрокәсіпкерлік субъектілеріне қатысты (қайта ұйымдастыру тәртібімен құрылған заңды тұлғалардан және қайта ұйымдастырылған заңды тұлғалардың құқықтық мирасқорларынан басқа) мемлекеттік тіркелген күнінен бастап үш жыл бойы тәуекел дәрежесін бағалау, іріктеп тексерулер негізінде тексерулерді жүргізудің ерекше тәртібі бойынша тексеру жүргізуге тыйым салынады.

      Осы тармақтың күшi:

      1) жарылғыш заттардың айналымы мен олардың жұмыс істеуінің белгіленген қағидаларының сақталуына;

      2) азаматтық және қызметтік қару мен оның патрондарының, азаматтық пиротехникалық заттар мен оларды қолдана отырып жасалған бұйымдардың айналымы саласында жұмыспен қамтылған жеке және заңды тұлғалардың қызметіне;

      3) атом энергиясына, радиоактивтік заттарға;

      4) улардың, қару-жарақтың, әскери техниканың және жекелеген қару түрлерінің, жарылғыш және пиротехникалық заттар мен оларды қолдана отырып жасалған бұйымдардың айналымы саласында жұмыспен қамтылған жеке және заңды тұлғалардың қызметіне байланысты бақылауды және қадағалауды жүзеге асыруға қолданылмайды.»;

      6) 13, 14 және 15-баптар мынадай редакцияда жазылсын:

      «13-бап. Тәуекелдерді бағалау жүйесі

      1. Мемлекеттік бақылау және қадағалау тексерілетін субъектілерді төрт топқа бөлуді ескере отырып жүргізіледі.

      2. Бірінші топқа оларға қатысты тәуекел дәрежесін бағалау негізінде тексеру жүргізудің айрықша тәртібі, жоспардан тыс тексерулер және бақылау мен қадағалаудың өзге де нысандары қолданылатын тексерілетін субъектілер (объектілер) жатады.

      Тексеру жүргізудің айрықша тәртібі – жоғары тәуекел дәрежесіндегі субъектілерге және:

      1) жарылғыш заттар айналысымен және қолданылуымен;

      2) атом энергиясымен, радиоактивті заттармен;

      3) улардың, қару-жарақ, әскери техника мен жекелеген қару түрлері, жарылғыш және пиротехникалық заттар мен олар қолданылып жасалған бүйымдар айналымымен;

      4) өрт қауіпсіздігімен;

      5) халықтың санитариялық-эпидемиологиялық қауіпсіздігімен;

      6) өнеркәсіпітік қауіпсіздікпен байланысты қызметті жүзеге асыратын субъектілерге қатысты бақылау мен қадағалауды жүргізуге қолданылады.

      Осы Заңның 5-бабына сәйкес Қазақстан Республикасының заңнамасында белгіленген санитариялық-эпидемиологиялық қадағалау саласындағы талаптардың сақталуын тексеру үшін эпидемиялық маңыздылығы жоғары обектілерде тексеру жүргізудің кезеңділігі:

      1) жоғары тәуекел дәрежесі кезінде - жарты жылда бір реттен;

      2) орташа тәуекел дәрежесі кезінде – жылына бір реттен жиі болмауға тиіс.

      Санитариялық-эпидемиологиялық бақылау мен қадағалауға жататын объектілерді тәуекел дәрежелері бойынша бөлу «Халық денсаулығы және денсаулық сақтау жүйесі туралы» Қазақстан Республикасы Кодексінде көзделген ережелерді ескере отырып жүзеге асырылады.

      Осы тармақтың 1), 2), 3), 4) және 6) тармақшаларында көрсетілген қызмет салалары үшін тексеру жүргізу кезеңділігі Тәуекел дәрежесін бағалау критерийлерімен айқындалады.

      Тәуекел дәрежесін бағалау критерийлері реттеуші органдардың және кәсіпкерлік жөніндегі уәкілетті органның бірлескен бұйрығымен бекітіледі және Қазақстан Республикасының Салық кодексінде көзделген жағдайларды қоспағанда, мемлекеттік органдардың ресми интернет-ресурстарында жарияланады.

      Реттеуші немесе жергілікті атқарушы орган бекіткен жартыжылдық кесте тексеру жүргізудің айрықша тәртібін тағайындау үшін негіз болады.

      Реттеуші мемлекеттік органдар және жергілікті атқарушы органдар тексеру жүргізудің жартыжылдық кестелерінің жобаларын жоспарлы тексеру жүргізілетін жылдың алдындағы жылдың 15 қарашасына дейінгі және ағымдағы күнтізбелік жылдың 15 сәуіріне дейінгі мерзімде құқықтық статистика және арнайы есепке алу органына келісу үшін жібереді.

      Тексеру жүргізудің жартыжылдық кестелерінің жобаларында бірдей тексерілетін субъектілерді (объектілерді) белгілегенде, құқықтық статистика және арнайы есепке алу жөніндегі уәкілетті орган кесте жобаларын реттеуші және жергілікті атқарушы органдарына мұндай субъектілерді (объектілерді) тексеру жүргізудің кестелерінен алып тастау үшін немесе осы баптың талаптарын ескере отырып оларды жүргізу мерзімін түзету үшін қайтарады.

      Қазақстан Республикасының Бас прокуратурасы тексерулер жүргізудің жартыжылдық жиынтық кестесін қалыптастыруы үшін реттеуші мемлекеттік органдар және жергілікті атқарушы органдар тексеру жүргізудің бекітілген жартыжылдық кестелерін тексеру жүргізілетін жылдың алдындағы жылдың 10 желтоқсанына дейінгі және ағымдағы күнтізбелік жылдың 10 мамырына дейінгі мерзімде құқықтық статистика және арнайы есепке алу органына жібереді.

      Тексеру жүргізудің жартыжылдық кестелерін ұсыну нысанын Қазақстан Республикасының Бас прокуратурасы айқындайды.

      Тексеру жүргізудің жартыжылдық кестелеріне өзгерістер енгізуге жол берілмейді.

      Қазақстан Республикасының Бас прокуратурасы тексерулер жүргізудің жартыжылдық жиынтық кестесін Қазақстан Республикасы Бас прокуратурасының ресми интернет-ресурсында ағымдағы күнтізбелік жылдың 25 желтоқсанына дейінгі және ағымдағы күнтізбелік жылдың 25 мамырына дейінгі мерзімде орналастырады.

      3. Екінші топқа іріктемелі, жоспардан тыс және бақылау мен қадағалаудың өзге де нысандары жүргізілетін тексерілетін субъектілер (объектілер) жатады.

      Іріктемелі тексеру жүргізу үшін бақылау және қадағалау органдары:

      1) жеке кәсіпкерлік субъектілері ұсынатын есептілікке талдау;

      2) жоспардан тыс тексерулердің және бақылау мен қадағалаудың өзге де нысандарының нәтижелеріне талдау;

      3) өзге де ақпаратқа талдау жүргізеді.

      Реттеуші мемлекеттік органдар іріктемелі тексеру жүргізу кезінде тексерілетін субъектілерді (объектілерді) іріктеу үшін тәуекел дәрежесін бағалау критерийлеріне қатысты актілерді әзірлейді және кәсіпкерлік жөніндегі уәкілетті органмен бірлесіп бекітеді, олар «Салық және бюджетке төленетін басқа да міндетті төлемдер туралы (Салық кодексі)» Қазақстан Республикасының Кодексінде көзделген жағдайларды қоспағанда, мемлекеттік органдардың ресми интернет-ресурстарында жарияланады.

      Мемлекеттік органдардың (Қазақстан Республикасы Ұлттық Банкін қоспағанда) тексерілетін субъектілерді (объектілерді) іріктемелі тексеру жүргізу кезінде іріктеу үшін тәуекел дәрежесін бағалау критерийлерін қалыптастыру әдістемесін кәсіпкерлік жөніндегі уәкілетті орган бекітеді.

      4. Үшінші топқа жоспардан тыс тексерулер және бақылау мен қадағалаудың өзге де нысандары жүргізілетін тексерілетін субъектілер (объектілер) жатады.

      Тексерілетін субъектілерді жоспардан тыс тексеру негіздері осы Заңның 16-бабының 7-тармағында айқындалған.

      5. Төртінші топқа оларға қатысты тексеру жүргізілмеестен бақылау мен қадағалаудың өзге нысандары ғана жүргізілетін тексерілетін субъектілер (объектілер) жатады.

      6. Бақылау және қадағалау жүзеге асырылатын жеке кәсіпкерлік субъектілері қызметінің салаларын осы баптың 2, 3, 4 және 5-тармақтарында көрсетілген топтарға жатқызу бақылау мен қадағалаудың әрбір саласы үшін тәуекелдерді бағалау ескеріле отырып жүзеге асырылады.

      7. Егер тексерілетін субъект үшінші тұлғалар алдында азаматтық-құқықтық жауапкершілікті сақтандырған болса, 2 және 3-топқа жататын тексерілетін субъектілер 4-топқа ауыстырылады.

      14-бап. Ведомстволық есепке алу

      1. Реттеуші мемлекеттік органдар міндетті ведомстволық есептіліктің нысандарына қатысты актілерді әзірлейді және бекітеді.

      Тексерілетін субъектілерді (объектілерді) тексеру мәселелері және бару арқылы бақылау мен қадағалаудың өзге де нысандары жөніндегі міндетті ведомстволық есептіліктің нысандарын кәсіпкерлік жөніндегі уәкілетті орган мен құқықтық статистика және арнайы есепке алу жөніндегі уәкілетті орган басшыларының бірлескен бұйрығымен бекітіледі.

      2. Бақылау және қадағалау органдары тексерілетін субъектілерді (объектілерді) тексерулердің және бару арқылы бақылау мен қадағалаудың өзге де нысандарының санын, сондай-ақ тексеру парақтарына сәйкес анықталған бұзушылықтарды және оларға қолданылған әкімшілік ықпал ету шараларын ведомстволық есепке алуды тұрақты және үздіксіз негізде жүргізуге міндетті.

      Ведомстволық есептіліктің жиынтық деректері орталық және жергілікті атқарушы органдардың ресми интернет-ресурсында ай сайын жарияланады.

      Салық қызметі органдары жүзеге асыратын тексерулер бойынша ведомстволық есептіліктің жиынтық деректері реттеуші органның ресми интернет-ресурстарында тоқсан сайын жарияланады.

      3. Ведомстволық есеп «Салық және бюджетке төленетін басқа да міндетті төлемдер туралы (Салық кодексі)» Қазақстан Республикасының Кодексіне сәйкес жүзеге асырылатын мемлекеттік бақылаудың өзге нысандары бойынша жүргізілмейді.

      15-бап. Тексеру парақтары

      1. Реттеуші мемлекеттік органдар өз құзыреті шегінде тексерілетін субъектілердің біртекті топтары үшін тексеру парақтарын бекітеді.

      Тексеру парақтарының нысандары реттеуші органдардың және кәсіпкерлік жөніндегі уәкілетті органның бірлескен бұйрығымен бекітіледі және реттеуші органдардың ресми интернет-ресурстарында жарияланады.

      2. Тексеру парағы тексерілетін субъектілер қызметіне қойылатын, олардың сақталмауы адамның өмірі мен денсаулығына, қоршаған ортаға, жеке және заңды тұлғалардың, мемлекеттің заңды мүдделеріне қатер төндіруге әкеп соғатын талаптарды ғана қамтиды.

      3. Тексерілуге тексеру парақтарында белгіленген талаптар жатады.»;

      7) 16-бапта:

      1-тармақ мынадай редакцияда жазылсын:

      «1. Тексерулер мынадай түрлерге:

      1) тәуекел дәрежесін бағалау негізінде тексерулер жүргізудің айрықша тәртібі;

      2) іріктемелі;

      3) жоспардан тыс болып бөлінеді.

      Тәуекел дәрежесін бағалау негізінде тексеру жүргізудің айрықша тәртібі - бақылау және қадағалау органы адамның өмірі мен денсаулығына, қоршаған ортаға, жеке және заңды тұлғалардың, мемлекеттің заңды мүдделеріне тікелей қатерді жою мақсатында нақты тексерілетін субъектіге (объектіге) қатысты тәуекел дәрежесін бағалау негізінде тағайындайтын тексеру.

      Іріктемелі тексеру – бақылау және қадағалау органы адамның өмірі мен денсаулығына, қоршаған ортаға, жеке және заңды тұлғалардың, мемлекеттің заңды мүдделеріне тікелей қатерді жою мақсатында нақты тексерілетін субъектіге (объектіге) қатысты есептілікті, бақылаудың өзге нысандарының нәтижелерін талдау нәтижесі бойынша тағайындайтын тексеру.

      Жоспардан тыс тексеру – бақылау және қадағалау органы адамның өмірі мен денсаулығына, қоршаған ортаға, жеке және заңды тұлғалардың, мемлекеттің заңды мүдделеріне тікелей қатерді жою мақсатында нақты тексерілетін субъектіге қатысты тексеру тағайындауға негіз болған нақты фактілер мен мән-жайлар бойынша тағайындайтын тексеру.»;

      2-тармақ алып тасталсын;

      3-тармақ мынадай редакцияда жазылсын:

      «3. Тексерулер көлемі бойынша:

      1) кешенді;

      2) тақырыптық болып бөлінеді.

      Кешенді тексеру – тексерілетін субъектінің қызметін осы Заңның 5-бабына сәйкес, Қазақстан Республикасының заңнамасында белгіленген талаптарды сақтау мәселелері кешені бойынша тексеру.

      Тақырыптық тексеру – тексерілетін субъектінің қызметін осы Заңның 5-бабына сәйкес, Қазақстан Республикасының заңнамасында белгіленген талаптарды сақтаудың жекелеген мәселелері бойынша тексеру.»;

      4 және 6-1-тармақтар алып тасталсын;

      7-тармақта:

      2) тармақша мынадай редакцияда жазылсын:

      «2) құқықтары бұзылған жеке және заңды тұлғалардың (тұтынушылардың) өтініштерін және мемлекеттік органдардың өтініштерін қоспағанда, жеке және заңды тұлғалардың адамның өміріне, денсаулығына, қоршаған ортаға, жеке және заңды тұлғалардың, мемлекеттің заңды мүдделеріне зиян келтіру қатерінің туындауы туралы фактілер бойынша өтініштері;»;

      мынадай мазмұндағы 2-1), 2-2), 2-3) және 2-4) тармақшалармен толықтырылсын:

      «2-1) құқықтары бұзылған жеке және заңды тұлғалардың (тұтынушылардың) өтініштерін және мемлекеттік органдардың өтініштерін қоспағанда, жеке және заңды тұлғалардың адамның өміріне, денсаулығына, қоршаған ортаға, жеке және заңды тұлғалардың, мемлекеттің заңды мүдделеріне не залал келтіру туралы нақты фактілер бойынша өтініштері;

      2-2) құқықтары бұзылған жеке және заңды тұлғалардың (тұтынушылардың) өтініштері;

      2-3) адамның өміріне, денсаулығына, қоршаған ортаға, жеке және заңды тұлғалардың, мемлекеттің заңды мүдделеріне залал келтіргені не залал келтіру қатері туралы нақты фактілер бойынша прокуратура органдарының тапсырмалары;

      2-4) өзге де мемлекеттік органдардың адамның өміріне, денсаулығына, қоршаған ортаға, жеке және заңды тұлғалардың, мемлекеттің заңды мүдделеріне залал келтіргені не залал келтіру қатері туралы нақты фактілер бойынша өтініштері;»;

      4) және 5) тармақшалар алып тасталсын;

      8) 19-бапта:

      1-тармақ мынадай редакцияда жазылсын:

      «1. Бақылау және қадағалау органы тексеру жүргізудің мерзімдері мен нысанасын көрсете отырып, тексерудің өзі басталғанға дейін кемінде күнтізбелік отыз күн бұрын осы Заңның 13-бабының 2-тармағына сәйкес тәуекел дәрежесін бағалау негізінде тексеру жүргізудің айрықша тәртібі бойынша тексеру жүргізудің басталатыны туралы тексерілетін субъектіге жазбаша түрде хабарлауға міндетті.

      Жоспардан тыс тексеру жүргiзу кезiнде, осы Заңның 16-бабы 7-тармағының 2), 3), 7) және 8) тармақшаларында, 10, 10-1-тармақтарында көзделген жағдайларды қоспағанда, бақылау және қадағалау органы тексеру жүргiзу нысанасын көрсете отырып, тексерудің өзі басталғанға дейiн кемiнде бiр тәулiк бұрын жоспардан тыс тексеру жүргiзудiң басталатыны туралы тексерiлетiн субъектiге хабарлауға мiндеттi.»;

      мынадай мазмұндағы 1-1-тармақпен толықтырылсын:

      «1-1. Тәуекел дәрежесін бағалау негізінде тексеру жүргізудің айрықша тәртібі бойынша тексерулер, іріктемелі және жоспардан тыс тексерулер, егер осы тармақтың екінші бөлігінде өзгеше белгіленбесе, тексерілетін субъектінің ішкі еңбек тәртібінің ережелерінде белгіленген жұмыс уақытында жүзеге асырылады.

      Жоспардан тыс тексеру бұзушылықтар жасалған кезде олардың тікелей жолын кесу қажеттілігі болған жағдайларда жұмыстан тыс уақытта (түнде, демалыс немесе мереке күндері) жүргізілуі мүмкін.»;

      2-тармақтың 5) тармақшасы мынадай редакцияда жазылсын:

      «5) тексеру парағын көрсетуге міндетті.»;

      мынадай мазмұндағы 5-тармақпен толықтырылсын:

      «5. Тексерілетін субъектіге (объектіге) бір уақытта бірнеше бақылау және қадағалау органдарының тексеру жүргізуі қажет болған кезде, осы органдардың әрқайсысы тексеруді тағайындау туралы актіні ресімдеуге және оны құқықтық статистика және арнайы есепке алу жөніндегі уәкілетті органда тіркеуге міндетті.

      Бір бақылау және қадағалау органының бір ғана мәселелер шеңбері бойынша бірнеше тексерілетін субъектілерге бір мезгілде тексеру жүргізуі қажет болған кезде мынадай:

      1) салық органдарында тіркеу есебіне қою;

      2) бақылау-кассалық машиналардың болуы;

      3) акциздік және есептік-бақылау маркаларының болуы және төлнұсқалығы;

      4) алкоголь өніміне, мұнай өнімдеріне және биоотынға ілеспе жүкқұжаттарының болуы және олардың төлнұсқалығы;

      5) лицензияның болуы;

      6) этил спиртін босатуға рұқсаттың болуы;

      7) патенттің болуы;

      8) Қазақстан Республикасы Салық кодексінің 574-бабында көрсетілген тіркеу карточкасының болуы;

      9) төлем карточкаларын пайдалана отырып, төлемдерді жүзеге асыруға арналған жабдықтың (құрылғының) болуы мәселелерi бойынша жүргiзiлетiн салықтық тексерудi қоспағанда, осы орган тексерiлетiн әрбiр субъектiге тексерудi тағайындау туралы актiнi ресiмдеуге және оны құқықтық статистика және арнайы есепке алу жөнiндегi уәкiлеттi органда тiркеуге мiндеттi.»;

      9) 20-баптың 1-тармағында:

      бірінші бөлігі мынадай редакцияда жазылсын:

      «Тексеру жүргізу мерзімі алдағы жұмыстардың көлемі, сондай-ақ қойылған міндеттер ескеріле отырып белгіленеді және ол Қазақстан Республикасының салық заңнамасында көзделген салықтық тексеруді, сондай-ақ санитариялық-эпидемиологиялық бақылау, ветеринария, карантин және өсімдіктерді қорғау, тұқым шаруашылығы, астық және мақта нарығы, құрылыс объектілерінде Қазақстан Республикасының еңбек және енбек қауыпсіздігі туралы, қауіпсіздік және еңбекті қорғау туралы заңнамасын сақтау саласында жүргізілетін тексеруді жүргізу кезіндегі жекелеген жағдайларды қоспағанда, микро кәсіпкерлік субъектілері үшін - бес жұмыс күнінен, шағын, орта және ірі кәсіпкерлік субъектілері және жеке кәсіпкерлік субъектілері болып табылмайтын субъектілер үшін отыз жұмыс күнінен аспауға тиіс, олар үшін салалық ерекшеліктері ескеріле отырып, тексерулер жүргізудің мынадай:

      1) санитариялық-эпидемиологиялық бақылау саласындағы тексерулер – он бес жұмыс күніне дейін және он бес жұмыс күніне дейін ұзартылатын;

      2) ветеринария, карантин және өсімдіктерді қорғау, тұқым шаруашылығы, астық және мақта нарығы саласында – бес жұмыс күнінен аспайтын және бес жұмыс күніне дейін ұзартылатын;

      3) салынып жатқан объектілердің техникалық жағынан күрделілігін ескере отырып, оларда Қазақстан Республикасының еңбек, еңбек қауіпсіздігі және еңбекті қорғау туралы заңнамасын сақтау саласында:

      техникалық жағынан күрделі объектілерге жататындарға – бес жұмыс күнінен аспайтын және бес жұмыс күніне дейін ұзартылатын;

      техникалық жағынан күрделі объектілерге жатпайтындарға - жұмыс күнінің төрт сағатынан аспайтын және жұмыс күнінің 8 сағатына дейін ұзартылатын мерзімдері белгіленген.»;

      бесінші бөлік мынадай редакцияда жазылсын:

      «Жүргізілетін тексеру аясында шет мемлекеттерден елеулі мәні бар мәліметтер және құжаттар алу, осы бапта көрсетілген мерзімнен асатын мерзімде арнайы зерттеулер, сынақтар, сараптамалар жүргізу қажет болған жағдайларда тексеру жүргізу мерзімі оларды алғанға не орындағанға дейін тоқтатыла тұрады.»;

      10) 23-баптың 1) және 6) тармақшалары мынадай редакцияда жазылсын:

      «1) осы бақылау және қадағалау органының тексеру парақтарында белгіленбеген талаптардың, сондай-ақ атынан осы лауазымды адамдар әрекет ететін мемлекеттік органның құзыретіне мүндай талаптар жатпайтын болса, осындай талаптардың орындалуын тексеруге;»;

      «6) 16-баптың 7-тармағының 2), 6), 7) және 8) тармақшаларында көзделген жағдайларды қоспағанда, бір мәселе бойынша, бір кезең ішінде оның жоғары тұрған (төмен тұрған) органы не өзге мемлекеттік орган бұрын тексеру жүргізген тексерілетін субъектіге (объектіге) қатысты тексеру жүргізуге;»;

      11) 24-бапта:

      1-тармақ мынадай мазмұндағы 7-1) тармақшамен толықтырылсын:

      «7-1) тексеру парағының атауы және бұзушылықтар анықталған талаптардың тармақтары;»;

      4-тармақ мынадай редакцияда жазылсын:

      «4. Егер Қазақстан Республикасының заңнамасында өзгеше белгіленбесе, тексеру нәтижесінде анықталған бұзушылықтар бойынша қосымша уақыт және (немесе) қаржылық шығындар қажет болған жағдайда тексеретін субъект қарсылықтар болмаған кезде үш жұмыс күнінен кешіктірмей, тексеруді жүргізген мемлекеттік органның басшысымен келісілген мерзімдерді көрсете отырып, анықталған бұзушылықтарды жою жөнінде қабылданатын шаралар туралы ақпарат беруге құқылы.»;

      12) 27-бапта:

      тақырып мынадай редакцияда жазылсын:

      «27-бап. Бақылау және қадағалау жүргізу кезіндегі тексерілетін субъектінің не оның уәкілетті өкілінің құқықтары мен міндеттері»;

      1-тармақта:

      бірінші абзац мынадай редакцияда жазылсын:

      «Бақылау және қадағалау жүргізу кезінде тексерілетін субъектілер не олардың уәкілетті өкілдері:»;

      1) тармақшаның төртінші абзацы мынадай редакцияда жазылсын:

      «осы Заңның 16-бабы 7-тармағының 2), 6), 7) және 8) тармақшаларында көзделген жағдайларды қоспағанда, бақылау және қадағалау органы белгілі бір мәселе бойынша, белгілі бір кезеңде бұрын тексеру жүргізілген тексерілетін субъектіге қатысты тексеру тағайындаған;»;

      4) тармақша мынадай редакцияда жазылсын:

      «4) бақылау және қадағалау органдарының немесе лауазымды адамдардың тексерілетін субъектілердің қызметін шектейтін, заңға негізделмеген тыйым салуларын орындамауға;»;

      2-тармақта:

      бірінші абзац мынадай редакцияда жазылсын:

      «Бақылау және қадағалау органдары тексерулерді және бақылау мен қадағалаудың өзге нысандарын тексерілетін объектіге бару арқылы жүргізген кезде тексерілетін субъектілер не олардың уәкілетті өкілдері:»;

      6) тармақшадағы «қамтамасыз етуге міндетті.» деген сөздер «қамтамасыз етуге;» деген сөздермен ауыстырылып, мынадай мазмұндағы 7) тармақшамен толықтырылсын:

      «7) хабарлама алған жағдайда тексерудің тағайындалған мерзімінде тексерілетін объектіде болуға міндетті.»;

      13) көрсетілген Заңның қосымшасындағы 1-тармақтың 30), 57), 88) және 89) тармақшалары алып тасталсын.

      66. «Мұнай өнiмдерiнiң жекелеген түрлерiн өндiрудi және олардың айналымын мемлекеттiк реттеу туралы» 2011 жылғы 20 шілдедегі Қазақстан Республикасының Заңына (Қазақстан Республикасы Парламентінің Жаршысы, 2011 ж., № 13, 113-құжат; 2012 ж., № 2, 14-құжат; № 11, 80-құжат; № 15, 97-құжат; № 21-22, 124-құжат; 2013 ж., № 4, 21-құжат; № 21-22, 115-құжат; 2014 ж., № 1, 4-құжат; № 7, 37-құжат; № 10, 52-құжат; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      1) 7-баптың 17) тармақшасы алып тасталсын;

      2) 8-баптың 11) тармақшасы алып тасталсын.

      67. «Газ және газбен жабдықтау туралы» 2012 жылғы 9 қаңтардағы Қазақстан Республикасының Заңына (Қазақстан Республикасы Парламентінің Жаршысы, 2012 ж., № 2, 8-құжат; № 11, 80-құжат; № 14, 92-құжат; № 15, 97-құжат; 2013 ж., № 15, 82-құжат; 2014 ж., № 1, 4-құжат; № 10, 52-құжат; 2014 жылғы 15 сәуірде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне азаматтық қорғау мәселелері бойынша өзгерістер мен толықтырулар енгізу туралы» 2014 жылғы 11 сәуірдегі Қазақстан Республикасының Заңы):

      6-баптың 17) тармақшасы алып тасталсын.

      68. «Энергия үнемдеу және энергия тиімділігін арттыру туралы» 2012 жылғы 13 қаңтардағы Қазақстан Республикасының Заңына (Қазақстан Республикасы Парламентінің Жаршысы, 2012 ж., № 3, 20-құжат; № 15, 97-құжат; 2013 ж., № 14, 75-құжат; 2014 ж., № 1, 4-құжат):

      5-баптың 18) тармақшасы алып тасталсын.

      69. «Телерадио хабарларын тарату туралы» 2012 жылғы 18 қаңтардағы Қазақстан Республикасының Заңына (Қазақстан Республикасы Парламентінің Жаршысы, 2012 ж., № 3, 24-құжат; № 14, 92-құжат; № 15, 97-құжат; 2013 ж., № 14, 72-құжат; 2014 ж., № 10, 52-құжат):

      7-баптың 2-тармағының 6) тармақшасы алып тасталсын.

      70. «Магистральдық құбыр туралы» 2012 жылғы 22 маусымдағы Қазақстан Республикасының Заңына (Қазақстан Республикасы Парламентінің Жаршысы, 2012 ж., № 11, 79-құжат; 2014 ж., № 10, 52-құжат; 2014 жылғы 15 сәуірде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне азаматтық қорғау мәселелері бойынша өзгерістер мен толықтырулар енгізу туралы» 2014 жылғы 11 сәуірдегі Қазақстан Республикасының Заңы):

      6-баптың 11) тармақшасы алып тасталсын.

      71. «Қазақстан Республикасының Ұлттық кәсіпкерлер палатасы туралы» 2013 жылғы 4 шілдедегі Қазақстан Республикасының Заңына (Қазақстан Республикасы Парламентінің Жаршысы, 2013 ж., № 15, 80-құжат; 2014 ж., № 12, 82-құжат):

      1) 3-бапта:

      3-тармақтың 3) тармақшасы мынадай редакцияда жазылсын:

      «3) қалалық және аудандық деңгейде:

      тиісті облыстың, облыстық, республикалық маңызы бар қалалардың және астананың аудандарындағы, сондай-ақ облыстық аудандық маңызы бар қалалардағы өңірлік палаталардың филиалдары (бұдан әрі – өңірлік палаталардың филиалдары);»;

      мынадай мазмұндағы 6) тармақшамен толықтырылсын:

      «6) Қазақстан кәсіпкерлерінің құқықтарын қорғау жөніндегі уәкіл;»;

      2) 11-бапта:

      1-тармақ мынадай редакцияда жазылсын:

      «1. Ұлттық палата нормативтік құқықтық актілерде көзделген тәртіппен:

      1) арнайы экономикалық аймақтарды басқаруға қатысады;

      2) Қазақстан Республикасының Үкіметімен келісу бойынша Қазақстан Республикасы өткізу пункттерінің инфрақұрылымы, оның ішінде сервистік (кедендік) инфрақұрылым объектілерінің жабдықталуын және техникалық жарақтандырылуын (мемлекеттік бақылау органдарының арнайы жабдығын қоспағанда), сондай-ақ көрсетілген өткізу пункттерінде шекаралық, кедендік бақылау түрлерін ұйымдастыру үшін қажетті ғимараттарды, үй-жайларды және құрылыстарды күтіп ұстауды және жөндеуді қоса алғанда, олардың салынуын (реконтрукцияланудын), жұмыс істеуін (пайдаланылуын) инвестицияларды тарту арқылы қамтамасыз етуге қатыса алады;

      3) корпоративтік басқарудың практикасын талдауды және қорытуды жүзеге асырады.»;

      мынадай мазмұндағы 1-1-тармақпен толықтырылсын:

      «1-1. Ұлттық палата:

      1) Қазақстан Республикасы Мемлекеттік жоспарлау жүйесінің құжаттарында көзделген кәсіпкерлерді сервистік қолдауды қоса алғанда, кәсіпкерлік субъектілерін қаржылық емес қолдау операторының функцияларын жүзеге асырады;

      2) Қазақстан Республикасы Мемлекеттік жоспарлау жүйесінің құжаттарында көзделген отандық тауарлар мен көрсетілетін қызметтер экспортын дамыту және ілгерілету жүйесі операторының функцияларын жүзеге асырады;

      3) кәсіпкерлерді оқытуды ұйымдастырады, сондай-ақ оларға бизнес ашу және жүргізу жөнінде консалтингтік қызметтер көрсетеді;

      4) Қазақстан Республикасының заңнамасына сәйкес стандарттар мен техникалық регламенттерді әзірлеуге қатысады және кәсіпкерлердің оларды сақтауын қамтамасыз етеді;

      5) Қазақстан Республикасының заңнамасына сәйкес кеден ісі саласында қызметтер көрсетуді жақсарту мақсатында кеден инфрақұрылымының қазіргі заманғы стандарттарын әзірлеуге қатысады.»;

      3) 14-баптың бірінші абзацы мынадай редакцияда жазылсын:

      «Ұлттық палата:»;

      4) мынадай мазмұндағы 14-1-баппен толықтырылсын:

      «14-1-бап. Қазақстан кәсіпкерлерінің құқықтарын қорғау

                 жөніндегі уәкілдің функциялары

      Қазақстан кәсіпкерлерінің құқықтарын қорғау жөніндегі уәкіл мемлекеттік органдарда кәсіпкерлік субъектілерінің құқықтары мен заңды мүдделерін білдіру, қамтамасыз ету және қорғау, сондай-ақ кәсіпкерлік қоғамдастықтың мүдделерін қорғау мақсатында:

      1) Қазақстан Республикасының мемлекеттік органдарында және өзге де ұйымдарында, сондай-ақ халықаралық ұйымдарда және шет мемлекеттерде кәсіпкерлік субъектілерінің құқықтары мен заңды мүдделерін білдіреді, қорғайды;

      2) кәсіпкерлік субъектілерінің шағымдары мен өтініштерін қарайды;

      3) мемлекеттік органдарға кәсіпкерлердің құқықтарын қорғау бойынша ұсыныстарды енгізеді;

      4) іс-әрекеттері (әрекетсіздіктері) кәсіпкерлік субъектілерінің құқықтары мен заңды мүдделерін бұзған мемлекеттік органдарға (лауазымды тұлғаларға) бұзылған құқықтарды қалпына келтіру шараларына қатысты, оның ішінде кәсіпкерлік субъектілерінің құқықтары мен заңды мүдделелерін бұзуға кінәлі адамдарды жауаптылыққа тартуға қатысты ұсынымдарды жібереді;

      5) мемлекеттік, коммерциялық, банктік және заңмен қорғалатын өзге де құпияны құрайтын мәліметтерді қоспағанда, мемлекеттік органдардан (лауазымды тұлғалардан) кәсіпкерлік субъектілерінің құқықтары мен міндеттерін қозғайтын ақпаратты, құжаттарды және материалдарды сұратады;

      6) Қазақстан Республикасы заңнамасында белгіленген тәртіппен сотқа талап арызбен (өтінішпен) жүгінеді;

      7) белгіленген тәртіппен сот актілеріне шағым жасайды;

      8) заңды күшіне енген сот шешімінің орындалуын тоқтата тұру туралы өтінішпен сотқа жүгінеді;

      9) кәсіпкерлік субъектілерінің бұзылған құқықтары мен заңды мүдделерін қалпына келтіруге бағытталған өзге де заңды шараларды қолданады.»;

      5) 15-баптың 3-тармағы мынадай редакцияда жазылсын:

      «3. Тиісті облыстың, облыстық, республикалық маңызы бар қалалардың аудандарында және астанада, сондай-ақ облыстық, аудандық маңызы бар қалаларда өңірлік палатаның филиалдары құрылады.»;

      6) 21-баптың 4-тармағының 11) тармақшасындағы «бекіту жатады.» деген сөздер «бекіту;» деген сөзбен ауыстырылып, мынадай мазмұндағы 12) және 13) тармақшалармен толықтырылсын:

      «12) Ұлттық палата Басқармасының ұсынуы бойынша Қазақстан Республикасы кәсіпкерлерінің құқықтарын қорғау жөніндегі уәкілді лауазымға тағайындау және лауазымынан босату;

      13) Қазақстан кәсіпкерлерінің құқықтарын қорғау жөніндегі уәкілдің өз қызметі туралы есебін бекіту жатады.»;

      7) 26-баптың 2-тармағы мынадай редакцияда жазылсын:

      «2. Өңірлік кеңес пен басқарма арасында өңірлік палата дирекциясын және өңірлік палата филиалының директорын тағайындауға қатысты келіспеушіліктер туындаған жағдайда, мұндай шешімді төралқа қабылдайды.»;

      8) мынадай мазмұндағы 5-1-тараумен және 27-1, 27-2, 27-3, 27-4, 27-5-баптармен толықтырылсын:

      «5-1-тарау. Қазақстан кәсіпкерлерінің құқықтарын қорғау жөніндегі уәкіл

      27-1-бап. Қазақстан кәсіпкерлерінің құқықтарын қорғау жөніндегі

                уәкілдің құқықтық мәртебесі

      1. Қазақстан кәсіпкерлерінің құқықтарын қорғау жөніндегі уәкілге осы Заңда көзделмеген функцияларды жүктеуге ешкiм құқылы емес. Қазақстан Республикасы кәсіпкерлерінің құқықтарын қорғау жөніндегі уәкілдiң қызметiне қандай да бiр заңсыз араласуға жол берiлмейдi.

      2. Өз өкiлеттiктерiн жүзеге асыру кезеңiнде Қазақстан кәсіпкерлерінің құқықтарын қорғау жөніндегі уәкіл саяси партиялардағы және өзге де қоғамдық бiрлестiктердегi мүшелiгiн тоқтата тұрады.

      3. Қазақстан кәсіпкерлерінің құқықтарын қорғау жөніндегі уәкілдің саяси қызметпен айналысуға құқылы емес.

      4. Қазақстан кәсіпкерлерінің құқықтарын қорғау жөніндегі уәкіл қызметке кіріскеннен кейін бір ай ішінде, осы адамға заңды түрде тиесілі ақшаны, сондай-ақ мүліктік жалдауға берілген мүлікті қоспағанда, коммерциялық ұйымдардың жарғылық капиталындағы өз меншігіндегі үлесті, акцияларды (акцияны) және пайдаланылуы табыс алуға әкелетін өзге де мүлікті өз лауазымын атқару уақытына белгіленген тәртіппен сенімгерлік басқаруға беруге міндетті. Қазақстан кәсіпкерлерінің құқықтарын қорғау жөніндегі уәкіл өзіне тиесілі облигацияларды, ашық және аралық инвестициялық пай қорларының пайларын сенімгерлік басқаруға бермесе де болады, сондай-ақ сенімгерлік басқаруға берілген мүліктен табыс алуға құқығы бар және тұрғын үйлерін мүліктік жалдауға беруге құқылы.

      5. Қазақстан кәсіпкерлерінің құқықтарын қорғау жөніндегі уәкіл оқытушылық, ғылыми және өзге де шығармашылық қызметтен басқа, басқа ұйымдарда ақы төленетін лауазым атқара алмайды.».

      27-2-бап. Қазақстан кәсіпкерлерінің құқықтарын қорғау жөніндегі

                уәкіл қызметінің қағидаттары

      1. Қазақстан кәсіпкерлерінің құқықтарын қорғау жөніндегі уәкілдің қызметі:

      1) заңдылық;

      2) кәсіпкерлік субъектілерінің құқықтары мен заңды мүдделерін қорғау басымдығы;

      3) объективтiлiк;

      4) жариялылық қағидаттарына негiзделедi.

      27-3-бап. Қазақстан кәсіпкерлерінің құқықтарын қорғау жөніндегі

                уәкілді қызметке тағайындау және оны қызметтен босату

      1. Қазақстан кәсіпкерлерінің құқықтарын қорғау жөніндегі уәкіл қызметiне тағайындалатын адам мынадай талаптарға сай келуге:

      1) Қазақстан Республикасының азаматтығын иеленуге;

      2) жоғары заң бiлiмi болуға;

      3) кәсіпкерлердің құқықтары мен заңды мүдделерін қорғау саласында кемiнде үш жыл жұмыс өтілі болуға тиіс.

      2. Қазақстан кәсіпкерлерінің құқықтарын қорғау жөніндегі уәкілдi Ұлттық палата Төралқасы Ұлттық палата Басқармасының ұсынымы бойынша лауазымға 4 жыл мерзімге тағайындайды.

      3. Қазақстан кәсіпкерлерінің құқықтарын қорғау жөніндегі уәкіл Ұлттық палата төралқасының шешімі бойынша мынадай:

      1) лауазымын өз еркімен босату;

      2) медициналық қорытындыға сәйкес кәсiби мiндеттерiн одан әрi атқаруға кедергi келтiретiн денсаулық жағдайы;

      3) Қазақстан кәсіпкерлерінің құқықтарын қорғау жөніндегі уәкілдің осы Заңда белгiленген мiндеттер мен шектеулердi сақтамауы;

      4) лауазымдық өкiлеттiктерiн өрескел бұзуы, атқаратын лауазымда болуына сай келмейтiн терiс қылықтар жасауы;

      5) Қазақстан Республикасынан тыс жерге тұрақты тұруға шығуы негіздері бойынша атқаратын лауазымынан мерзiмiнен бұрын босатылуы мүмкiн.

      4. Қазақстан кәсіпкерлерінің құқықтарын қорғау жөніндегі уәкілдің өкілеттігі мынадай жағдайларда:

      1) Қазақстан кәсіпкерлерінің құқықтарын қорғау жөніндегі уәкіл Қазақстан Республикасының азаматтығынан айырылғанда;

      2) Қазақстан кәсіпкерлерінің құқықтарын қорғау жөніндегі уәкілдi әрекетке қабiлетсiз немесе әрекет қабілеті шектеулi деп тану не оған медициналық сипаттағы мәжбүрлеу шараларын қолдану туралы сот шешiмi заңды күшiне енгенде;

      3) Қазақстан кәсіпкерлерінің құқықтарын қорғау жөніндегі уәкілге қатысты айыптау үкiмi заңды күшiне енгенде;

      4) Қазақстан кәсіпкерлерінің құқықтарын қорғау жөніндегі уәкілдiң қайтыс болуы немесе оны қайтыс болды деп жариялау туралы сот шешiмi заңды күшiне енгенде тоқтатылады.

      5. Бiр адам қатарынан екi реттен артық Қазақстан кәсіпкерлерінің құқықтарын қорғау жөніндегі уәкіл лауазымына тағайындала алмайды.

      27-4-бап. Қазақстан кәсіпкерлерінің құқықтарын қорғау жөніндегі

                уәкілдің міндеттері

      Қазақстан кәсіпкерлерінің құқықтарын қорғау жөніндегі уәкіл өз қызметiн жүзеге асырған кезде:

      1) Қазақстан Республикасының Конституциясы мен заңнамасын сақтауға;

      2) кәсіпкерлік субъектілерінің құқықтары мен заңды мүдделерiн сақтауды және қорғауды қамтамасыз ету жөнiнде шаралар қолдануға;

      3) Қазақстан Республикасы заңнамасында белгiленген тәртiппен және мерзiмде азаматтардың лауазымды адамдардың әрекеттерiне (әрекетсiздiгiне), мемлекеттiк органдардың, өзге де ұйымдар мен олардың лауазымды адамдарының шешiмдерiне жасаған өтініштерін қарауға және олар бойынша қажетті шаралар қолдануға;

      4) өтiнiштердi қарау кезінде объективтілік және бейтараптық танытуға;

      5) өзiн қорғауды өтiнген адамның құқықтарын жүзеге асыруға кедергi келтiретiн қандай да бiр әрекеттерді жасамауға мiндеттi.

      2. Қазақстан кәсіпкерлерінің құқықтарын қорғау жөніндегі уәкіл Қазақстан Республикасының Президентіне қарау үшін Ұлттық палата енгізетін Қазақстан Республикасындағы кәсіпкерлік белсенділіктің жай-күйі туралы жыл сайынғы ұлттық баяндамада көрсетілуге жататын өз қызметі туралы есепті бекіту үшін Ұлттық палатаға жыл сайын табыс етеді.

      27-5-бап. Қазақстан кәсіпкерлерінің құқықтарын қорғау жөніндегі

                уәкілдің қызметiн ұйымдастыру

      1. Қазақстан Республикасы кәсіпкерлерінің құқықтарын қорғау жөніндегі уәкілдiң қызметiн Ұлттық палата қамтамасыз етедi.

      2. Қазақстан Республикасы кәсіпкерлерінің құқықтарын қорғау жөніндегі уәкілдің Ұлттық палата жүйесіндегі өзара іс-қимыл тәртібі Ұлттық палатаның жарғысында белгіленеді.».

      72. «Азаматтық қорғау туралы» 2014 жылғы 11 сәуірдегі Қазақстан Республикасының Заңына (Қазақстан Республикасы Парламентінің Жаршысы, 2014 ж., № 7, 36-құжат):

      1) 12-баптың 35) тармақшасы алып тасталсын;

      2) 38-баптың 4-тармағы мынадай мазмұндағы екінші бөлікпен толықтырылсын:

      «Анықталған бұзушылықтарды жою туралы нұсқамада белгіленген мерзімдерде олар жойылған жағдайда талап арыздарды сотқа жіберуге жол берілмейді.».

      73. «Жол жүрiсi туралы» 2014 жылғы 17 сәуірдегі Қазақстан Республикасының Заңына (Қазақстан Республикасы Парламентінің Жаршысы, 2014 ж., № 8, 43-құжат; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      90-баптың 1-тармағының 2) тармақшасы алып тасталсын.

      74. «Қазақстан Республикасының iшкi iстер органдары туралы»

2014 жылғы 23 сәуірдегі Қазақстан Республикасының Заңына (Қазақстан Республикасы Парламентінің Жаршысы, 2014 ж., № 8, 48-құжат; 2014 жылғы 10 шілдеде «Егемен Қазақстан» және «Казахстанская правда» газеттерінде жарияланған «Қазақстан Республикасының кейбір заңнамалық актілеріне қылмыстық-процестік заңнаманы жетілдіру мәселелері бойынша өзгерістер мен толықтырулар енгізу туралы» 2014 жылғы 4 шілдедегі Қазақстан Республикасының Заңы):

      1) 6-баптың 1-тармағы 26) тармақшасының он үшінші абзацы мынадай редакцияда жазылсын:

      «жарылғыш материалдарды сақтауға;».

      75. «Рұқсаттар және хабарламалар туралы» 2014 жылғы 16 мамырдағы Қазақстан Республикасының Заңына (Қазақстан Республикасы Парламентінің Жаршысы, 2014 ж., № 9, 51-құжат):

      1) 3-баптың 2-тармағының 8) тармақшасындағы «рұқсаттарға қолданылмайды.» деген сөздер «рұқсаттарға;» деген сөзбен ауыстырылып, мынадай мазмұндағы 9) тармақшамен толықтырылсын:

      «9) ұшу қауіпсіздігі мен авиациялық қауіпсіздік жөніндегі талаптарды орындауға қатысты және азаматтық авиация саласындағы уәкілетті орган жеке және заңды тұлғаларға беретін рұқсаттарға қолданылмайды.»;

      2) 10-баптың 10) тармақшасы алып тасталсын;

      3) 11-баптың 5), 6), 7), 8), 9), 10), және 11) тармақшалары алып тасталсын.

      4) 12-баптың 1-тармағының 5) және 6) тармақшалары алып тасталсын.

      5) 18-бапта:

      2-тармақтың бірінші бөлігі мынадай редакцияда жазылсын:

      «Рұқсат беру немесе хабарлама жасау тәртібін енгізу үшін реттеуші мемлекеттік органдар «Жеке кәсіпкерлік туралы» Қазақстан Республикасының Заңына сәйкес реттеушілік әсерді талдау рәсімін алдын ала жүргізуге тиіс.»;

      4-тараудың үшінші бөлігінің орыс тіліндегі мәтініне түзету енгізілді, қазақ тіліндегі мәтіні өзгермейді.

      6) 19-бап мынадай редакцияда жазылсын:

      «19-бап. Реттеушілік әсерді талдау

      1. Реттеушілік әсерді талдау нәтижелері бойынша рұқсат беру немесе хабарлама жасау тәртібін қолданудың тиімділігіне қарай рұқсаттардың немесе хабарламалардың жекелеген түрлері бір түрден екінші түрге ауыстырылуы не олардың күші жойылуы мүмкін.

      Жүзеге асырылуы үшін осы Заңға сәйкес рұқсаттың болуы немесе хабарлама жіберу талап етілетін қызметті немесе әрекеттерді (операцияларды) мемлекеттік реттеу мақсаттарына қол жеткізілмеген жағдайда, рұқсат беру немесе хабарлама жасау тәртібінің күші жойылуға жатады.

      2. Осы баптың күші Қазақстан Республикасының Ұлттық Банкіне қолданылмайды.»;

      7) 30-бап мынадай редакцияда жазылсын:

      «30-бап. Лицензияны және (немесе) лицензияға қосымшаны беру

               туралы өтініштерді қарау мерзімдері

      1. Лицензияны және (немесе) лицензияға қосымшаны не оларды беруден уәжді бас тартуды лицензиар атом энергиясын пайдалану саласындағы, қаржы саласындағы және қаржы ресурстарын шоғырландыруға байланысты қызмет, білім беру, мұнай және газ саласындағы лицензияларды және (немесе) лицензияларға қосымшаларды қоспағанда, он бес жұмыс күнінен кешіктірмей береді.

      2. Қаржы саласындағы және қаржы ресурстарын шоғырландыруға байланысты қызмет, білім беру, мұнай және газ саласындағы лицензия және (немесе) лицензияға қосымшалар не оларды беруден уәжді бас тарту Қазақстан Республикасының заңдарына сәйкес белгіленген тиісті құжаттармен қоса өтініш ұсынылған күннен бастап отыз жұмыс күнінен кешіктірілмей беріледі.

      3. Атом энергиясын пайдалану саласындағы лицензиялар және (немесе) лицензияларға қосымшалар не оларды беруден уәжді бас тарту «Атом энергиясын пайдалану туралы» Қазақстан Республикасының Заңында белгіленген мерзімдерде беріледі.

      4. Экспорттық бақылауға жататын өнімнің импорты мен экспорты саласындағы лицензияларды және (немесе) лицензияларға қосымшаларды не оларды беруден уәжді бас тартуды лицензиар осы Заңның 37-бабы 2-тармағының екінші бөлігінде көзделген мерзімдерде береді.»;

      8) 36-баптың 5-тармағы мынадай редакцияда жазылсын:

      «5. Атом энергиясын пайдалану саласындағы қызметпен айналысу құқығына лицензияларды және (немесе) лицензияларға қосымшаларды берудің ерекше шарттары «Атом энергиясын пайдалану туралы» Қазақстан Республикасының Заңында айқындалады.

      Лицензияға қосымшада лицензия берудің ерекше шарттары ретінде лицензиат жұмыс жүргізетін аспаптар, қондырғылар, материалдар, заттар, қалдықтар түрі көрсетіледі.»;

      9) көрсетілген Заңға 1-қосымшаның кестесінде бірінші санаттағы рұқсаттар (лицензиялар) тізбесінде:

      реттік нөмірі 50-жол алып тасталсын;

      көрсетілген Заңға 2-қосымшаның кестесінде екінші санаттағы рұқсаттар тізбесінде:

      «қызметке берілетін рұқсаттар» деген 1-бөлімде:

      реттік нөмірі 19-жол мынадай редакцияда жазылсын:

      «

|  |  |  |  |
| --- | --- | --- | --- |
| 19. | Қазақстан Республикасының халықаралық авиамаршруттарындағы шетелдік авиатасымалдаушылардың тұрақты рейстерінің кестесін бекіту  | Қазақстан Республикасының халықаралық авиамаршруттарындағы шетелдік авиатасымалдаушылардың тұрақты рейстерінің кестесі | Иеліктен шығарылмайтын |

                                                                 »;

      реттік нөмірлері 21, 24, 25, 36-40, 42-45, 50, 85-жолдар алып тасталсын;

      мынадай мазмұндағы реттік нөмірлері 87-1, 87-2, 87-3, 87-4-жолдармен толықтырылсын:

      «

|  |  |  |  |
| --- | --- | --- | --- |
| 87-1. | Жолаушыларды, багажды, жүктер мен почта жөнелтілімдерін тасымалдау бойынша қызметтер көрсету үшін субсидияланатын авиамаршруттарға куәліктер беру | Жолаушыларды, багажды, жүктер мен почта жөнелтілімдерін тасымалдау бойынша қызметтер көрсету үшін субсидияланатын авиамаршруттарға куәліктер | Иеліктен шығарылмайтын |
| 87-2. | Жолаушыларды, багажды, жүктер мен почта жөнелтілімдерін тасымалдау бойынша қызметтер көрсету үшін халықаралық авиамаршруттарға куәліктер беру | Халықаралық авиамаршрутқа куәлік | Иеліктен шығарылмайтын |
| 87-3. | Авиакомпанияларға тұрақты ішкі коммерциялық әуе тасымалдауларға рұқсат беру | Пайдаланушы сертификатының арнайы ережесінің «В» бөлігіндегі белгі | Иеліктен шығарылмайтын |
| 87-4. | Ядролық, радиациялық, ядролық физикалық қауіпсіздік сараптамасын жүргізу құқығына ұйымдарды аккредиттеу | Ядролық, радиациялық, ядролық физикалық қауіпсіздік сараптамасын жүргізу құқығына ұйымдарды аккредиттеу туралы куәлік | Қолданыс мерзімі – 3 жыл |

                                                                 »;

      «объектілерге берілетін рұқсаттар» деген 2-бөлімде:

      реттік нөмірі 103-жол алып тасталсын;

      реттік нөмірі 105-жол мынадай редакцияда жазылсын:

      «

|  |  |  |  |
| --- | --- | --- | --- |
| 105. | Қауіпті өндірістік объектілерде қолданылатын технологияларды, техникалық құрылғыларды, материалдарды, қауіпті техникалық құралдарды қолдануға рұқсат беру | Қауіпті өндірістік объектілерде қолданылатын технологияларды, техникалық құрылғыларды, материалдарды, қауіпті техникалық құралдарды қолдануға рұқсат |
 |

                                                                  »;

      реттік нөмірлері 110, 111, 112, 113, 117, 118, 119-жолдар алып тасталсын;

      реттік нөмірі 120-жол мынадай редакцияда жазылсын:

      «

|  |  |  |  |
| --- | --- | --- | --- |
| 120. | Эпидемиялық маңыздылығы жоғары мемлекеттік санитариялық-эпидемиологиялық қадағалау объектісінің халықтың санитариялық-эпидемиологиялық саламаттылығы саласындағы нормативтік құқықтық актілерге және гигиеналық нормативтерге сәйкестігі (сәйкессіздігі) туралы санитариялық-эпидемиологиялық қорытынды беру | Эпидемиялық маңыздылығы жоғары мемлекеттік санитариялық-эпидемиологиялық қадағалау объектісінің халықтың санитариялық-эпидемиологиялық саламаттылығы саласындағы нормативтік құқықтық актілерге және гигиеналық нормативтерге сәйкестігі (сәйкессіздігі) туралы санитариялық-эпидемиологиялық қорытынды |
 |

                                                                »;

      реттік нөмірі 135-жол алып тасталсын;

      мынадай мазмұндағы реттік нөмірі 140-1-жолмен толықтырылсын:

      «

|  |  |  |  |
| --- | --- | --- | --- |
| 140-1. | Ғимараттарды, үйлерді, құрылыстарды салу (кеңейту, техникалық қайта жарақтандыру, жаңғырту, реконструкциялау, қайта жоспарлау, қайта жабдықтау, қайта бейіндеу, қалпына келтіру және күрделі жөндеу) туралы шешім қабылдау | Ғимараттарды, үйлерді, құрылыстарды салу (кеңейту, техникалық қайта жарақтандыру, жаңғырту, реконструкциялау, қайта жоспарлау, қайта жабдықтау, қайта бейіндеу, қалпына келтіру және күрделі жөндеу) туралы шешім |
 |

                                                               »;

      «біржолғы рұқсаттар» деген 3-бөлімде:

      реттік нөмірі 190-жол мынадай редакцияда жазылсын:

      «

|  |  |  |  |
| --- | --- | --- | --- |
| 190. | Жекелеген тауар түрлерінің Қазақстан Республикасының аумағына импортына және экспортына рұқсат беру | Жекелеген тауар түрлерінің Қазақстан Республикасының аумағына импортына рұқсат беру |
 |

                                                               »;

      реттік нөмірлері 199, 213-жолдар алып тасталсын;

      реттік нөмірлері 228, 229-жолдар мынадай редакцияда жазылсын:

      «

|  |  |  |  |
| --- | --- | --- | --- |
| 228. | Санитариялық-эпидемиологиялық бақылау мен қадағалауға жататын эпидемиялық маңыздылығы жоғары объектілерді салу, реконструкциялау және кеңейту жобаларына, қалалық және селолық елді мекендерде, курорттық аймақтарда құрылыс салу және егжей-тегжейлі жоспарлау бас жоспарларының жобаларына санитариялық-эпидемиологиялық қорытынды беру | Санитариялық-эпидемиологиялық бақылау мен қадағалауға жататын эпидемиялық маңыздылығы жоғары объектілерді салу, реконструкциялау және кеңейту жобаларына, қалалық және селолық елді мекендерде, курорттық аймақтарда құрылыс салу және егжей-тегжейлі жоспарлау бас жоспарларының жобаларына санитариялық-эпидемиологиялық қорытынды |
 |
| 229. | Тамақ өнімдерінің жарамдылық мерзімін және сақтау шарттарын келісу туралы санитариялық-эпидемиологиялық қорытынды беру | Тамақ өнімдерінің жарамдылық мерзімін және сақтау шарттарын келісу туралы санитариялық-эпидемиологиялық қорытынды |
 |

                                                               »;

      реттік нөмірі 235-жол алып тасталсын;

      «ресурстары шектелген немесе квоталар пайдаланатын қызметке берілетін рұқсаттар» деген 4-бөлімдегі реттік нөмірі 323-жол алып тасталсын;

      «жеке тұлғаларға кәсіптік қызмет үшін берілетін рұқсаттар» деген 5-бөлімде:

      реттік нөмірлері 346, 348-жолдар алып тасталсын;

      мынадай мазмұндағы реттік нөмірі 369-1-жолмен толықтырылсын;

      «

|  |  |  |  |
| --- | --- | --- | --- |
| 369-1. | Атом энергиясын пайдалану саласындағы пайдаланушы ұйымның персоналын аттестаттау | Атом энергиясын пайдалану саласындағы пайдаланушы ұйымның персоналын аттестаттау туралы куәлік | Қолданыс мерзімі – 3 жыл |

                                                               »;

      «өнімге берілетін рұқсаттар» деген 6-бөлімде:

      реттік нөмірі 370-жол мынадай редакцияда жазылсын:

      «

|  |  |  |  |
| --- | --- | --- | --- |
| 370. | Тауарларды ақпаратты криптографиялық қорғау құралдарына және жедел-іздестіру шараларын жүргізуге арналған арнайы техникалық құралдарға жатқызу тұрғысынан техникалық зерттеу бойынша қорытынды беру | Тауарларды ақпаратты криптографиялық қорғау құралдарына және жедел-іздестіру шараларын жүргізуге арналған арнайы техникалық құралдарға жатқызу тұрғысынан техникалық зерттеу бойынша қорытынды |
 |

                                                              »;

      реттік нөмірі 371-жол алып тасталсын;

      6) көрсетілген Заңға 3-қосымша мынадай мазмұндағы 30 және 31-тармақтармен толыктырылсын:

      «30. Эпидемиялық маңыздылығы болмашы объектілер қызметінің басталғаны немесе тоқтатылғаны туралы хабарлама

      31. Санитариялық-эпидемиологиялық аудитті жүргізу жөніндегі қызметінің басталғаны немесе тоқтатылғаны туралы хабарлама».

      **2-бап**. Осы Заң 2015 жылғы 1 қаңтардан бастап қолданысқа енгізіледі.

*Қазақстан Республикасының*

*Президенті*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК